വിമോചനത്തിന്റെ ജ്ഞാനശാസ്ത്ര അതിരുകൾ | Campus Alive\nഹാമിദ് ദബാഷിയുടെ ചിന്തകൾ ക്രിട്ടിക്കൽ തിയറി എന്ന തത്വചിന്താ പരിസരത്ത് നിന്നും ഉരുത്തിരിയുന്നതാണ്. യൂറോപ്യൻ പ്രബുദ്ധതയെയും (Enlightenment), അതിൽ പിറവിയെടുത്ത ആധുനികതയെയും, നവമുതലാളിത്ത സമൂഹങ്ങളുടെ ഘടനയെയും വിമർശന വിധേയമാക്കി കൊണ്ട് പുതു മാർക്സിയൻ പരിപേക്ഷ്യം മുന്നോട്ടു വച്ച ഫ്രാങ്ക്ഫർട് സ്കൂളിന്റെ വഴിയേ, ഇസ്‌ലാമിക പ്രത്യയശാസ്ത്രത്തെയും, അതിന്റെ ഉത്തുങ്ക രാഷ്ട്രീയ സ്വരൂപമായി രൂപപ്പെട്ട വിപ്ലവാനന്തര ഇറാനിയൻ ദേശരാഷ്ട്രത്തെയും നിരൂപണ വിധേയമാക്കാനാണ് ദബാഷി തന്റെ ‘ഇസ്‌ലാമിക് ലിബറേഷൻ തിയോളജി’യിൽ ശ്രമിക്കുന്നത്. പ്രത്യയശാസ്ത്രത്തിന്റെ അന്ത്യത്തെ അനിവാര്യമാക്കുന്ന ചരിത്ര മുഹൂർത്തത്തെ അടയാളപ്പെടുത്താനും, ബദലായി, വിമോചന ദൈവശാസ്ത്രത്തിന്റെ പിറവിയെടുക്കുന്ന ശുഭസൂചനകൾക്ക് ചെവിയോർക്കാനും പുസ്തകം ഉത്ബോധിപ്പിക്കുന്നു.\nഎന്താണ് ഇസ്‌ലാമിക പ്രത്യയശാസ്ത്രത്തിന്റെ അന്ത്യം എന്നത് കൊണ്ട് ഗ്രന്ഥകാരൻ അർത്ഥമാക്കുന്നത്? അത് വിശദീകരിക്കാൻ പരമ്പരാഗത മതസമൂഹത്തിന്റെ വർഗ്ഗീകരണത്തിലെ ഇസ്‌ലാമിൽ നിന്നും അത് പ്രത്യയശാസ്ത്രമായി രൂപാന്തരപ്പെട്ടതിന്റെ ചരിത്രം വിശദീകരിക്കേണ്ടതുണ്ട്. അതാവട്ടെ യൂറോപ്യൻ പ്രബുദ്ധതയുടെ ചരിത്രവുമായി ഇഴ ചേർന്ന് കിടക്കുന്നു. കാന്റ് നിരീക്ഷിക്കുന്ന രീതിയിൽ, ‘അത് (Enlightenment) നമ്മുടെ യുക്തിചിന്ത പ്രമാണങ്ങൾക്ക് മേൽ സ്വാതന്ത്രം പ്രഖ്യാപിച്ച’ സംഭവമായിരുന്നോ? ചോദ്യം ആരൊക്ക ആ ‘നമ്മിൽ’ ഉൾപ്പെട്ടു എന്നതാണ്! വെള്ളക്കാരല്ലാത്ത ജനതകളെ സംബന്ധിച്ച് ആധുനികത എന്നത് വ്യക്തമായും കൊളോണിയൽ ആധുനികതയായിരുന്നു. അധിനിവേശത്തിന്റെ കയ്പ്പുനീരുമായി ബന്ധപ്പെട്ടു മാത്രമേ ലോകത്തിലെ വലിയ ശതമാനത്തിന് ആധുനികത ഓർത്തെടുക്കാൻ കഴിയുകയുള്ളു. ‘സ്വാതന്ത്ര്യ പ്രഖ്യാപനം’ എന്ന ആശയത്തിന് തീർത്തും എതിരനുഭവം. സ്വന്തം ആവാസ ഇടങ്ങളിലേക്ക്, നാട്ടിലേക്ക്, ജീവിതരീതികളിലേക്ക് അതിക്രമിച്ചു കടന്നു കയറിയ പടിഞ്ഞാറൻ ആക്രമകാരികളെ മാറ്റി നിർത്തി അവർക്ക് ആധുനികതയുടെ ചരിത്രം രചിക്കുക സാധ്യമല്ല. ആ അതിക്രമങ്ങൾക്കെതിരെയുള്ള പോർനിലങ്ങളിൽ വച്ചാണ്, ഇസ്‌ലാം ഒരു പ്രത്യയശാസ്ത്ര രൂപമാർജ്ജിക്കുന്നത്. അങ്ങനെ ഇസ്‌ലാമും പടിഞ്ഞാറും പരസ്പരം ദ്വന്ദങ്ങളായി അരങ്ങിൽ നിറഞ്ഞു. ഒന്ന് മറ്റൊന്നിന് പ്രതിബിംബമായി പരസ്പര വളർച്ചക്ക് ഊർജമായി.\nജമാലുദ്ദീൻ അഫ്‌ഘാനിയിൽ ആരംഭിക്കുന്ന ഇസ്‌ലാമിക പ്രത്യയശാസ്ത്രം അങ്ങനെ പടിഞ്ഞാറിനെതിരെ തദ്ദേശീയ ജനത്തിന്റെ ഉയിർത്തെഴുന്നേൽപ്പിനുള്ള ഇന്ധനമായി ഇസ്‌ലാമിനെ മാറ്റുകയായിരുന്നു. പിന്നീട് മുഹമ്മദ് അബ്ദു മുതൽ മൗദൂദിയും അലി ശരീഅത്തിയും വരെയുള്ള ചിന്തകർ ഇതേ ആഖ്യാനത്തിലേക്ക് ഇസ്‌ലാമിക ചിന്തയെ പ്രത്യയശാസ്ത്രമായി കുടിയിരുത്തി. ഈ രൂപപ്പെടലിൽ സംഭവിച്ച പ്രതിലോമകരമായ ഘടകങ്ങൾ ഏറെയുണ്ട്. ഇസ്‌ലാം അതിന്റെ സാർവലൗകികതയിൽ നിന്നും വഴുതി, പടിഞ്ഞാറിനെതിരിൽ വംശീയവും ദേശീയവുമായി സങ്കുചിതമാക്കപ്പെട്ട സ്ഥിതിവിശേഷമാണ് പ്രധാനപ്പെട്ടത്. എന്നിരുന്നാലും തദ്ദേശീയരുടെ അധിനിവേശ വിരുദ്ധ പോരാട്ടങ്ങൾക്ക് മൂല്യവത്തായ സംഭാവന അത് വഴി ഇസ്‌ലാമിക പ്രത്യയശാസ്ത്രം പ്രദാനം ചെയ്തു എന്നത് നിഷേധിക്കാനാവില്ല. എന്നാൽ മാറിയ ലോക സാഹചര്യത്തിൽ ആ ചരിത്ര ദൗത്യം കേവലം ചരിത്രമായി കഴിഞ്ഞിരിക്കേ, വഴിയടഞ്ഞ നിലയിലല്ലേ അത് നിലയുറപ്പിക്കുന്നത്?\nപടിഞ്ഞാറ് എന്ന കല്പിത ആശയവുമായി, അതിന്റെ പതനവുമായി, ബന്ധപ്പെടുത്തിയാൽ മാത്രമേ ഇത് മനസിലാക്കാൻ കഴിയൂ. ആഗോളവത്കരിച്ച ഇന്നത്തെ ലോകം, ഇസ്‌ലാമും പടിഞ്ഞാറും പോലെയുള്ള ദ്വന്ദങ്ങളിലേക്ക് വ്യാഖ്യാനിച്ചു വിശദീകരിക്കാൻ കഴിയുന്ന ഘടനയിലല്ല ഇന്ന് നിലനിൽക്കുന്നത്. മൂലധനം എന്നത് കൊളോണിയൽ കാലഘട്ടത്തിലേത് പോലെ പടിഞ്ഞാറ് എന്ന ഒറ്റ പ്രദേശവുമായി ബന്ധപ്പെട്ടു നിലനിൽക്കുന്നില്ല. അത് അമൂർത്തമായി, വികേന്ദ്രീകൃതമായി ലോകമെമ്പാടും ഒഴുകി പരന്നു കിടക്കുന്നു. മുൻപ് നിലനിന്നിരുന്ന മട്ടിലുള്ള പടിഞ്ഞാറ് എന്ന കേന്ദ്രവും, കോളനിവത്കരിക്കപ്പെട്ട അതിന്റ അതിരുകളും, കലഹരണപ്പെട്ടിരിക്കുന്നു. കേന്ദ്രവും അതിരുകളും കൂടിക്കുഴഞ്ഞു, കേന്ദ്രത്തിൽ തന്നെ അതിരുകളും, അതിരുകളിൽ കേന്ദ്രവും രൂപം കൊണ്ടു. ‘സംസ്കാരങ്ങളുടെ സംഘട്ടനം’ പോലെയുള്ള വ്യാജ സിദ്ധാന്തങ്ങൾ ഈ യാഥാർഥ്യത്തെ മറയ്ക്കാനും ഇരുട്ട് കൊണ്ട് ഓട്ട അടയ്ക്കാനുമുള്ള വൃഥാ വ്യായാമങ്ങളത്രെ! ചിലരെയെങ്കിലും വഞ്ചിതരാക്കി പൊയ്‌പ്പോയ കാലത്തിന്റെ രൂപകങ്ങളിൽ തളച്ചിടാൻ അതിന് കഴിഞ്ഞേക്കാം എന്ന് മാത്രം. ചരിത്രപരമായി ഇസ്‌ലാമിക പ്രത്യയശാസ്ത്രം പടിഞ്ഞാറിനെതിരെ രൂപം കൊണ്ടത് കൊണ്ട് തന്നെ, പടിഞ്ഞാറിന്റെ പതനത്തോടെ ആ പ്രതിബിംബത്തിന് ചരിത്രപ്രസക്തി നഷ്ടമായിരിക്കുന്നു. അത്തരം തിരിച്ചറിവുകളെ റദ്ദ് ചെയ്തു മുന്നോട്ട് പോവാനുള്ള ഏത് ശ്രമവും മാറിയ കാലത്തോടുള്ള നീതിപൂർവകമായ ഇടപെടൽ അസാധ്യമാക്കുന്നു.\nതാരീഖ് റമദാൻ & അബ്ദുൽ കരീം സൊറോഷ്\nവർത്തമാനകാല മുസ്‌ലിം ബുദ്ധിജീവികളായ അബ്ദുൽ കരീം സോറോഷിനെയും, താരിഖ് റമദാനെയും ഈ അടിത്തറയിൽ ഗ്രന്ഥകാരൻ നിശിത വിമർശനങ്ങൾക്ക് വിധേയമാക്കുന്നു. ജ്ഞാനതത്വപരമായി തകർന്നു കഴിഞ്ഞ ഈ പടിഞ്ഞാർ എന്ന ആശയത്തോട്, കാലം തെറ്റി വന്നവരെ പോലെ, സംവദിക്കാൻ ശ്രമിച്ചു കൊണ്ട് ഇരുവരും ഉപയോഗ ക്ഷമത അവസാനിച്ചു കഴിഞ്ഞ ചിന്തകളെ പുനരുജ്ജീവിപ്പിക്കാൻ വൃഥാ യത്നിക്കുന്നു. ഈ ചിന്താരീതി തന്നെയാണ് അതിന്റെ എതിർദിശയിൽ ഏറ്റവും അശ്ലീലമായ തലം ഉത്പാദിപ്പിക്കുന്നത്. ദബാഷിയുടെ ഭാഷയിൽ ‘നേറ്റീവ് ഇൻഫോർമേഴ്സ്’ ആയ അയാൻ ഹിർസി അലി മുതലായവരിലാണത്. പടിഞ്ഞാറിന്റെ പുരോഗതിക്കും പ്രബുദ്ധതയ്ക്കും എതിരിൽ ‘പഴഞ്ചൻ’ ഇസ്‌ലാമിനെ പ്രതിഷ്ഠിച്ചു കൊണ്ട് രണ്ടാമത്തെ കൂട്ടർ ഭാവനാവിലാസിതമായ അനുഭവക്കുറിപ്പുകൾ എഴുതുന്നു എന്നത് മാത്രമാണ് വ്യത്യാസം. മുസ്‌ലിം ലോകത്തെ സെക്കുലർ ബുദ്ധിജീവികളോടും ദബാഷി കലഹിക്കുന്നുണ്ട്. അവർ യൂറോപ്യൻ പ്രബുദ്ധത്തോട് സ്വീകരിക്കുന്ന വിമർശനരഹിതമായ ആശ്രിതത്വത്തിന്റെ പേരിലാണത്. പ്രബുദ്ധതയുടെ (enlightenment) വംശീയമായ ഉള്ളടക്കത്തെ പരിഗണിക്കാതെ അവരും എത്തിച്ചേരുന്നത് ചർവിതചർവ്വണമായ ഇസ്‌ലാം – പടിഞ്ഞാറ് എന്ന പരികല്പനയിൽ തന്നെ.\nഇറാനിലെ മതമേലധികാരികളുടെ ഭരണത്തെ വിമർശിക്കുമ്പോൾ ഒരു പടി കൂടെ കടന്നു ശിയീസത്തിന്റെ സവിശേഷമായ വിപ്ലവ ശേഷിയേയും അതിലുൾച്ചേർന്ന വൈരുദ്ധ്യത്തെയും കാണേണ്ടി വരുന്നു. ഗ്രന്ഥകാരൻ ശിയീസത്തെ ഇസ്‌ലാമിന്റെ തന്നെ ഉൾക്കാമ്പ് എന്ന രീതിയിലാണ്, മറിച്ച്, അതിന്റെ ദൈവശാസ്ത്ര വ്യത്യാസങ്ങളുടെ മണ്ഡലത്തിലല്ല പരിഗണിക്കുന്നത് എന്ന് കാണണം. നമുക്കറിയാം, കർബലയും, അതിന്റെ ദുരന്തപര്യവസായിയായ അനുഭവ ചരിത്രവും, പീഡനാനുഭവ സ്മരണകളുമാണ് ശിയീയിസത്തിന്റെ കാതൽ. അത് സ്വയമേവ അധികാരത്തിനെതിരായ കലാപത്തിന്റെ മൂല്യമാണ്. അതോടൊപ്പം, അതിന്റെ മൂല്യത്തെ നിലനിർത്തിയതാകട്ടെ അതിന്റെ പരാജയവുമാണ് (കർബല). വിജയിക്കുക വഴി പരാജയപ്പെടുന്ന, പരാജയത്തിൽ വിജയിക്കുന്ന അനിതരസാധാരണമായ ഒരു വൈരുദ്ധ്യം അങ്ങനെ ശിയീസത്തിന്റെ സത്താപരമായ സവിശേഷതയാണ്. അത് നിരന്തരമായ പ്രതിരോധത്തിന്റെ മതമാണ്. വിജയത്തിലൂടെ ആ വിപ്ലവമൂല്യങ്ങൾ നഷ്ടമായി, ഒരു അധികാരക്രമത്തിനുള്ളിൽ ഞെരിഞ്ഞമർന്ന് പരാജയമേറ്റു വാങ്ങുകയെന്ന ശിയീസത്തിന്റെ സ്വഭാവ സവിശേഷതയുടെ ചരിത്ര ആവിഷ്കാരമായി വിപ്ലവ-വിപ്ലവാനന്തര ഇറാൻ അടയാളപ്പെടുത്തപ്പെടുന്നു. പടിഞ്ഞാറ് എന്ന കാല്പനികമായ എതിരാളിയോട് പോരടിക്കുന്ന, ഭൂതകാലത്തിൽ അഭിരമിക്കുന്ന ഒരു ഏകാധിപത്യ മതഭരണകൂടമായി ഇറാനിയൻ ഭരണകൂടം അധഃപതിച്ചിരിക്കുന്നു.\nശിയീസത്തിൽ കാതലായുള്ള ഈ വൈരുദ്ധ്യം സുന്നി ഇസ്‌ലാമിലും ദർശിക്കാനാവും. പ്രതിരോധത്തിന്റെ മക്ക കാലഘട്ടവും, സമൂഹ നിർമിതിയുടെ മദീന കാലഘട്ടവും വ്യാഖ്യാന മണ്ഡലത്തിൽ സൃഷ്ടിക്കുന്ന വൈരുദ്ധ്യങ്ങളെ ഈ പ്രതലത്തിൽ വായിക്കേണ്ടി വരും. ഈ ബോധ്യത്തിൽ നിന്നും വേണം മുന്നോട്ട് ദൃഷ്ടി പായിക്കേണ്ടത്. പടിഞ്ഞാറ്-ഇസ്‌ലാം എന്ന കേവലതകളുടെ തകർച്ച ചരിത്രത്തിന്റെ അന്ത്യമല്ല! പ്രത്യയശാസ്ത്രത്തിന്റെ അന്ത്യം, ഇസ്‌ലാം എന്ന മതത്തിന്റെ ദാർശനിക പ്രസക്തി നഷ്ടപ്പെടുത്തുന്നുമില്ല. ഇസ്‌ലാം അതിന്റെ പൂർവ്വകാല സാർവലൗകിക സ്വഭാവും, ഐഹിക പ്രധാനമായ കാഴ്ചപ്പാടുകളെയും പുനരുജ്ജീവിപ്പിച്ചേക്കാം. ആ മാറ്റത്തിന്റെ ദിശയെ സംബന്ധിച്ചു ചില സൂചനകൾ മാത്രമേ ദൃശ്യമായി തുടങ്ങിയിട്ടുള്ളൂ. പ്രത്യയശാസ്ത്രത്തിന് അതീതമായി മതനീതിയിൽ അധിഷ്ടിതമായ ഒരു കാഴ്ചപ്പാടാണ് വർത്തമാന കാലത്തെ അമൂർത്ത സാഹചര്യങ്ങളെ നേരിടുവാൻ വേണ്ടത്. അത്തരത്തിലുള്ള ഇസ്‌ലാമിക വിമോചനനീതിയുടെ സാരാംശം ഉയർത്തിപിടിച്ച ഉത്തമ പ്രതീകമായി ഗ്രന്ഥകാരൻ കാണുന്നത് മാൽകം എക്‌സിനെയാണ്.\nഉഗ്രമായ ഒരു ചതുപ്പിലെന്ന പോലെ, അത്യന്തം സങ്കീർണമായ സാഹചര്യങ്ങളിലേക്ക് ആണ്ടു പോവുന്ന ഇന്നത്തെ മുസ്‌ലിം രാഷ്ട്രീയത്തെ വീണ്ടെടുക്കാൻ കെൽപ്പുള്ള വിപ്ലവവീര്യമാണ് മാൽക്കം എക്സിന്റെ ജീവിതം. ദ്വന്ദ നിർമിതിയിലൂടെ ഓറിയന്റലിസ്റ്റ് ജ്ഞാന പദ്ധതികൾ തളച്ചിട്ട നമ്മുടെ ബോധ്യങ്ങളെ തന്റെ ഹ്രസ്വവും തീക്ഷ്ണവുമായ ജീവിതത്തിലൂടെ ഈ കറുത്ത നായകൻ അതിലംഘിക്കുന്നു. പടിഞ്ഞാറ് എന്ന പുരോഗതിയുടെ വ്യാജമായ മറയുടെ ഉള്ളിൽ നിന്ന് തന്നെയാണ് അദ്ദേഹം ഉയർന്നു വരുന്നത് എന്നത് ശ്രദ്ധിക്കുക. സാമ്രാജ്യം അതിനുള്ളിൽ തന്നെ ഇങ്ങനെ നീതി നിഷേധിക്കപ്പെട്ട ജനത്തെ സൃഷ്ടിക്കുന്നു എന്നതും ഇസ്‌ലാം–പടിഞ്ഞാർ എന്ന വിരുദ്ധോക്തി വാദത്തിന്റെ അർത്ഥശൂന്യത വെളിപ്പെടുത്തേണ്ടതാണ്. പ്രത്യയശാസ്ത്രത്തിന്റെ അതിരുകൾ എത്ര നേർത്തതും പൊള്ളയുമാണെന്ന് അത് ആണയിടുന്നു. പടിഞ്ഞാറിനെതിരെ രൂപം കൊണ്ട ആ പ്രത്യയശാസ്ത്രത്തെ പോലെ പ്രതിവംശീയവാദിയായി തന്നെയാണ് മാൽകം എക്സ് എന്ന ചിന്തകനും ഉദയം കൊണ്ടത്. എന്നാൽ അത്തരം ചില രൂപപ്പെടലുകളിൽ ഉറച്ചു പോയ ഒരാളായിരുന്നില്ല എന്നതാണ് മാൽകം എക്സിന്റെ പ്രസക്തി. സാഹചര്യങ്ങളോട് സത്യസന്ധമായി ഇടപെടുക വഴി സ്വയം നവീകരിക്കുന്ന ആ ധീഷണ, സാമ്രാജ്യത്തിന്റെ ഹൃദയഭൂമിയിൽ നിന്നും അതിരുകളിലേക്ക് യാത്ര ചെയ്യുകയും, ഇസ്‌ലാമിനെ പുൽകി, വ്യാജമായ മറകൾക്ക് അപ്പുറവും ഇപ്പുറവും ഉള്ള സകല മർദ്ദിദർക്കും ഒരേ പോലെ സാധ്യമാവേണ്ട ഒരു വിമോചന നീതിയുടെ ലോകഘടനയെ കാംക്ഷിക്കുകയും ചെയ്തു.\nമാറുന്ന പുതിയ കാലത്തിലെ ഇസ്‌ലാം, അതിന്റെ ചരിത്രവഴിയിൽ രൂപപ്പെട്ട പ്രത്യയശാസ്ത്ര പുറന്തോടുകൾ അഴിച്ചു വച്ച്, മാൽക്കം എക്‌സിനെ പോലുള്ളവർ തിരി കൊളുത്തിയ മതനീതിയിലേക്ക് ചുവട് വെക്കണം എന്നാണ് ഗ്രന്ഥകാരൻ വാദിക്കുന്നത്. അതിനായി സാർവലൗകികത മുഖമുദ്രയാക്കിയ ഇസ്‌ലാമിന്റെ സാംസ്കാരിക പാരമ്പര്യം പുനരുജ്ജീവിപ്പിക്കുന്ന, ബഹുസ്വരമായ മറ്റു പാരമ്പര്യങ്ങളെ സഹയാത്രികരാക്കുന്ന നിലപാടുകൾ വേണം. അധികാരത്തെ സമ്പൂർണമായി കൈയ്യടക്കാനുള്ള പ്രലോഭനങ്ങളെ മറികടക്കണം. ‘അപര’ത്തെ നീതിയുടെ അടിസ്ഥാനമാക്കി ലവിനാസ് മുന്നോട്ടു വച്ച ചിന്തകളെ സാംശീകരിക്കുന്ന ഒരു പുതിയ വായനയിലൂടെ ജ്ഞാന ഘടനകളെ ഉല്ലംഘിച്ച് സ്വാതന്ത്യം പ്രാപിക്കണം.\nIslamic liberation theology പുറത്തിറങ്ങി ഒരു പതിറ്റാണ്ട് കഴിഞ്ഞിരിക്കുന്ന വേളയിലാണ് ഒരു മലയാള പരിഭാഷ വരുന്നത്. തീർച്ചയായും ലോകസാഹചര്യങ്ങൾ പിന്നെയും മാറിയിട്ടുണ്ട്. പക്ഷെ പുതിയ സാഹചര്യങ്ങളിലും പുസ്തകത്തിന്റെ പ്രസക്തി വർധിച്ചിട്ടേയുള്ളൂ. സത്യസന്ധമായ നിലപാടുകൾ കാംക്ഷിക്കുന്ന ഏതൊരാൾക്കും വൈജ്ഞാനിക ദിശാബോധം നൽകാൻ ശേഷിയുള്ള ഒരു പുസ്തകം തന്നെയാണ് അദർ ബുക്സ് മലയാളത്തിലേക്ക് പരിഭാഷപ്പെടുത്തിയിരിക്കുന്നത്. ഹാമിദ് ദബാഷിയുടെ തൂലിക പ്രസരിപ്പിക്കുന്ന വിമർശനബുദ്ധിയും, ധാർമിക രോഷവും, തത്വചിന്താ ബോധ്യങ്ങളും അവധാനതയോടെ പിന്തുർന്നു ചെല്ലാൻ വേണ്ട ഭാഷയും ബൗദ്ധിക നിലവാരവും പരിഭാഷയിൽ കൈമോശം വരാതെ സൂക്ഷിച്ചിട്ടുണ്ട് എന്നത് സന്തോഷം നൽകുന്നു.


ഇന്ത്യയില് 15,823 പേര്‍ക്ക് കൂടി കോവിഡ്, 226 മരണം | Malayalam News\nഇന്ത്യയില് 15,823 പേര്‍ക്ക് കൂടി കോവിഡ്, 226 മരണം\nന്യൂദല്‍ഹി-രാജ്യത്ത് 15,283 പുതിയ കോവിഡ് കേസുകള് കൂടി സ്ഥിരീകരിച്ചു. ഉത്സവ സീസണ് ആരംഭിച്ചിരിക്കെ, കോവിഡ് കേസുകള് ഇരുപതിനായിരത്തിനു താഴെ തുടരുന്നത് വലിയ ആശ്വാസമാണ്. 24 മണിക്കൂറിനിടെ 226 മരണങ്ങള് റിപ്പോര്‍ട്ട് ചെയ്തതായി കേന്ദ്ര ആരോഗ്യ മന്ത്രാലയം അറിയിച്ചു. 22,844 പേര് രോഗമുക്തി നേടി.\nആകെ കോവിഡ് കേസുകള് 3,40,01,743 ആയി വര്‍ധിച്ചു. നിലവില് ആക്ടീവ് കേസുകള് 2,07,653 ആണ്. 3,33,42,901 പേര് ഇതുവരെ കോവിഡ് മുക്തരായി. മരണ സംഖ്യ 4,51,189 ആയി വര്‍ധിച്ചതായും ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നു.\nകഴിഞ്ഞ 19 ദിവസമായി കോവിഡ് കേസുകള് രാജ്യത്ത് 30,000 ല് താഴെയാണ്.


കുട്ടികളിലെ ടൈപ്പ്-1 പ്രമേഹം; ലക്ഷണം, കാരണം | Type 1 Diabetes in Children: Causes, Symptoms, Risk Factors and Prevention - Malayalam BoldSky\n4 hrs ago മികച്ച ദഹനത്തിനും മലബന്ധം പരിഹരിക്കാനും ഒരു സിപ്പ് ജ്യൂസ് മതി\n5 hrs ago ചര്‍മ്മത്തിലെ ഈ സുഷിരങ്ങളെ ഇനി പേടിക്കേണ്ട; അറിഞ്ഞിരിക്കേണ്ടത് ഇതെല്ലാം\n7 hrs ago ജ്യോതിഷം പറയുന്നു, എന്തുകൊണ്ടാണ് വിവാഹം വൈകുന്നതെന്ന്; പരിഹാരവും ഇതാ\n9 hrs ago മാതൃദിനം; അമ്മക്ക് വേണം ഈ കരുതലും പരിശോധകളും\nNews ഒറ്റ ഡോസ് കൊവിഡ് വാക്‌സിനുമായി റഷ്യ, സ്പുട്‌നിക് ലൈറ്റ് വാക്‌സിന് ആരോഗ്യവകുപ്പ് അംഗീകാരം നല്‍കി\nRead more about: diabetes children parenting kids ആരോഗ്യം പ്രമേഹം സ്വാസ്ഥ്യം കുഞ്ഞ് കുട്ടി\n| Published: Tuesday, December 24, 2019, 12:07 [IST]\nപ്രമേഹം ഇപ്പോള് പ്രായഭേദമില്ലാതെ പിടിപെടാവുന്ന അസുഖമായി മാറി. മാറിയ ജീവിതശൈലി കാരണം കുട്ടികളിലും ഇന്ന് സാധാരണയായി രോഗം കണ്ടുവരുന്നു. പ്രമേഹങ്ങളിലെ ഒരു തരമായ ടൈപ്പ് 1 പ്രമേഹവും അങ്ങനെതന്നെ, ഏത് പ്രായത്തിലും ഉണ്ടാകാം. പുതിയ പഠനങ്ങള് കാണിക്കുന്നത് ഇത്തരം പ്രമേഹം ഭൂരിഭാഗവും കുട്ടിക്കാലത്ത് തന്നെ വികസിക്കുന്നു എന്നാണ്. ഒരു വയസ്സിന് താഴെയുള്ള കുട്ടികളില് പോലും അസുഖം പിടിപെടാം. കൊച്ചുകുട്ടികള്‍ക്ക് അസുഖം പിടിപെട്ടാല് അവരുടെ ലക്ഷണങ്ങള് മനസിലാക്കാന് കൂടുതല് ബുദ്ധിമുട്ടാണ്.\nകുട്ടികളില് ടൈപ്പ് 1 പ്രമേഹത്തിന്റെ ലക്ഷണങ്ങളില് ചിലതാണ് കടുത്ത ദാഹം, കൂടെക്കൂടെ മൂത്രമൊഴിക്കല്, ക്ഷീണം അല്ലെങ്കില് അലസത, വയറിളക്കം, ഭാരക്കുറവ്, വിശപ്പ് കൂടുതല് എന്നിവ. മറ്റു രോഗത്തിന് ചികിത്സയെന്നോണം ആശുപത്രിയിലെത്തി പരിശോധനകള് നടത്തിയാലായിരിക്കാം രക്തത്തില് പഞ്ചസാരയുടെ അളവ് കൂടുതലാണെന്നു കണ്ടെത്തുന്നത്. രോഗം തിരിച്ചറിഞ്ഞു കഴിഞ്ഞാല് തുടര്‍ന്നങ്ങോട്ട് കുട്ടികള്‍ക്ക് കൂടുതല് കരുതല് നല്‍കേണ്ടതുണ്ട്.\nകുട്ടികളിലെ ടൈപ്പ് 1 പ്രമേഹം\nകുട്ടികളില് ടൈപ്പ് 1 പ്രമേഹം ജുവനൈല് ഡയബറ്റിസ് അല്ലെങ്കില് ഇന്‍സുലിന് ആശ്രിത പ്രമേഹം എന്നറിയപ്പെടുന്നു. കുട്ടികളിലെ ടൈപ്പ്-1 പ്രമേഹത്തിനു കാരണം പാന്‍ക്രിയാസിലെ ഇന്‍സുലിന് ഉത്പാദിപ്പിക്കുന്ന ബീറ്റാ കോശങ്ങള് നശിക്കുന്നതിനാല് ഇന്‍സുലിന് ഇല്ലാതാകുന്നതും രക്തത്തിലെ ഗ്ളൂക്കോസിന്റെ അളവ് കൂടുന്നതുമാണ്. കുട്ടിക്ക് അതിജീവിക്കാന് ഇന്‍സുലിന് ആവശ്യമാണ്, അതിനാല് നഷ്ടമായ ഇന്‍സുലിന് മറ്റു മാര്‍ഗങ്ങളിലൂടെ ശരീരത്തില് എത്തിക്കേണ്ടതുണ്ട്.\nടൈപ്പ് 1 ഉള്ള ഒരു കുട്ടിയുടെ രക്തത്തിലെ പഞ്ചസാരയുടെ അളവ് വളരെ വേഗത്തില് ഉയരും. മതിയായ ഇന്‍സുലിന് ഇല്ലാതെ ശരീരത്തിലെ രക്തപ്രവാഹത്തില് പഞ്ചസാര ഉപയോഗിക്കാന് കഴിയാത്തതിനാല് ശരീരത്തിലെ കൊഴുപ്പ് ഇന്ധനത്തിനായി കത്തിക്കാന് ശരീരം നിര്‍ബന്ധിതമാകുന്നു. ആ സമയം വിഷവസ്തുക്കളുടെ അളവ് കൂടുന്നു. മറ്റ് അവയവങ്ങളിലേക്കും ഇതിന്റെ പ്രതിഫലനം എത്തുന്നു. കുട്ടികളില് ടൈപ്പ് 1 പ്രമേഹത്തിന് സ്ഥിരമായ പരിചരണം ആവശ്യമാണ്. അവരുടെ പ്രായത്തിനനുസരിച്ച് കുത്തിവയ്പ്പുകള് നല്‍കാനും കാര്‍ബോഹൈഡ്രേറ്റുകള് എത്തിക്കാനും രക്തത്തിലെ പഞ്ചസാര നിരീക്ഷിക്കാനും നിങ്ങള് പഠിക്കണം.\nനിങ്ങളുടെ കുട്ടിയില് ടൈപ്പ് 1 പ്രമേഹം ബാധിച്ചാല് അവരുടെ രക്തത്തിലെ പഞ്ചസാരയുടെ അളവ് സാധാരണ നിലയേക്കാള് കൂടുതലായിരിക്കും. ഏകദേശം 200 മില്ലിഗ്രാം/ഡി.എല് അല്ലെങ്കില് അതിലും ഉയര്‍ന്നത്. അമേരിക്കന് ഡയബറ്റിസ് അസോസിയേഷന്റെ അഭിപ്രായത്തില് ഏത് പ്രായത്തിലുമുള്ള ഒരു വ്യക്തിയുടെ സാധാരണ രക്തത്തിലെ പഞ്ചസാരയുടെ അളവ് ഇവയാണ്:\nരാവിലെ, കഴിക്കുന്നതിനുമുമ്പ്: 100 മില്ലിഗ്രാമില്/ഡി.എല്ലില് താഴെ\nഭക്ഷണത്തിന് 1 മണിക്കൂര് കഴിഞ്ഞ്: 90 മുതല് 130 മില്ലിഗ്രാം/ഡി.എല്\nഭക്ഷണത്തിന്2മണിക്കൂര് കഴിഞ്ഞ്: 90 മുതല് 110 മില്ലിഗ്രാം/ഡി.എല്\nകഴിച്ച് അഞ്ചോ അതില് കൂടുതലോ മണിക്കൂര്: 70 മുതല് 90 മില്ലിഗ്രാം/ഡി.എല്\nകുട്ടികളിലെ ടൈപ്പ് 1 പ്രമേഹം: ലക്ഷണങ്ങള്\nകുട്ടികളില് ടൈപ്പ് 1 പ്രമേഹം പിടിപെട്ടാല് അതിന്റെ ലക്ഷണങ്ങളും അടയാളങ്ങളും വേഗത്തില് വികസിക്കുന്നു. ഇവ നിരീക്ഷിച്ച് ഒരു ഡോക്ടറുടെ സഹായം ഉടനെ തേടേണ്ടതാണ്. ടൈപ്പ് 1 പ്രമേഹത്തിന്റെ ഏതെങ്കിലും ലക്ഷണങ്ങള് ശ്രദ്ധയില്‍പ്പെട്ടാല് നിങ്ങളുടെ കുട്ടിയെ ഉടനെ ഒരു നല്ല ഡോക്ടറെ കാണിക്കുക.\nദാഹവും ഇടയ്ക്കിടെ മൂത്രമൊഴിക്കലും\nകുട്ടികളില് ടൈപ്പ് 1 പ്രമേഹം പിടിപെട്ടാല് അവരുടെ രക്തപ്രവാഹത്തില് അധിക പഞ്ചസാര കാരണം കോശങ്ങളില് നിന്ന് ദ്രാവകം വലിച്ചെടുക്കുന്നു. തല്‍ഫലമായി കുട്ടിക്ക് അമിതമായി ദാഹിക്കുന്നു. പതിവിലും കൂടുതല് വെള്ളം കുടിക്കുകയും മൂത്രമൊഴിക്കുകയും ചെയ്യുന്നു. ടോയ്ലറ്റ് പരിശീലനം ഇല്ലാത്ത കൊച്ചുകുട്ടികള് കിടക്കയില് തന്നെ മൂത്രമൊഴിക്കും.\nകടുത്ത വിശപ്പ്, ക്ഷീണം\nകുട്ടിയുടെ കോശങ്ങളിലേക്ക് ആവശ്യമായ ഇന്‍സുലിന് ഇല്ലാതെ അവരുടെ പേശികള്‍ക്കും അവയവങ്ങള്‍ക്കും ഊര്‍ജ്ജം കുറവാകുന്നു. ഇത് കടുത്ത വിശപ്പിന് കാരണമാകുന്നു. കുട്ടിയുടെ കോശങ്ങളിലെ പഞ്ചസാരയുടെ അഭാവം അവരെ ക്ഷീണിതരും അലസനുമായി മാറ്റുന്നു.\nനിങ്ങളുടെ കുട്ടിയുടെ രക്തത്തിലെ പഞ്ചസാര ഉയര്‍ന്നതാണെങ്കില് കുട്ടിയുടെ കണ്ണിലെ ലെന്‍സുകളില് നിന്ന് ദ്രാവകം പുറത്തുവരാം. ഇതിനാല് കുട്ടിയുടെ കാഴ്ചയ്ക്ക് ചെറിയ തകരാര് സംഭവിക്കുന്നു. അവര്‍ക്ക് ഒരു വസ്തുവില് വ്യക്തമായി ഫോക്കസ് ചെയ്യാന് കഴിഞ്ഞെന്നു വരില്ല.\nടൈപ്പ് 1 പ്രമേഹമുള്ള പെണ്‍കുട്ടികള്‍ക്ക് ജനനേന്ദ്രിയ യീസ്റ്റ് അണുബാധ ഉണ്ടാകാം. കുഞ്ഞുങ്ങള്‍ക്ക് യീസ്റ്റ് അണുബാധ മൂലമുണ്ടാകുന്ന ചൊറിച്ചില് അല്ലെങ്കില് വരണ്ട ചര്‍മ്മം എന്നിവ കാണുന്നു. കുട്ടികളില് ടൈപ്പ് 1 പ്രമേഹം പിടിപെട്ടാല് മറ്റൊരു ലക്ഷണം കുട്ടികളിലെ സ്വഭാവ മാറ്റമാണ്. അവര് മാനസികമായി ഉള്‍വലിഞ്ഞ് പഠനത്തില് പുറകോട്ടു പോകുന്നു. വായനാറ്റം, പെട്ടെന്നുള്ള കോപം എന്നിവയും മറ്റു ലക്ഷണങ്ങളാണ്.\nകുട്ടികളിലെ ടൈപ്പ് 1 പ്രമേഹം: കാരണങ്ങള്\nടൈപ്പ് 1 പ്രമേഹത്തിന്റെ യഥാര്‍ത്ഥ കാരണം അജ്ഞാതമാണ്. ശരീരത്തിനെ സംരക്ഷിക്കുന്ന രോഗപ്രതിരോധ കോശങ്ങള് ശരീരത്തിനെതിരായി പ്രവര്‍ത്തിക്കുന്നു. ആ ഭാഗം നശിക്കുന്നതുമാകുന്ന അവസ്ഥ പാന്‍ക്രിയാസില് സംഭവിക്കുകയും ഐലറ്റ് സെല്ലുകള് നശിക്കുകുകയും ചെയ്യുന്നു. ഈ പ്രക്രിയയില് ജനിതകവും പാരിസ്ഥിതിക ഘടകങ്ങളും ഒരു പങ്കുവഹിക്കുന്നു. രക്തപ്രവാഹത്തില് നിന്ന് ശരീരകോശങ്ങളിലേക്ക് പഞ്ചസാര മാറ്റുന്ന നിര്‍ണായക ജോലി ഇന്‍സുലിന് നിര്‍വഹിക്കുന്നു. ഭക്ഷണം ആഗിരണം ചെയ്യുമ്പോള് പഞ്ചസാര രക്തപ്രവാഹത്തില് പ്രവേശിക്കുന്നു. പാന്‍ക്രിയാസിന്റെ ഐലറ്റ് സെല്ലുകള് നശിച്ചുകഴിഞ്ഞാല് കുട്ടിയുടെ ഇന്‍സുലിന് ഉത്പാദനം കുറയുന്നു. തല്‍ഫലമായി കുട്ടിയുടെ രക്തത്തില് ഗ്ലൂക്കോസ് വര്‍ദ്ധിക്കുന്നു. ഇത് ജീവന് അപകടപ്പെടുത്തുന്ന സങ്കീര്‍ണതകള്‍ക്ക് കാരണമാകുന്നതാകുന്നു.\nകുട്ടികളില് ടൈപ്പ് 1 പ്രമേഹത്തിനുള്ള അപകട ഘടകങ്ങളില് ഒന്നാണ് കുടുംബപരമായി വരുന്നത്. മാതാപിതാക്കളോ ടൈപ്പ് 1 പ്രമേഹമുള്ള സഹോദരങ്ങളോ ഉള്ള ആര്‍ക്കും ഈ അവസ്ഥയ്ക്ക് സാധ്യത അല്‍പ്പം കൂടുതലാണ്. മറ്റൊന്ന് ജനിതക സ്വാധീനമാണ്. ചില ജീനുകളുടെ സാന്നിധ്യം ടൈപ്പ് 1 പ്രമേഹത്തിനുള്ള സാധ്യത വര്‍ദ്ധിപ്പിക്കുന്നു. ചില വൈറസുകളിലേക്കുള്ള എക്‌സ്‌പോഷര് ഐലറ്റ് സെല്ലുകളുടെ സ്വയം രോഗപ്രതിരോധ നാശത്തിന് കാരണമാകും.\nടൈപ്പ് 1 പ്രമേഹത്തിന്റെ വളര്‍ച്ചയില് പ്രത്യേക ഭക്ഷണ ഘടകങ്ങളോ ശൈശവത്തിലെ പോഷകങ്ങളോ വഹിച്ചിട്ടില്ല. എങ്കിലും ചെറുപ്പത്തിലേ പശുവിന്‍പാല് കഴിക്കുന്നത് ടൈപ്പ് 1 പ്രമേഹത്തിനുള്ള സാധ്യതയുമായി ബന്ധപ്പെട്ടിരിക്കുന്നു. അതേസമയം മുലയൂട്ടല് അപകടസാധ്യത കുറയ്ക്കുന്നതുമാണ്. ഒരു കുഞ്ഞിന്റെ ഭക്ഷണത്തില് ധാന്യങ്ങള് ഉള്‍പ്പെടുത്തുന്ന ഘട്ടം കുട്ടിയുടെ ടൈപ്പ് 1 പ്രമേഹ സാധ്യതയെയും ബാധിച്ചേക്കാം.\nകുട്ടികളിലെ ടൈപ്പ് 1 പ്രമേഹം: സങ്കീര്‍ണതകള്\nകുട്ടികളിലെ ടൈപ്പ് 1 പ്രമേഹത്തിന്റെ സങ്കീര്‍ണതകള് ക്രമേണ വികസിക്കുന്നു. രക്തത്തിലെ പഞ്ചസാരയുടെ അളവ് വളരെക്കാലം നിയന്ത്രിക്കപ്പെടുന്നില്ലെങ്കില് പ്രമേഹ പ്രശ്‌നങ്ങള് ക്രമേണ വര്‍ധിച്ച് ജീവന് വരെ അപകടപ്പെടുത്തുന്ന അവസ്ഥയിലെത്തും.\n*കൊറോണറി ആര്‍ട്ടറി രോഗം, നെഞ്ചുവേദന, ഹൃദയാഘാതം, ധമനികളുടെ സങ്കോചം, ഉയര്‍ന്ന രക്തസമ്മര്‍ദ്ദം എന്നിങ്ങനെയുള്ള അവസ്ഥകളിലേക്ക് ടൈപ്പ് 1 പ്രമേഹം വഴിവയ്ക്കുന്നു.\n*കുട്ടിയുടെ ഞരമ്പുകളെ ബാധിക്കുന്നതാണ് മറ്റൊന്ന്. കാലുകളിലേക്കുള്ള രക്തക്കുഴലുകളുടെ ധമനികളെ തളര്‍ത്തുന്നു. ഇത് വേദനയ്ക്ക് കാരണമാകും. നാഡികളുടെ തകരാറുകള് ക്രമേണ വര്‍ധിച്ചും വരുന്നു.\n*കുട്ടിയുടെ രക്തത്തില് നിന്നുള്ള മാലിന്യങ്ങള് ഫില്‍ട്ടര് ചെയ്യുന്ന നിരവധി ചെറിയ രക്തക്കുഴലുകളെ ടൈപ്പ് 1 പ്രമേഹം നശിപ്പിക്കുന്നു. ഇവ വൃക്ക തകരാറിലേക്കോ മാറ്റാനാവാത്ത അന്തിമഘട്ട വൃക്കരോഗത്തിലേക്കോ നയിച്ചേക്കാം. ഡയാലിസിസ് അല്ലെങ്കില് വൃക്ക മാറ്റിവയ്ക്കല് വരെ ആവശ്യമായി വന്നേക്കാം.\n*പ്രമേഹം റെറ്റിനയിലെ രക്തക്കുഴലുകളെ തകരാറിലാക്കുന്നു. ഇത് കാഴ്ചശക്തി കുറയുകയും അന്ധതയ്ക്ക് കാരണമാവുകയും ചെയ്യും. കുട്ടികളിലെ ടൈപ്പ് 1 പ്രമേഹം തിമിരത്തിനും ഗ്ലോക്കോമയുടെ അപകടസാധ്യതയ്ക്കും കാരണമാകും.\n*പ്രമേഹം നിങ്ങളുടെ കുട്ടിക്ക് ബാക്ടീരിയ അണുബാധകള്, ഫംഗസ് അണുബാധകള്, ചൊറിച്ചില് എന്നിവ ഉള്‍പ്പെടെയുള്ള ചര്‍മ്മപ്രശ്‌നങ്ങള്‍ക്ക് ഇരയാക്കാം. ഓസ്റ്റിയോപൊറോസിസിനുള്ള സാധ്യതയും ഇത് വര്‍ധിപ്പിക്കുന്നു. പ്രമേഹം സാധാരണ അസ്ഥി ധാതുക്കളുടെ സാന്ദ്രത കുറയാന് ഇടയാക്കും. ഇത് പ്രായപൂര്‍ത്തിയായപ്പോള് കുട്ടിക്ക് ഓസ്റ്റിയോപൊറോസിസ് ബാധിക്കാനുള്ള സാധ്യത വര്‍ദ്ധിപ്പിക്കുന്നു.\nടൈപ്പ് 1 പ്രമേഹത്തെ തടയാന് നിലവില് അറിയപ്പെടുന്ന ഒരു മാര്‍ഗവുമില്ല. എങ്കിലും ചില വഴികള് ഇവര്‍ക്കായി ചികിത്സയിലൂടെ ചെയ്യാവുന്നതാണ്. രക്തത്തിലെ പഞ്ചസാര ക്രമപ്പെടുത്താന് നിങ്ങളുടെ കുട്ടിയെ സഹായിക്കുക. ആരോഗ്യകരമായ ഭക്ഷണം കഴിക്കുന്നതിന്റെയും പതിവായി വ്യായാമം ചെയ്യുന്നതിന്റെയും പ്രാധാന്യം നിങ്ങളുടെ കുട്ടിയെ പഠിപ്പിക്കുക. പ്രാഥമിക പ്രമേഹ രോഗനിര്‍ണയത്തിന് ശേഷം ഡോക്ടറുടെ നിര്‍ദേശങ്ങള് പിന്തുടരുക. നേത്രപരിശോധനയും കൃത്യമായി നടത്തുക.\nType 1 Diabetes in Children: Causes, Symptoms, Risk Factors and Prevention\nHere we are discussing about the symptoms, causes, risk factors, complications and prevention of type 1 diabetes in children. Takealook.\nStory first published: Tuesday, December 24, 2019, 12:07 [IST]


ഒരിടവേളയ്‌ക്കുശേഷമാണ് മലയാളത്തില് മറ്റൊരു പുണ്യപുരാണ സിനിമ എത്തുന്നത്. ദൈവങ്ങളുടെ സീരിയല് ചാകരക്കാലത്ത് അവയുമായി പിടിച്ചുനില്‍ക്കുകയെന്നത് ഇത്തരമൊരു സിനിമയെ സംബന്ധിച്ചിടത്തോളം ശ്രമകരമാണ്. ശബരിമല അയ്യപ്പന്റെ ചരിതമാണ് ഈ തത്ത്വമസിയുടെ പ്രമേയമെങ്കിലും അതിനെ കാലികമാക്കി മാറ്റുന്നതില് വിശ്വചൈതന്യ മികവ് കാണിച്ചിട്ടുണ്ട്. ഈശ്വരഭക്തിയുള്ളവരെ ഈ സിനിമ ആകര്‍ഷിച്ചേക്കാം. അതില്ലാത്തവര് ഈ സിനിമ കാണാതിരിക്കുകയായിരിക്കും നല്ലത്. കാരണം കണ്ടുപോകാമെന്നതിലുപരി മറ്റു പ്രത്യേകതകളൊന്നും ഒരു സിനിമയെന്ന നിലയില് `തത്വമസി’ക്കില്ല.\nഒന്നര പതിറ്റാണ്ടു മുമ്പ് ഭരണകൂടം, ഗാന്ധാരി, ചന്ത തുടങ്ങിയ സിനിമകളിലൂടെ ബാബു ആന്റണിയുടെ താരമൂല്യം ഉയര്‍ത്തിയ സംവിധായകനായ സുനില് ആധ്യാത്മികജീവിതപാതയിലെത്തിയ ശേഷം വിശ്വചൈതന്യ എന്ന പേരു സ്വീകരിച്ച് ആദ്യമായി സംവിധാനം ചെയ്യുന്ന സിനിമയാണ് `തത്വമസി’.\nഈശ്വരഭക്തി ഇല്ലാത്തവര് ഈ സിനിമ കാണാതിരിക്കുകയായിരിക്കും നല്ലത്. കാരണം കണ്ടുപോകാമെന്നതിലുപരി മറ്റു പ്രത്യേകതകളൊന്നും ഒരു സിനിമയെന്ന നിലയില് `തത്വമസി’ക്കില്ല.\nആദിമധ്യാന്തം ശബരിമല അയ്യപ്പന്റെ ചരിതം പറയുന്ന ഒന്നിലധികം സിനിമകള് മലയാളത്തിലുണ്ടായിട്ടുണ്ട്. ഇവയിലേറെയും സ്റ്റുഡിയോയില് സെറ്റിട്ടെടുത്തവയായിരുന്നു. അയ്യപ്പചരിതത്തിന്റെ അവസാനം ദൈവാനുഗ്രഹത്തിനുള്ള ചില അനുഭവസാക്ഷ്യങ്ങളും ഇത്തരം സിനിമകളില് കഥകളുടെ ഭാഗമായിട്ടുണ്ട്. എന്നാല് അതില് നിന്നെല്ലാം മാറി കാലികമായ ഒരു കഥാസന്ദര്‍ഭത്തിലൂടെ അയ്യപ്പചരിതം അനാവരണം ചെയ്യുന്നുവെന്നതാണ് തത്ത്വമസിയുടെ പ്രത്യേകത.\nനിരീശ്വരവാദിയായ രമേശനെന്ന പൊലീസുകാരന് ഈശ്വരവാദിയായി പരിവര്‍ത്തനം ചെയ്യപ്പെടുന്നതാണ് സിനിമയുടെ കഥ. ഇതിലേക്കു രമേശനെ നയിക്കുന്ന ഘടകങ്ങള്‍ക്കിടയില് സ്വാമി അയ്യപ്പന്റെ കഥകള് ഗുരുസ്വാമിയുടെ വചനങ്ങളായി പറയുന്നു. സമാന്തരമായി പോകുന്ന രണ്ടു കഥകള് എന്നു വേണമെങ്കില് പറയാം.\nഈ ആഖ്യാനതന്ത്രത്തില് സംവിധായകന് വിജയിച്ചിട്ടുണ്ട്. പക്ഷെ, കഥയുടെ അവസാനം പതിവ് ഈശ്വരകഥകള്‍പോലെ ദൈവീകശക്തിയും ദൈവത്തിന്റെ ലീലാവാലാസങ്ങളും ഈ സിനിമയിലും ആവര്‍ത്തിക്കുന്നുണ്ട്. സിനിമയുടെ പിന്നണിക്കാര് ലക്ഷ്യമിടുന്നത് അതായതിനാല് അത്തരമൊരു കഥാഗതി ഈ സിനിമയിലുണ്ടായതില് അത്ഭുതമില്ല.\nപതിവ് അയ്യപ്പകഥകളില് നിന്നു വ്യത്യസ്‌തമായിട്ടാണ് ഇതില് മഹിഷിയെ അവതരിപ്പിക്കുന്നത്. പോത്തിന്റെ തലയുള്ള ഈ ഭീകരരൂപത്തെ പൂര്‍ണമായും ഒഴിവാക്കി മഹിഷിയ്ക്ക് മനുഷ്യരൂപം കൊടുത്ത് മൃഗബുദ്ധി എന്ന സങ്കല്‍പത്തെമാത്രമെടുത്ത് ആ കഥാപാത്രത്തില് ലയിപ്പിച്ചിരിക്കുന്നു. പുലിപ്പാലിനായി പോയി പുലിപ്പുറത്തു വരുന്ന അയ്യപ്പനേയും സിനിമയില് നേരിട്ടു ചിത്രീകരിച്ചിട്ടില്ല. ഈശ്വരവാദികളോട് നിരീശ്വരവാദികള് ഉന്നയിക്കുന്ന പല ചോദ്യങ്ങള്‍ക്കുമുള്ള ആധ്യാത്മിക മറുപടികള് വിവിധ കഥാപാത്രങ്ങളുടെ, പ്രത്യേകിച്ച് ഗുരുസ്വാമിയുടെ, സംഭാഷണത്തിലൂടെ സംവിധായകന് പങ്കുവയ്‌ക്കുന്നു.\nസിനിമയിലെ ഗാനങ്ങളാണ് എടുത്തുപറയേണ്ട മറ്റൊന്ന്. ഭക്തിഗാനങ്ങളുടെ ശ്രേണിയില്‍പെട്ടവയാണ് ഇവയെല്ലാം. കഴിഞ്ഞ മണ്‌ഡലകാലത്ത് ഏറ്റവുമധികം വിറ്റുപോയതും തത്വമസിയിലെ ഗാനങ്ങളടങ്ങിയ സി.ഡിയായിരുന്നു. തീര്‍ഥാടനത്തിനിടയ്‌ക്കു പലര് ആലപിക്കുന്ന രീതിയില് ഉള്‍പ്പെടുത്തിയ ഗാനങ്ങള് പലതും കഥാഗതിയുമായി ചേര്‍ന്നു പോകുന്നവയല്ല.കൈതപ്രവും ചന്ദ്രന് നായരുമാണ് ഗാനങ്ങള് എഴുതിയിരിക്കുന്നത്. മുപ്പതു വര്‍ഷത്തിനു ശേഷം ഹരിവരാസനം ഈ സിനിമയ്‌ക്കു വേണ്ടി യേശുദാസ് വീണ്ടും പാടിയിരിക്കുന്നു.\nഅഭിനയത്തിന്റെ കാര്യത്തില് താരങ്ങള്‍ക്കാര്‍ക്കും കാര്യമായിട്ടൊന്നും ചെയ്യാനില്ല. എന്നാല് മണിക്കുട്ടന് എന്ന കഥാപാത്രത്തെ അവതരിപ്പിച്ച മാസ്റ്റര് ധനഞ്‌ജയ് മികച്ച പ്രകടനമാണ് കാഴ്‌ചവയ്‌ക്കുന്നത്. വിനീത് തന്റെ പതിവു വേഷങ്ങളില് നിന്നു വ്യത്യസ്‌തമായ കഥാപാത്രത്തെ അവതരിപ്പിച്ചിരിക്കുന്നു. സിനിമയ്‌ക്കായി മനോഹരവും അനുയോജ്യവുമായ ലൊക്കേഷനുകള് തിരഞ്ഞെടുത്തിട്ടുമുണ്ട്. ചില ദൃശ്യങ്ങള് പമ്പയിലും സന്നിധാനത്തുമായി ചിത്രീകരിച്ചിരിക്കുന്നു. ദൃശ്യഭംഗി ഒപ്പിയെടുക്കുന്നതില് വിപിന്‍ദാസ് ഏറെ മികവു പുലര്‍ത്തുന്നു. `പുറപ്പാട്’ എന്ന സിനിമയ്‌ക്കു ശേഷം ബിഗ് സ്‌ക്രീനില് നിന്നു മാറി നിന്ന വിപിന്‍ദാസ് പതിനെട്ടു വര്‍ഷത്തെ ഇടവേളയ്‌ക്കുശേഷമാണ് വീണ്ടും സിനിമാഛായാഗ്രാഹകനാകുന്നത്.\nഒരു കപ്പല് യാത്രക്കിടയില് ഒരു അമേരിക്കക്കാരനും, ...\nഡിലീറ്റ് ചെയ്യാലോ പിന്നെന്താ?......\nതൂക്കവും ആക്ര്തിയും ഇവിടെ ഒരു പ്രശ്നമേയല്ല\nകേരളം വൈമാക്‌സ് യുഗത്തിലേക്ക്\nയാഹൂ ഗ്രൂപ്പിലെ ലോകത്താകമാനമുള്ള കേരളീയരായ പ്രിയ പ...\n‘എനര്‍ജി ഡ്രിങ്ക്’? വേണ്ടെന്ന് പറയൂ\nഡോ. കെ എന് രാജ്. എന്നും ദരിദ്ര ജനപക്ഷത്തുനിന്ന അര...\nകേരളം ഇന്റര്‍നെറ്റ് ദുരന്തങ്ങളുടെ പിടിയിലേക്ക്\nബ്രേക്ക് 'ഇല്ലാത്ത ജീവിതം\n'കോള' ഗര്‍ഭിണികള്‍ക്കും ദോഷം\nമൂന്നാര് ഇടിക്കഥയിലെ വില്ലന്മാര്\nനിങ്ങള് ഒരു മികച്ച ഭാര്യയാണോ-ടെസ്റ്റ്\nഇനി പാല് കുടിക്കാനും പേടിക്കണം\nബച്ചന് എന്നെ ചതിച്ചു- തിലകന്\nഇത്രയും കാലം പ്രേമിച്ചു പെണ്ണ് കിട്ടാത്തവര്‍ക്ക്\nവരുന്നൂ, ബ്രാന്‍സന്റെ ജലവിമാനം\nഗള്‍ഫ് സ്റ്റേജ് ഷോകള്: ഒരു ചിന്തനം\nആറു മാസത്തിനുശേഷം തിരിച്ചെത്തുന്ന കുടുംബങ്ങള്‍ക്ക്...\nപച്ചക്കിളിപോല് പ്രണയിനിയാം നീ\nകോഴിക്കോട് കടപ്പുറത്തെ കാഴ്ചകള് ---\nഎവിടെയാണ് ഞാന് എന്നെ ഉപേക്ഷിക്കേണ്ടത്...\nനാം പ്രവാസികള് എന്തു പിഴച്ചു?\nതമിഴ്ജനതയെ പേടിയുണ്ടോ ?\nഅഴകളവുകളില് രാജനായി കുട്ടന്‍കുളങ്ങര രാമദാസ്\ncopyright 2009-2011. Theme images by 5ugarless. Powered by Blogger.


സദാചാര കുരുക്കൾ പൊട്ടട്ടെ... ഭരണഘടന നീണാൾ വാഴട്ടെ\n2 Jun 2018 5:08 AM GMT\n19 വയസുള്ള മുസ്ലിം സ്ത്രീ (പെൺകുട്ടി അല്ല) 18 വയസുള്ള മുസ്ലിം ആൺകുട്ടിയോടൊപ്പം (21 വയസ് വരെ ആൺകുട്ടിയാണെന്ന് ബാല വിവാഹ നിരോധന നിയമം) വിവാഹം കഴിക്കാതെ ഒരുമിച്ചു ജീവിക്കുന്നു. വിവാഹം കഴിക്കണമെങ്കിൽ പയ്യന് ഇനിയും3വർഷം കാത്തിരിക്കണം. അതുവരെ തന്റെ മകളെ തിരികെ ലഭിക്കണം എന്നാവശ്യപ്പെട്ട് അച്ഛൻ ഹേബിയസ് കോർപ്പസ് ഹര്‍ജി ഫയൽ ചെയ്യുന്നു.\nപ്രായപൂർത്തിയായവർ വിവാഹം കഴിക്കാതെ ഒരുമിച്ചു താമസിക്കുന്ന ലിവ്-ഇൻ ബന്ധങ്ങൾ നിയമപരമാണെന്നും അതവരുടെ അവകാശമാണെന്നും അതിൽ കൈകടത്താൻ കോടതിയ്ക്ക് കഴിയില്ല എന്നും, ഈയിടെ വന്ന സുപ്രീം കോടതി വിധികൾ ഉദ്ധരിച്ച് ഹൈക്കോടതി ഡിവിഷൻ ബെഞ്ച് വിധിച്ചു. കേസ് തള്ളി. ജസ്റ്റിസ് ചിദംബരേഷും ജസ്റ്റിസ് ജ്യോതീന്ദ്രനാഥും ഉൾപ്പെട്ട ഡിവിഷൻ ബെഞ്ച് ആണ് വിധി പറഞ്ഞത്.\nകേരള ഹൈക്കോടതിയുടെ ഹേബിയസ് കോർപ്പസ് ബെഞ്ച് മിക്കപ്പോഴും ഭരണഘടനയുടെ അല്ല, പാട്രിയാർക്കിയുടെ കാവലാൾ ആയിരുന്നു എന്ന പൊതുവിമർശനം കേട്ടിട്ടുണ്ട്. അനുഭവിച്ചിട്ടുമുണ്ട്. പ്രായപൂർത്തിയായ സ്ത്രീകളെപ്പോലും അവരുടെ ഇച്ഛയ്ക്ക് വിരുദ്ധമായി മാതാപിതാക്കളുടെ കൂടെ നിർബന്ധിച്ച് അയയ്ക്കുകയോ അതല്ലെങ്കിൽ വിവാഹം വേണമെന്ന് ശഠിക്കുകയോ ചെയ്തിട്ടുണ്ട്. 'തന്ത ചമയുക' എന്നാണ് മുതിർന്ന അഭിഭാഷകരിൽ ഒരാളായ, യശ:ശരീരനായ അഡ്വ. ജനാർദ്ദന കുറുപ്പ് സാർ ഇതേപ്പറ്റി മുൻപ് തമാശയായി പറഞ്ഞിട്ടുള്ളത്.\nകാലം മാറുകയാണ്. സുപ്രീം കോടതി ഇക്കാര്യത്തിൽ സ്വീകരിച്ച നിലപാട് രാജ്യത്തെ എല്ലാ ഹൈക്കോടതികളുടെയും നിലപാട് മാറാൻ കാരണമാകട്ടെ.\n"കമിതാക്കൾക്ക് ഒരുമിച്ചു താമസിക്കാൻ ഹൈക്കോടതിയുടെ അനുമതി" എന്ന് ദയവ് ചെയ്ത് ആരും വാർത്ത കൊടുക്കരുത്. പ്രായപൂർത്തിയായ അവർക്ക് ഒരുമിച്ചു താമസിക്കാൻ ഹൈക്കോടതിയുടെ ഒരു അനുമതിയും സർട്ടിഫിക്കറ്റും വേണ്ട. നിയമവിരുദ്ധമായി ഇടപെടാൻ കഴിയില്ല എന്ന് മാത്രമേ ഹൈക്കോടതി പറഞ്ഞിട്ടുള്ളൂ. "ഞങ്ങൾ അനുവദിക്കുന്നു" എന്ന മട്ടിലുള്ള പാട്രിയാർക്കിയൽ ഡയലോഗുകൾ ഇല്ല. മറിച്ച്, സ്വാതന്ത്ര്യം ഉണ്ടെന്നു പ്രഖ്യാപിക്കുക മാത്രമായിരുന്നു. അതാണ് ഈ വിധിയിലെ മാതൃക.\nസദാചാര കുരുക്കൾ പൊട്ടട്ടെ... ഭരണഘടന നീണാൾ വാഴട്ടെ.\n(ഹരീഷ് വാസുദേവന് ഫേസ്ബുക്കില് എഴുതിയത്)\nconstitution Court KeralaHighCourt LegalMarriageAge MarriageAge MuslimGirl patriarchy


ആര്‍ത്തവ വേദനകള് കുറയ്ക്കാന് ഇവയൊക്കെ ഒന്ന് പരീക്ഷിച്ചു നോക്കൂ… – Kairali News | Kairali News Live\nആര്‍ത്തവ വേദനകള് കുറയ്ക്കാന് ഇവയൊക്കെ ഒന്ന് പരീക്ഷിച്ചു നോക്കൂ…\nആര്‍ത്തവസമയത്ത് സ്ത്രീകള്‍ക്കുണ്ടാകുന്ന വയറുവേദനയുടെ കാഠിന്യം പലരിലും പല തരമായിരിയ്ക്കും. വയറു വേദന മാത്രമല്ല, കൈകാല് കഴപ്പും ശരീരവേദനയുമെല്ലാം പലര്‍ക്കുമുണ്ടാകും. ആര്‍ത്തവസമയത്തെ വയറുവേദന കുറയ്ക്കാന് സഹായിക്കുന്ന ചില ഭക്ഷണങ്ങളും, ആര്‍ത്തവസമയത്ത് ഒഴിവാക്കേണ്ട ചില ഭക്ഷണങ്ങളുമുണ്ട്.\nതുളസി, പുതിന തുടങ്ങിയ ചെടികള് ആര്‍ത്തവവേദനകള് കുറയ്ക്കാന് നല്ലതാണ്. ഇവയിട്ട വെള്ളം തിളപ്പിച്ചു കുടിയ്ക്കുകയോ ഇവ ഭക്ഷണസാധനങ്ങളില് ചേര്‍ത്ത് കഴിയ്ക്കുകയോ ചെയ്യാം.ചൂടുവെള്ളം, ചൂടുപാല് എന്നിവ കുടിയ്ക്കുന്നത് വഴി ശരീരത്തിന് ആവശ്യമായ ജലം ലഭിയ്ക്കും. പാല് കുടിയ്ക്കുന്നത് വഴി ശരീരത്തിന് അയേണ്, കാല്‍സ്യം എന്നിവ ലഭിക്കുകയും ചെയ്യും.\nചൂടുപാലില് നെയ്യ് ചേര്‍ത്തു കഴിയ്ക്കുന്നതും ആര്‍ത്തവ അസ്വസ്ഥതകള് ഒഴിവാക്കാന് സഹായിക്കും.മസാലയായി ഉപയോഗിക്കുന്ന കറുവാപ്പട്ട ആര്‍ത്തവവേദനകള് കുറയ്ക്കാന് സഹായിക്കുന്ന ഒന്നാണ്. ആയുര്‍വേദം മാത്രമല്ലാ, അലോപ്പതിയും കറുവാപ്പട്ടയുടെ ഈ ഗുണം അംഗീകരിച്ചിട്ടുമുണ്ട്.\nമാസമുറ സമയത്ത് കാപ്പി കുടിയ്ക്കുന്നത് വയറുവേദന കൂട്ടുകയാണ് ചെയ്യുക. കാപ്പിയിലെ കഫീന് ശരീരത്തിലെ ജലാംശം കുറയ്ക്കും.ഡാര്‍ക് ചോക്ലേറ്റും വയറുവേദന കുറയ്ക്കും. ഇത് മസിലുകളെ റിലാക്സ് ചെയ്യാന് സഹായിക്കും.എള്ള് മാസമുറ വേദന ഒഴിവാക്കാന് നല്ലതാണ്. ഇതിലെ കാല്‍സ്യമാണ് ഈ ഗുണം നല്‍കുന്നത് പുളിയുള്ള ഭക്ഷണങ്ങളും ആര്‍ത്തവസമയത്ത് ഒഴിവാക്കുന്നതാണ് നല്ലത്. അച്ചാറുകള്, അധികം എരിവുള്ള ഭക്ഷണങ്ങള് എന്നിവയും മാസമുറ സമയത്തു വേണ്ട.\nആര്‍ത്തവകാലത്തെ വയറ് വേദനയ്ക്ക് പ്രധാന കാരണം ഗര്‍ഭപാത്ര ഭിത്തിയിലെ ചര്‍മ്മം അടരുന്നതും അനുബന്ധമായി ഉണ്ടാകുന്ന പ്രോസ്റ്റാഗ്ലാന്‍ഡിന്‍സ് എന്ന ഹോര്‍മോണുകളുമാണ്. പ്രോസ്റ്റാഗ്ലാന്‍ഡിന്‍സും വേദനയും ഒരുമിച്ചാണ് ഉണ്ടാകുന്നത്. പ്രസവ സമയത്തെ വേദനയുടെ പ്രധാന കാരണവും പ്രോസ്റ്റാഗ്ലാന്‍ഡിന്‍സ് ആണ്. ഇതിന് പുറമെ ഗര്‍ഭപാത്രത്തില് രക്തം ഇല്ലാതാകുന്നതോടെ പേശികള് സങ്കോചിക്കുന്നതും മറ്റൊരു കാരണമാണ്. ആര്‍ത്തവകാലത്തെ വേദന കുറയ്ക്കാന് വീട്ടിലെ പ്രതിവിധികള്,\nപാല് രാവിലെ ഒരു ഗ്ലാസ്സ് പാല് കുടിക്കുന്നത് വേദന കുറയാന് സഹായിക്കും. പാലിലെ കാത്സ്യം വേദനയില് നിന്നും ആശ്വാസം നല്‍കാന് സാഹായിക്കും.\nപപ്പായ ആര്‍ത്തവത്തിന് മുമ്പായി ഏറെ പപ്പായ കഴിക്കുക. പപ്പായയില് അടങ്ങിയിട്ടുള്ള പപ്പൈന് എന്ന എന്‍സൈം ആര്‍ത്തവകാലത്തെ വേദന കുറയ്ക്കാന് ഫലപ്രദമാണ്. ആര്‍ത്തവ സമയത്തെ രക്തം ഒഴുക്ക് എളുപ്പത്തിലാക്കാന് ഇത് സഹായിക്കും.\nകറ്റാര് വാഴ എല്ലാ ശരീര വേദനകള്‍ക്കും കറ്റാര് വാഴ പരിഹാരമാണ്, ആര്‍ത്തവകാലത്തെ വേദനയ്ക്കും ഇത് പരിഹാരം നല്‍കും. ഒരു സ്പൂണ് തേനില് കറ്റാര് വാഴ നീര് ചേര്‍ത്ത് കഴിക്കുന്നത് ആര്‍ത്തവ കാലത്തെ വേദന കുറയ്ക്കാന് സഹായിക്കും.\nകര്‍പ്പൂരവള്ളി വേദന സംഹാരി എന്ന നിലയില് കര്‍പ്പൂര വള്ളി പ്രശസ്തമാണ്. ആര്‍ത്തവ സമയത്ത് വയറിന് ചുറ്റും കര്‍പ്പൂര തൈലം പുരട്ടുന്നത് വേദന കുറയ്ക്കാന് സഹാിക്കും.\nതുളസി ആര്‍ത്തവ കാലത്ത് തുളസി കഴിക്കുന്നത് വേദന കുറയ്ക്കാന് സഹായിക്കും. ഇതിലടങ്ങിയിട്ടുള്ള കഫെയ്ക് ആസിഡ് നല്ലൊരു വേദന സംഹാരിയാണ്. സുഗന്ധവ്യജ്ഞനങ്ങള്‍ക്കൊപ്പമോ ഔഷധ ചായയിലോ ചേര്‍ത്ത് കഴിക്കുക.\nചൂടുവെള്ളത്തില് കുളി വയറിനും ചുറ്റുമുള്ള ഭാഗത്തിനും കൂടുതല് പ്രാധാന്യം നല്‍കി ചൂടുവെള്ളത്തില് കുളിക്കുക. ഈ ഭാഗത്തെ രക്തയോട്ടം ക്രമീകരിക്കാനും വേദന കുറയ്ക്കാനും ഇത് സഹായിക്കും.\nഇഞ്ചി ആര്‍ത്തവ കാലത്തെ വേദന കുറയ്ക്കാന് ഇഞ്ചി സഹായിക്കും ക്രമരഹിതമായ ആര്‍ത്തവം ക്രമത്തിലാകാനും ഇഞ്ചി സഹായിക്കും. മികച്ച ഫലം ലഭിക്കുന്നതിന് ഇഞ്ചി ചായ രൂപത്തില് കൂടിക്കുന്നതാണ് നല്ലത്.\nനാരങ്ങ നാരങ്ങ വിഭാഗത്തില് ഉള്‍പ്പെടുന്ന പഴങ്ങള് ശരീരത്തിലെ ഇരുമ്പിന്റെ അംശം ഉയര്‍ത്തുകയും ആര്‍ത്തവ കാലത്തെ വേദന കുറയ്ക്കാന് സഹായിക്കുകയും ചെയ്യും. ഇത്തരം പഴങ്ങള് കഴിക്കുകയോ അവയുടെ നീര് കുടിക്കുകയോ ചെയ്യുക.\nപെരുംജീരകം ഗര്‍ഭപ്രാത്രത്തിലെ രക്തം ഇല്ലാതാകുമ്പോള് അണ്ഡാശയത്തിലെ രക്തയോട്ടം ഉയര്‍ത്താന് പെരുംജീരകം സഹായിക്കും.ഒരു ഗ്ലാസ്സ് വെള്ളത്തില് പെരുംജീരകം ഇട്ട് തിളപ്പിച്ച് കുടിച്ചാല് വേദനയ്ക്ക് ശമനം ലഭിക്കും.\nവ്യായാമം സ്ഥിരമായി വ്യായാമം ചെയ്യുന്നതിന് ഏറെ പ്രാധാന്യമുണ്ട്. വേദന തോന്നി തുടങ്ങുമ്പോള് പല സ്ത്രീകളും വ്യായാമം ഉപേക്ഷിക്കാറുണ്ട്. എന്നാല്, ഈ സമീപനം തീര്‍ത്തും തെറ്റാണ്. വ്യായാമം വസ്തി പ്രദേശത്തെ ഉള്‍പ്പടെ ശരീരത്തിലെ രക്തയോട്ടം ആയാസരഹിതമാക്കുകയും വേദന കുറയ്ക്കുകയും ചെയ്യും.\nപോഷകങ്ങള് സമീകൃത ആഹാരം കഴിക്കാത്തതിനെ തുടര്‍ന്ന് ശരീരത്തില് പോഷകങ്ങളുടെ ആഭാവം ഉണ്ടാകുന്നതും ആര്‍ത്തവ കാലത്തെ വേദനയ്ക്ക് കാരണമാകാറുണ്ട്. വിറ്റാമിന് ബി6 ധാരാളം അടങ്ങിയിട്ടുള്ള തവിടുള്ള അരി കഴിക്കുന്നത് വേദന കുറയ്ക്കാന് സഹായിക്കും. മാംഗനീസ് ധാരാളം അടങ്ങിയിട്ടുള്ള വാള്‍നട്ട്, മത്തങ്ങ വിത്ത് എന്നിവ കഴിക്കുന്നതും വേദന കുറയ്ക്കാന് സഹായിക്കും.\nജങ്ക്ഫുഡ് ആര്‍ത്തവ കാലത്ത് ഭക്ഷണകാര്യത്തില് ശ്രദ്ധ വേണം. കൊഴുപ്പുള്ള ഭക്ഷണങ്ങളും പാസ്ത, ബര്‍ഗര് പോലുലുള്ള ജങ്ക്ഫുഡുകളും പരമാവധി ഒഴിവാക്കുക. കൂടാതെ ശീതള പാനീയങ്ങളും മദ്യവും കുടിക്കുന്നത് ഒഴിവാക്കുക.\nTags: Periods DayPeriods Pain


Supplyco to join hands with kudumbasree for home delivery during lockdown | സപ്ലൈകോയും കുടുംബശ്രീയും കൈകോർക്കുന്നു: അവശ്യ സാധനങ്ങൾ ഇനി വീട്ടുപടിക്കലെത്തും - Malayalam Goodreturns\n» സപ്ലൈകോയും കുടുംബശ്രീയും കൈകോർക്കുന്നു: അവശ്യ സാധനങ്ങൾ ഇനി വീട്ടുപടിക്കലെത്തും\nസപ്ലൈകോയും കുടുംബശ്രീയും കൈകോർക്കുന്നു: അവശ്യ സാധനങ്ങൾ ഇനി വീട്ടുപടിക്കലെത്തും\nPublished: Tuesday, May 11, 2021, 19:55 [IST]\n3 min ago 1 വര്‍ഷത്തേക്ക് നിക്ഷേപിക്കുവാനിതാ ഏറ്റവും മികച്ച5സ്ഥിര നിക്ഷേപ പദ്ധതികള്\n1 hr ago വിപണിക്ക് തുടക്കം: 15,700 പോയിന്റില് ചുവടുവെച്ച് നിഫ്റ്റി, എസ്ബിഐ കാര്‍ഡില്6ശതമാനം തകര്‍ച്ച\n11 hrs ago ഇന്‍ഫോസിസും വിപ്രോയും അടക്കം4കമ്പനികള്3മില്യണ് ജോലിക്കാരെ ഒഴിവാക്കുന്നുവെന്ന് റിപ്പോര്‍ട്ട്\nതിരുവനന്തപുരം; കൊവിഡ് വ്യാപനം രൂക്ഷമായതോടെ സംസ്ഥാനത്ത് ഈ മാസം 16 വരെ ലോക്ക്ഡൗൺ പ്രഖ്യാപിച്ചിരിക്കുകയാണ്. ജനങ്ങൾ ലോക്ക്ഡൗണിനോട് പൂർണമായി സഹരിക്കുന്നുണ്ട്.അത്യാവശ്യകാര്യങ്ങൾക്ക് മാത്രമേ ജനം പുറത്തിറങ്ങുന്നൂള്ളൂ. എന്നാൽ ചിലയിടങ്ങളിലെ കടർശന നിയന്ത്രണങ്ങളും കടകളിലെ സമയക്രവുമെല്ലാം ചിലർക്കെങ്കിലും അവശ്യസാധനങ്ങൾ വാങ്ങാൻ ചെറിയ തോതിലെങ്കിലും ബുദ്ധിമുട്ടുണ്ടാക്കുന്നുണ്ട്. ഈ സാഹചര്യത്തിൽ സാധനങ്ങൾ വീട്ടുപടിക്കലെത്തിക്കാനൊരുങ്ങുകയാണ് സപ്ലൈകോയും കുടുംബശ്രീയും.സാധനങ്ങൾ സപ്ലൈകോ നൽകുമ്പോൾ കുടുംബശ്രീ പ്രവർത്തകർ ഈ സാധനങ്ങൾ വീട്ടിലെത്തിക്കും.\nകേരളത്തിലുടനീളം 95 സപ്ലൈകോ ഔട്ട്ലെറ്റുകളിൽ ഡോർ ഡെലിവെറി സിസ്റ്റം ചൊവ്വാഴ്ച മുതൽ ആരംഭിച്ചിട്ടുണ്ട്. ഫോൺവഴിയോ വാട്ട്സ് ആപ്പ് സന്ദേശം വഴിയോ ഓഡർ നൽകാം. ഉച്ചയ്ക്ക് ഒരു മണി വരെയാണ് ഓർഡറുകൾ സ്വീകരിക്കുക. ഉച്ചയ്ക്ക് ശേഷം സാധനങ്ങൾ വിതരണം ചെയ്യും. ഒരു ഓർഡറിൽ പരമാവധി 20 കിലോവരെയുള്ള സാധനങ്ങളാണ് ഓർഡർ ചെയ്യാൻ സാധിക്കുക. വിതരണകേന്ദ്രങ്ങളുടെ 10 കിലോമീറ്റർ ചുറ്റളവിലാണ് ആദ്യഘട്ടത്തിൽ ഹോം ഡെലിവറിയായി നൽകുക.\nഹോം ഡെലിവറി സൗകര്യം ലഭ്യമായ സപ്ലൈകോ ഔട്ട്ലെറ്റുകളുടെ വിവരവും ഫോൺ നമ്പരും സപ്ലൈകോ വെബ്സൈറ്റിൽ ലഭിക്കും. വിതരണകേന്ദ്രങ്ങളിൽ നിന്ന് രണ്ടു കിലോമീറ്റർ ചുറ്റളവുവരെ 40 രൂപയും അതിനുശേഷം അഞ്ചു കിലോമീറ്റർ വരെ 60 രൂപയും അഞ്ചുമുതൽ 10 കിലോമീറ്റർ വരെ 100 രൂപയുമാണ് ഡെലിവറി ചാർജ് ഈടാക്കുക.\nവീട്ടിൽ സാധനങ്ങളുമായെത്തുന്ന കുടുംബശ്രീ അംഗങ്ങൾക്കാണ് ബിൽ കൈമാറേണ്ടത്. നിലവിൽ ഓരോ സപ്ലൈകോ ഔട്ട്ലെറ്റിലും രണ്ടു കുടുംബശ്രീ അംഗങ്ങളെയാണ് ഹോം ഡെലിവറിയ്ക്കായി നിയോഗിച്ചിട്ടുള്ളത്. ഓർഡറുകൾ വർധിക്കുന്നതനുസരിച്ച് കൂടുതൽ അംഗങ്ങളെ നിയോഗിക്കുമെന്ന് കുടുംബശ്രീ അധികൃതർ അറിയിച്ചു.\nകേരളത്തിന്റെ 'സ്വന്തം ചരക്കുകപ്പൽ സര്‍വ്വീസ്'.... കൊച്ചി മുതല് അഴീക്കല് വരെ; ആദ്യ സര്‍വ്വീസ് ദിവസങ്ങള്‍ക്കകം\nകേരള സര്‍ക്കാറിന്‍റെ മൊത്ത റവന്യൂ വരവ് 92,854.48 കോടിയായി ഉയര്‍ന്നു\nഒരു കിലോയ്ക്ക് 27.48 രൂപ: സപ്ലൈകോ വഴിയുള്ള നെല്ല് സംഭരണത്തില് വര്‍ധനവ്\nSupplyco to join hands with kudumbasree for home delivery during lockdown | സപ്ലൈകോയും കുടുംബശ്രീയും കൈകോർക്കുന്നു: അവശ്യ സാധനങ്ങൾ ഇനി വീട്ടുപടിക്കലെത്തും\nSupplyco to join hands with kudumbasree for home delivery during lockdown\nStory first published: Tuesday, May 11, 2021, 19:55 [IST]


Stock | mangalam.com\nമുംബൈ: ആറു ദിവസത്തെ മുന്നേറ്റത്തിനു ശേഷം ഓഹരി വിപണി നഷ്‌ടത്തില്. സെന്‍സെക്‌സ് 42 പോയിന്റ് നഷ്‌ടത്തില് 25,838 ലും നിഫ്‌റ്റി 12.75 പോയിന്റ് നഷ്‌ടത്തില് 7,899 ലും അവസാനിച്ചു. എച്ച്.ടി.എഫ്.സി., സണ് ഫാര്‍മ, ഐ.ടി.സി. , ഭാരതി എയര്‍ടെല്, ബി.എച്ച്.ഇ.എല്., ഇന്‍ഫോസിസ്, ഗെയില്, ഐ.സി.ഐ.സി.ഐ.ബാങ്ക്, വിപ്‌റോ, ടി.സി.എസ്., ടാറ്റാ സ്‌റ്റീല് എന്നീ ഓഹരികള് നഷ്‌ടത്തില് അവസാനിച്ചു. ...\nഓഹരിസൂചിക 215 പോയിന്റ് കുറഞ്ഞു\nമുംബൈ: ഓഹരി വിപണി മൂന്നാഴ്‌ചയിലെ ഏറ്റവും താഴ്‌ന്ന നിലയില് അവസാനിച്ചു. ബി.എസ്.ഇ. സെന്‍സെക്‌സ് 215.21 പോയിന്റ് കുറഞ്ഞ് 24,685.42 ലും നിഫ്‌റ്റി 67.90 പോയിന്റ് കുറഞ്ഞ് 7546.45ലും അവസാനിച്ചു. അദാനി പോര്‍ട്ട്‌സ്, മാരുതി, എച്ച്.ഡി.എഫ്.സി. , എല് ആന്‍ഡ് ടി, ഐ.ടി.സി., ഇന്‍ഫോസിസ്, വിപ്രോ, ടാറ്റാ സ്‌റ്റീല്, എച്ച്.യൂ.എല്. , ഐ.സി.സി.ഐ....\nമുംബൈ: റിസര്‍വ് ബാങ്കിന്റെ വായ്‌പാനയത്തോട് ഓഹരി വിപണിയ്‌ക്കു തണുത്ത പ്രതികരണം. 516 പോയിന്റിന്റെ കനത്ത ഇടിവു നേരിട്ട ബോംബെ ഓഹരിസൂചിക 25000ത്തിനു താഴെ അവസാനിച്ചു. 25,372.44ല് തുടങ്ങിയ വിപണി പിന്നീട് 516 പോയിന്റിന്റെ നഷ്‌ടം നേരിട്ട് 24,883.59ത്തിലാണ് അവസാനിച്ചത്. ദേശീയ ഓഹരി സൂചികയായ നിഫ്‌റ്റി 155 പോയിന്റിന്റെ നഷ്‌ടം നേരിട്ട് 7,603.20ത്തില് അവസാനിച്ചു....\nവിപണി വീണ്ടും താഴോട്ട്, 66 പോയിന്റ് കുറഞ്ഞു\nന്യൂഡല്‍ഹി: ആഭ്യന്തര നിക്ഷേപകരെ ആശയക്കുഴപ്പത്തിലാക്കി വീണ്ടും ഓഹരി വിപണി. നേട്ടവും നഷ്‌ടവും മാറി പ്രതിഫലിച്ച ഓഹരിസൂചിക ഇന്നലെ 66 പോയിന്റ് കുറഞ്ഞ് 24,900ല് അവസാനിച്ചു. നിഫ്‌റ്റി 18 പോയിന്റ് കുറഞ്ഞ് 7597ലും അവസാനിച്ചു. ആഭ്യന്തര നിക്ഷേപകരുടെ ലാഭമെടുപ്പിനെ തുടര്‍ന്നാണ് വിപണിയില് ഇടിവുണ്ടായത്. ലണ്ടന്, ന്യൂയോര്‍ക്ക് വിപണിയില് ക്രുഡോയില് വില താഴ്‌ന്നതും ഓഹരി വിപണിയില് പ്രതിഫലിച്ചു....\nമുംബൈ: റിസര്‍വ് ബാങ്ക് നിരക്കുകള് കുറയ്‌ക്കുമെന്ന പ്രതീക്ഷ ഓഹരി വിപണിക്ക് തുണയായി.ഏഷ്യന് വിപണിയിലെ അനുകൂല തരംഗത്തിന്റെ പിന്തുകൂടിയായതോടെ ബോംബെ സൂചിക 11 ആഴ്‌ചയ്‌ക്കിടയിലെ ഏറ്റവും ഉയര്‍ന്ന നിലയിലെത്തി. തുടര്‍ച്ചയായി രണ്ടു സെഷനുകളില് ലഭിച്ച പോസിറ്റീവ് ട്രെന്‍ഡ് സെന്‍സെക്‌സിനെ 333 പോയിന്റാണ് മുന്നോട്ടു കൊണ്ടുപോയത്....\nസെന്‍സെക്‌സ് 253 പോയിന്റ് നഷ്‌ടത്തില്\nമുംബൈ: ഓഹരി സൂചികകള് കനത്ത നഷ്‌ടത്തില്. സെന്‍സെക്‌സ് 253.11 പോയിന്റ് താഴ്‌ന്ന് 24551.17ലും നിഫ്‌റ്റി 78.15 പോയിന്റ് നഷ്‌ടത്തില് 7460.60ലുമാണ് വ്യാപാരം അവസാനിപ്പിച്ചത്. 1003 കമ്പിനികളുടെ ഓഹരികള് നേട്ടത്തിലും, 1633 കമ്പനികളുടെ ഓഹരികള് നഷ്‌ടത്തിലുമായിരുന്നു. എസ്.ബി.ഐ., ഭാരതി എയര്‍ടെല്, ടാറ്റാ സ്‌റ്റീല്, ആക്‌സിസ് ബാങ്ക്, ഭെല് തുടങ്ങിയവ നേട്ടത്തിലും....\nസെന്‍സെക്‌സ് 94 പോയിന്റ് നേട്ടത്തില്\nമുബൈ: യൂറോപ്യന് വിപണികളുടെ മുന്നേറ്റം രാജ്യത്തിലെ ഓഹരി സൂചികയെ തുണച്ചു. സെന്‍സെക്‌സ് 94.65 പോയിന്റ് നേട്ടത്തില് 24717.99ലും, നിഫ്‌റ്റി 24.05 പോയിന്റ് ഉയര്‍ന്ന് 7510.20ലുമെത്തി.ഹിന്ദുസ്‌ഥാന് യൂണിലിവര്, ടാറ്റാ മോട്ടോഴ്‌സ്, ഐ.ടി.സി., ഡോ.റെഡ്‌സീസ് ലാബ്, ടി.സി.എസ്., എച്ച്.സി.എല്.ടെക്, വിപ്രോ, തുടങ്ങിയവ നേട്ടത്തിലും. ടാറ്റാ സ്‌റ്റീല്, വേദാന്ത, ഐ.സിഐ.സി.ഐ....\nസെന്‍സെക്‌സ് 98 പോയിന്റ് നഷ്‌ടത്തില് വ്യാപാരം അവസാനിപ്പിച്ചു\nമുംബൈ: സെന്‍സെക്‌സ് 98 പോയിന്റ് നഷ്‌ടത്തില് 24695 ലും നിഫറ്റി 23 പോയിന്റ് താഴ്‌ന്ന് 7505ലുമാണ് വ്യാപാരം നടന്നത്. വിപണി തുടക്കം നേരിയ നേട്ടത്തോടെയാണെങ്കിലും താമസിക്കാതെ നഷ്‌ടത്തില് വിപണി അവസാനിക്കുകയായിരുന്നു. ബ്ലാക്ക് ഡീല് വഴി 78 ലക്ഷം ഓഹരികള് കൈമാറ്റം നടന്നതിനെതുടര്‍ന്ന് ഇന്‍ഫോസിസിന്റെ ഒഹരി വിലയില് രണ്ട് ശതമാനം നഷ്‌ടമുണ്ടായി....\nസെന്‍സെക്‌സ് 135 പോയിന്റ് നേട്ടത്തില്\nമുംബൈ: ഓഹരി വിപണി നേട്ടത്തില് അവസാനിച്ചു. സെന്‍സെക്‌സ് 134.73 പോയിന്റ് നേട്ടത്തില് 24793.96ലും, നിഫ്‌റ്റി 46.50 പോയിന്റ് ഉയര്‍ന്ന് 7531.80 പോയിന്റ്‌ിലുമെത്തി. മാരുതി, ഒ.എന്.ജി.സി, ഹിന്ദുസ്‌ഥാന് യൂണിലിവര്, റിലയന്‍സ് തുടങ്ങിയവ മികച്ച നേട്ടത്തിലും ഹിന്‍ഡാല്‍കോ, എച്ച്.ഡി.എഫ്.സി, അദാനി പോര്‍ട്‌സ്, സിപ്ല, വിപ്രോ, തുടങ്ങിയവ നഷ്‌ടത്തിലുമാണ് വ്യാപാരം അവസാനിപ്പിച്ചത്....\nനഷ്‌ടം രുചിച്ച് ഓഹരി വിപണി\nമുംബൈ: വിദേശ നിക്ഷേപകര് വന്‍തോതില് ഓഹരികള് വിറ്റഴിച്ചതും ബജറ്റിലെ സാമ്പത്തിക പരിഷ്‌കരണ നടപടികളിലെ അവ്യക്‌തതയും ഓഹരിവിപണിയെ ഉലച്ച കാഴ്‌ചയായിരുന്നു ഇന്നലത്തേത്. തുടര്‍ച്ചയായ നാലുദിവസത്തെ നേട്ടത്തിനു ശേഷം ബി.എസ്.ഇ. സെന്‍സെക്‌സ് 379 പോയിന്റ് നഷ്‌ടത്തില് 23410 ല് വ്യാപാരം അവസാനിപ്പിച്ചു. ബാങ്കിങ്, റിയാലിറ്റി ഓഹരികള്‍ക്കാണ് ഏറെ നഷ്‌ടം നേരിടേണ്ടി വന്നത്....\nഓഹരി റിവ്യു : ഓഹരി വിപണിയില് ആവേശം\nഊഹക്കച്ചവടക്കാരുടെ ഷോട്ട് കവറിങും ഫണ്ടുകളുടെ നിക്ഷേപവും ഓഹരി വിപണിയില് ആവേശം ഉളവാക്കി. ബി.എസ്.ഇ സൂചിക ഈ വര്‍ഷത്തെ ഏറ്റവും ശക്‌തമായ പ്രതിവാര നേട്ടം സ്വന്തമാക്കി. പോയവാരം സൂചിക 723 പോയിന്റും നിഫ്‌റ്റി 229 പോയിന്റും കയറി. പാര്‍ലമെന്റില് ബജറ്റ് സമ്മേളനം 23 ന് തുടങ്ങും. 25 ന് റെയില് ബജറ്റ്. 29 നു കേന്ദ്ര ബജറ്റ്....\nസെന്‍സെക്‌സില് 362 പോയിന്റ് നഷ്‌ടം\nമുംബൈ: ആഴ്‌ചയിലെ ആദ്യവ്യാപാര ദിനത്തിലെ കുതിപ്പു നിലനിര്‍ത്താനാവാതെ സെന്‍സെക്‌സില് നഷ്‌ടം. ഇന്നലത്തെ വ്യപാരത്തില് സെന്‍സെക്‌സ് സൂചിക 362.15 പോയിന്റ് നഷ്‌ടത്തില് 23,191.97 ലും നിഫ്‌റ്റി 114.70 പോയിന്റ് ഇടിഞ്ഞ് 7,048 ലുമാണ് വ്യപാരം അവസാനിപ്പിച്ചത്. രാജ്യത്തിന്റെ കയറ്റുമതി നിരക്കില് ഇടിവുണ്ടായെന്ന റിപ്പോര്‍ട്ടുകളാണു വിപണിക്ക് വിനയായത്....\nമുംബൈ: ഓഹരി വിപണി മൂന്നാഴ്‌ചയിലെ ഏറ്റവും താഴ്‌ന്ന നിലയില് അവസാനിച്ചു. ബി.എസ്.ഇ. സെന്...\nമുംബൈ: ആഴ്‌ചയുടെ അവസാന ദിനത്തില് ഓഹരി വിപണി നഷ്‌ടത്തില് ക്ലോസ് ചെയ്‌തു. സെന്‍സെക്‌സ്...\nഓഹരി വിപണി കുതിപ്പില്; റിലയന്‍സ് ഓഹരികള് തിളങ്ങി\nമുംബൈ: ഓഹരി വിപണി തുടര്‍ച്ചയായ രണ്ടാം ദിവസവും ലാഭത്തില്. മൂന്നാഴ്‌ചയായി നടന്ന...\nമുംബൈ: വിപണിയില് മുന്നേറ്റം. സെന്‍സെക്‌സ് ഇന്നലെ വ്യാപാരം അവസാനിപ്പിക്കുമ്പോള് 102.32...\nഓഹരി വിപണിയില് മുന്നേറ്റം; സെന്‍സെക്‌സ് 25,700 കടന്നു\nമുംബൈ: കേന്ദ്രത്തില് ബജറ്റിനുള്ള ഒരുക്കങ്ങള് ആരംഭിച്ചതോടെ ഓഹരി വിപണിയും ണര്‍ന്നു. സെന്...\nവിപണിയില് നേരിയ നേട്ടം\nമുംബൈ: ഓഹരി വിപണികളില് നേരിയ നേട്ടത്തോടെയാണ് വ്യാപാരം ആരംഭിച്ചത്. സെന്‍സെക്‌സ് സൂചിക...\nകുതിച്ച് റെക്കോര്‍ഡിട്ടു; പതിയെ ഇറങ്ങി\nചരിത്രത്തിലേക്ക് ഓടികയറിയതിന്റെ ത്രില്ലിലായിരുന്നു ഇന്നലെ വിപണി. സമീപക്കാലത്തായി...


പാലകന്റെ പാഥേയം 11- കൃപാവരങ്ങളാല് നിറയപ്പെട്ട യൗസേപ്പ് - sundayshalom\nപാലകന്റെ പാഥേയം 11- കൃപാവരങ്ങളാല് നിറയപ്പെട്ട യൗസേപ്പ്\n”ദൈവദാനങ്ങളുടെ ഇരിപ്പിടമായ വി. യൗസേപ്പേ, കൃപാവരപൂര്‍ണമായ ജീവിതം നയിക്കാന് ഞങ്ങളെ സഹായിക്കണമേ.” പാലകന്റെ പാഥേയം 11-ാം ദിന ധ്യാനം- കൃപാവരങ്ങളാല് നിറയപ്പെട്ട യൗസേപ്പ്.\nദൈവവചനം: ”ജസ്സെയുടെ കുറ്റിയില്‍നിന്ന് ഒരു മുള കിളിര്‍ത്തുവരും; അവന്റെ വേരില്‍നിന്ന് ഒരു ശാഖ പൊട്ടിക്കിളിര്‍ക്കും. കര്‍ത്താവിന്റെ ആത്മാവ് അവന്റെമേല് ആവസിക്കും” (ഏശ. 11:1-2).\nധ്യാനം: പരിശുദ്ധാത്മാവിന്റെ മണവാട്ടിയായ മറിയം കഴിഞ്ഞാല് റൂഹാ ഇത്രമേല് താവളമടിച്ചു വസിച്ചിട്ടുള്ള മനുഷ്യവ്യക്തി ആരുണ്ടാകും? ദൈവസ്വരത്തിന് സമൂലം കീഴ്‌വഴങ്ങിയ യൗസേപ്പില് പരിശുദ്ധാത്മാവ് എന്നും ആനന്ദം കണ്ടെത്തിയിട്ടുണ്ടാകും. ഉണര്‍ന്നിരിക്കുമ്പോള് മാത്രമല്ല ഉറങ്ങുമ്പോള്‍പോലും ആത്മാവിന്റെ ഹിതമറിയുന്ന പുണ്യാത്മാവ്.\nപരിശുദ്ധ റൂഹായെ അനുസരിക്കുന്നവരിലാണ് പരിശുദ്ധി കുടികൊള്ളുന്നത്. പരിശുദ്ധിയെന്നാല് ദൈവത്തെയും സഹോദരങ്ങളെയും സ്‌നേഹിക്കുകയാണ്. അവിടെ പാപം അകന്നുനില്‍ക്കും. സുകൃതങ്ങളിലുള്ള വളര്‍ച്ച ഉണ്ടാകും. കൃപാവരങ്ങളില് ജീവിതം ഫലം ചൂടും. ഈശോ ഉള്ള ഇടങ്ങളിലെല്ലാം റൂഹായുമുണ്ട്. യൗസേപ്പ് ഈശോയോടൊപ്പം ആയിരുന്നതിനാല് യൗസേപ്പുള്ളിടത്തെല്ലാം റൂഹായുടെ സാന്നിധ്യമുണ്ട്.\nതന്നെ എല്ലായ്‌പ്പോഴും അനുസരിക്കുന്ന, സ്വപ്‌നങ്ങളെപ്പോലും ഗൗരവമായി എടുക്കുന്ന, ഒരിക്കല് പോലും വേദനിപ്പിക്കാത്ത യൗസേപ്പില്‍നിന്നും അകന്നു പോകാന് സ്വര്‍ഗത്തിന്റെ ആ തങ്കപ്രാവിന് കഴിയുമായിരുന്നില്ല. ഇതു നമുക്കെങ്ങനെ സാധ്യമാകുമെന്ന് ചോദിച്ചേക്കാം. ശാന്തമായി പ്രാര്‍ത്ഥിക്കുക. പ്രാര്‍ത്ഥിക്കാത്ത മനസുകള്‍ക്ക് ആത്മാവിന്റെ ഇംഗിതം വിവേചിച്ചറിയാന് കഴിയില്ല.\nതിരക്കുപിടിച്ച ജീവിതത്തില് ഇതു സാധ്യമാകുമോ എന്നോര്‍ത്ത് ഭയപ്പേടേണ്ട. നിങ്ങളുടെ ജീവിതാവസ്ഥയില് ദൈവസാന്നിധ്യം അനുഭവിച്ചാല് മതി. പ്രാര്‍ത്ഥനയില് ഹൃദയം ദൈവവുമായി ഐക്യപ്പെടുത്തിയാല് മതി. പരിശുദ്ധി എല്ലാവര്‍ക്കും അവകാശപ്പെട്ടതാണ്. ഏതു ദൈവവിളി സ്വീകരിച്ചവര്‍ക്കും വിശുദ്ധരാകാം. വിശുദ്ധ യൗസേപ്പ് ഒരു പുരോഹിതനായിരുന്നില്ല, വെറുമൊരു ആശാരി ആയിരുന്നു. എന്നിട്ടും, അന്നു ജീവിച്ച എല്ലാ ദേവാലയ ശുശ്രൂഷകരെക്കാളുമധികം ആത്മചൈതന്യം യൗസേപ്പിലല്ലേ വന്നു വസിച്ചത്.\nകൂദാശകള് വിശ്വാസത്തോടെ സ്വീകരിക്കുമ്പോള്, പ്രാര്‍ത്ഥനകളില് പ്രത്യാശയോടെ പങ്കുചേരുമ്പോള്, പരസ്പരബന്ധങ്ങളില് സ്‌നേഹത്തോടെ വ്യാപരിക്കുമ്പോള് നമ്മിലെ ആത്മവീര്യം വര്‍ദ്ധിക്കുന്നു. ആത്മാവിന് ഇണങ്ങാത്തതെല്ലാം നമുക്കും ഉപേക്ഷിക്കാം. അപ്പോള്, ഈ പുണ്യാത്മാവില് കുടികൊണ്ട ചൈതന്യം നമ്മിലും വളര്‍ച്ച പ്രാപിക്കും. യൗസേപ്പില് സമര്‍പ്പണം നടത്തുമ്പോള്, നമ്മെയവന് ചിന്തേറിട്ട്, മിനുക്കിയെടുത്ത് റൂഹായ്ക്ക് ഇണങ്ങിയവരാക്കി മാറ്റും.\nറൂഹായുടെ ഏഴു ദാനങ്ങളും യൗസേപ്പിലുണ്ടായിരുന്നു. ഈശോയുടെയും മറിയത്തിന്റെയും സംരക്ഷകനാകാന് അവനത് ആവശ്യമായിരുന്നു. ദൈവം നമ്മുടെ സംരക്ഷകനായി ഏല്‍പ്പിച്ചിരിക്കുന്ന പുണ്യപിതാവ് ഈ ദാനങ്ങള് നമുക്കും പകര്‍ന്നുതരും. പൂര്‍ണതയിലേക്കു വളരാന് കൊതിക്കുന്ന നമ്മില് ഏഴു ദാനങ്ങളും നിറയാന് യൗസേപ്പിന്റെ സഹായം തേടാം.\nനിത്യമായതും അനിത്യമായതും തമ്മില് വേര്‍തിരിച്ചറിയാന് ജ്ഞാനത്തിന്റെ ആത്മാവിനെ എനിക്കുവേണം. നിത്യസത്യങ്ങളെ യഥാവിധം മനസിലാക്കാന് ബുദ്ധിയെ പ്രകാശിപ്പിക്കുന്ന ആത്മാവിനെ എനിക്കുവേണം. ദൈവത്തിനു പ്രീതികരമായതു ചിന്തിക്കാനും ദൈവികവഴികള് തിരഞ്ഞെടുക്കാനും ആലോചനയുടെ ആത്മാവിനെ എനിക്കുവേണം. ദൈനംദിന കുരിശുകളെ യഥാവിധം സ്വീകരിക്കാനും നിത്യരക്ഷയ്‌ക്കെതിരായവ എങ്ങനെയും പരിത്യജിക്കാനുള്ള ധീരത ലഭിക്കാന് ആത്മശക്തിയുടെ ആത്മാവിനെ എനിക്കുവേണം.\nദൈവത്തെ അറിയാനും എന്നെത്തന്നെ മനസിലാക്കാനും സഹായിക്കുന്ന അറിവിന്റെ ആത്മാവിനെ എനിക്കുവേണം. ദൈവത്തെ ശുശ്രൂഷിക്കുന്നതില് മാധുര്യവും ആനന്ദവും കണ്ടെത്താന് സഹായിക്കുന്ന ദൈവഭക്തിയുടെ ആത്മാവിനെ എനിക്കുവേണം. ദൈവത്തോടുള്ള അഗാധമായ സ്‌നേഹവും ആദരവും എന്നില് വളരാനും പാപത്തെക്കാള് മരണം കാംക്ഷിക്കാനും ദൈവഭയത്തിന്റെ ആത്മാവിനെ എനിക്കുവേണം.\nറൂഹായെ കണ്ണുംപൂട്ടി അനുസരിച്ച യൗസേപ്പ് റൂഹായുടെ വിളനിലമാണ്. ചോദിക്കുന്നവര്‍ക്ക് യഥേഷ്ടം വിളമ്പി നല്‍കുന്ന ജോസഫിന്റെ അടുത്തേക്കുപോകാം.\nപ്രാര്‍ത്ഥന: ദൈവദാനങ്ങളുടെ ഇരിപ്പിടമായ വി. യൗസേപ്പേ, കൃപാവരപൂര്‍ണമായ ജീവിതം നയിക്കാന് ഞങ്ങളെ സഹായിക്കണമേ, ആമേന്.\n‘പാലകന്റെ പാഥേയം’ എന്ന പേരിൽ റവ. ഡോ. റോയ് പാലാട്ടി നയിക്കുന്ന സമർപ്പണ പ്രാർത്ഥനാ യജ്ഞം ഫെബ്രുവരി 15 മുതൽ മാർച്ച് 19വരെ രാവിലെ 6.00നും ഉച്ചയ്ക്ക് 1.30നും രാത്രി 10.00നും (IST/ EST/ GMT) ശാലോം ടി.വിയിൽ സംപ്രേഷണം ചെയ്യും.\nSHALOMTV.TV/LIVE എന്ന ലിങ്കിലൂടെയും ശാലോം ടി.വിയുടെ ആപ്പ് (ANDROID.SHALOMTV.TV, IOS.SHALOMTV.TV) ഡൗൺലോഡ് ചെയ്തും പ്രാർത്ഥനയിൽ പങ്കുചേരാനാകും. അതത് ദിവസത്തെ പ്രാർത്ഥന ‘റേഡിയോ വിൻഡി’ലൂടെ പ്രക്ഷേപണം ചെയ്യും. കൂടാതെ, ഓഡിയോ വേർഷൻ ‘റേഡിയോ വിൻഡി’ന്റെ യൂ ട്യൂബ് ചാനലിലും ലഭ്യമാകും.


india-vs-south-africa-2nd-test | വിശാഖപ്പട്ടണം ആവർത്തിക്കാനും പരമ്പര പിടിക്കാനും ഇന്ത്യ; ഒപ്പമെത്താൻ ദക്ഷിണാഫ്രിക്ക; പുണെ ടെസ്റ്റിന് ഇന്ന് തുടക്കം; സ്പിന്നർമാരുടെ റോൾ നിർണായകം; വിവാദ പിച്ചിൽ ഇന്ത്യയുടെ രണ്ടാം ടെസ്റ്റ് - MarunadanMalayali.com\nവിശാഖപ്പട്ടണം ആവർത്തിക്കാനും പരമ്പര പിടിക്കാനും ഇന്ത്യ; ഒപ്പമെത്താൻ ദക്ഷിണാഫ്രിക്ക; പുണെ ടെസ്റ്റിന് ഇന്ന് തുടക്കം; സ്പിന്നർമാരുടെ റോൾ നിർണായകം; വിവാദ പിച്ചിൽ ഇന്ത്യയുടെ രണ്ടാം ടെസ്റ്റ്\nOctober 10, 2019 | 07:09 AM IST | Permalink\nപുണെ; വിശാഖപട്ടണത്തെ ആവേശം കെട്ടടങ്ങാതെ ഇന്ത്യയും പരമ്പരയിൽ ഒപ്പമെത്താൻ ഇന്ത്യയും ഇന്ന് പുണെയിൽ ഏറ്റുമുട്ടം. ബാറ്റ്‌സ്മാന്മാരുടെ പറുദീസയായിരുന്നു വിശാഖപ്പട്ടണമെങ്കിൽ പുണെയുടെ കാര്യം പ്രവചനാധീതം. 'കുപ്രസിദ്ധ വിക്കറ്റിൽ' ഇന്ത്യയും ദക്ഷിണാഫ്രിക്കയും രണ്ടാം ടെസ്റ്റിന് ഇറങ്ങുമ്പോൾ സ്പിന്നർമാരുടെ റോൾ നിർണായകമാകും.\nഒരേയൊരു ടെസ്റ്റിനു മാത്രമാണു പുണെയിലെ മഹാരാഷ്ട്ര ക്രിക്കറ്റ് അസോസിയേഷൻ (എംസിഎ) സ്റ്റേഡിയം മുൻപ് ആതിഥ്യം വഹിച്ചിട്ടുള്ളത്. 2017ൽ നടന്ന ഇന്ത്യ ഓസ്‌ട്രേലിയ ടെസ്റ്റ് ആയിരുന്നു അത്. ഓസീസ് ഇടംകൈ സ്പിന്നർ സ്റ്റീവ് ഒക്കിഫ്2ഇന്നിങ്‌സിലും6വിക്കറ്റ് വീതം നേടി തിളങ്ങിയ മത്സരം 333 റൺസിനാണ് ഇന്ത്യ തോറ്റത്.\nമത്സരം3ദിവസം കൊണ്ട് അവസാനിച്ചതിനു പിന്നാലെ, പിച്ചിന്റെ നിലവാരം മോശമാണെന്ന് രാജ്യാന്തര ക്രിക്കറ്റ് കൗൺസിൽ (ഐസിസി) റിപ്പോർട്ടും നൽകി. സ്പിന്നർമാർ തിളങ്ങിയാൽ, ഇന്നു തുടങ്ങുന്ന 2ാം ടെസ്റ്റും അഞ്ചു ദിവസം പൂർത്തിയാകും മുൻപ് അവസാനിച്ചേക്കാം.\nപന്തിന്റെ 'ടേൺ' കൊണ്ട് ബാറ്റ്‌സ്മാന്മാരെ വട്ടം കറക്കാൻ രവിചന്ദ്രൻ അശ്വിനും രവീന്ദ്ര ജഡേജയും തയാറായിക്കഴിഞ്ഞു. കരുത്തുറ്റ ഇന്ത്യൻ ബാറ്റിങ് നിരയെ പൂട്ടാനുള്ള ദൗത്യം ദക്ഷിണാഫ്രിക്കൻ ഇടംകൈ സ്പിന്നർ കേശവ് മഹാരാജിന്.പുണെയിലെ ജയത്തോടെ3മത്സര പരമ്പര നേടാമെന്നതാണ് ആദ്യ ടെസ്റ്റ് 203 റൺസിനു ജയിച്ച ഇന്ത്യയുടെ കണക്കുകൂട്ടൽ. ആദ്യ ടെസ്റ്റിലെ ടീമിനെ ഇന്ത്യ നിലനിർത്തിയേക്കും. മത്സരത്തിന്റെ5ദിവസവും മഴയ്ക്കു സാധ്യതയുണ്ട്.


ഇന്ത്യ 124 റൺസിനു പാക്കിസ്ഥാനെ കീഴടക്കി\nഎജ്ബാസ്റ്റൺ: ചാന്പ്യൻസ് ട്രോഫി ക്രിക്കറ്റിലെ ഗ്രൂപ്പ് ബി മത്സരത്തിൽ ഇന്ത്യക്കു വൻജയം. ഇന്ത്യ തങ്ങളുടെ ആദ്യ മത്സരത്തിൽ 124 റൺസിനു പാക്കിസ്ഥാനെ കീഴടക്കി. ആദ്യം ബാറ്റ് ചെയ്ത ഇന്ത്യ യുടെ ബാറ്റ്സ്മാന്മാർ മഴയുണ്ടാക്കിയ തണുപ്പിലും കത്തിക്കയറി. മഴമൂലം പലപ്പോഴും 48 ഓവറായി മത്സരം പുനഃക്രമീകരിച്ചു. മുന്‍നിരയിലെ നാലു പേര് അര്‍ധ സെഞ്ചുറി കുറച്ചപ്പോള് ഇന്ത്യ 48 ഓവറില് 319 റണ്‍സ് കുറിച്ചു. ഡക്ക് വർത്ത് ലൂയിസ് നിയമപ്രകാരം പാക്കിസ്ഥാന് ജയിക്കാന് 324ന്‍റെ ലക്ഷ്യം.\nപാക്കിസ്ഥാന്‍റെ ബാറ്റിംഗി നിടെ മഴയെത്തിയ തോടെ ലക്ഷ്യം വീണ്ടും ക്രമീകരിച്ചു. 41 ഓവറിൽ 289 ആയി. പാക്കിസ്ഥാന് 33.4 ഓവറിൽ 164 റൺസെടുത്തപ്പോൾ എല്ലാ വിക്കറ്റുകളും നഷ്ടമായി. വന് സ്‌കോര് ലക്ഷ്യമിട്ടിറങ്ങിയ പാക്കിസ്ഥാന് നിരുപാദികം കീഴടങ്ങി.


സത്യം തെളിയട്ടെ | Walayar\nവാളയാറിലെ സഹോദരിമാരുടെ മരണത്തിൽ പുനർവിചാരണ പ്രതികളെ വെറുതേവിട്ട നടപടി ഹൈക്കോടതി റദ്ദാക്കി വിചാരക്കോടതി ജഡ്ജിക്കും അന്വേഷണസംഘത്തിനും രൂക്ഷവിമർശനം\nകൊച്ചി: വാളയാറിൽ പീഡനത്തിനിരയായ സഹോദരികളായ പെൺകുട്ടികളെ മരിച്ച നിലയിൽ കണ്ടെത്തിയ കേസിൽ പ്രതികളെ വെറുതേവിട്ട വിചാരണക്കോടതി വിധി ഹൈക്കോടതി റദ്ദാക്കി. കേസ് പുനർവിചാരണയ്ക്കായി പാലക്കാട് അഡീഷണൽ സെഷൻസ് കോടതിയിലേക്ക് (പോക്സോ കോടതി) വിട്ടു. കൂടുതൽ അന്വേഷണം ആവശ്യമാണെന്നും അന്വേഷണ ഏജൻസി അപേക്ഷ നൽകിയാൽ പരിഗണിക്കണമെന്നും ജസ്റ്റിസ് എ. ഹരിപ്രസാദും ജസ്റ്റിസ് എം.ആർ. അനിതയും അടങ്ങിയ ഡിവിഷൻ ബെഞ്ച് വ്യക്തമാക്കി. പ്രതികൾ ജനുവരി 20-ന് വിചാരണക്കോടതിയിൽ ഹാജരാകണം. വിചാരണക്കോടതി വിധി റദ്ദാക്കണമെന്നാവശ്യപ്പെട്ട് സർക്കാരും പെൺകുട്ടികളുടെ അമ്മയും നൽകിയ അപ്പീൽ പരിഗണിച്ചാണ് ഉത്തരവ്. ശക്തമായ തെളിവുപോലും പരിഗണിക്കാതെയാണ് വിചാരണക്കോടതി വിധി പുറപ്പെടുവിച്ചതെന്ന് ചൂണ്ടിക്കാട്ടിയായിരുന്നു അപ്പീൽ.\nപുനർവിചാരണവേളയിൽ കൂടുതൽ തെളിവ് ഹാജരാക്കാനുണ്ടെന്ന് പ്രോസിക്യൂഷനും പ്രതിഭാഗവും ആവശ്യപ്പെട്ടാൽ അനുവദിക്കണമെന്ന് കോടതി നിർദേശിച്ചു. സാഹചര്യം ആവശ്യപ്പെടുന്നെങ്കിൽ സാക്ഷികളെ ചോദ്യംചെയ്യാൻ വിചാരണക്കോടതി തയ്യാറാകണമെന്നും കോടതി വ്യക്തമാക്കി.\nവിചാരണക്കോടതി ജഡ്ജിയെയും അന്വേഷണസംഘത്തെയും പ്രോസിക്യൂഷനെയും കടുത്തഭാഷയിൽ വിമർശിച്ചാണ് ഹൈക്കോടതി പുനർവിചാരണയ്ക്ക് ഉത്തരവിട്ടത്. കേസിന്റെ ആദ്യഘട്ടത്തിൽ അന്വേഷണസംഘത്തിന്റെയും പ്രോസിക്യൂട്ടറുടെയും ഭാഗത്ത് ഗുരുതരവീഴ്ചകളുണ്ടായി. അന്വേഷണവീഴ്ചയും ഒട്ടും താത്പര്യമില്ലാത്ത വിചാരണനടപടിയുംമൂലം നീതിനിർവഹണത്തിന് വലിയ തിരിച്ചടി നേരിട്ടു. തെളിവ് പരിഗണിക്കുന്നതിലടക്കം വിചാരണക്കോടതി ജഡ്ജി പരാജയപ്പെട്ടു. സത്യത്തിന്റെ അടിത്തറയിലാണ് നീതി നടപ്പാക്കുന്നതെന്ന് ജനങ്ങൾക്ക് ബോധ്യമാകണം. എങ്കിലേ നീതിനിർവഹണ സംവിധാനത്തിന് വിശ്വാസ്യത ലഭിക്കൂവെന്നും 89 പേജുള്ള വിധിന്യായത്തിൽ പറയുന്നു.\nവാളയാറിലെ അടച്ചുറപ്പില്ലാത്ത കൂരയിൽ സഹോദരികളായ രണ്ട് ദളിത് പെൺകുട്ടികൾ തൂങ്ങിമരിച്ചനിലയിൽ കണ്ടെത്തിയ സംഭവമാണിത്. 13 വയസ്സുകാരിയായ മൂത്തകുട്ടിയെ 2017 ജനുവരി 13-നും ഒമ്പതുവയസ്സുകാരിയായ ഇളയകുട്ടിയെ 2017 മാർച്ച് നാലിനുമാണ് തൂങ്ങിമരിച്ചനിലയിൽ കണ്ടെത്തിയത്. ഇരുവരും പ്രകൃതിവിരുദ്ധ പീഡനത്തിനിരയായിരുന്നതായി അന്വേഷണസംഘം കണ്ടെത്തിയിരുന്നു. തുടർച്ചയായുള്ള പീഡനങ്ങളിൽ മനംനൊന്ത് പെൺകുട്ടികൾ ആത്മഹത്യചെയ്തെന്നായിരുന്നു കുറ്റപത്രം. കുറ്റം തെളിയിക്കാൻ പ്രോസിക്യൂഷന് കഴിഞ്ഞില്ലെന്ന് വ്യക്തമാക്കിയാണ് വിചാരണക്കോടതി നാലുപ്രതികളെയും വെറുതേവിട്ടത്.\nപാലക്കാട് സ്വദേശി മധു (വലിയ മധു), ഇപ്പോൾ പാലക്കാട് താമസിക്കുന്ന ഇടുക്കി ഉടമ്പൻചോല സ്വദേശി ഷിബു, പ്രദീപ് കുമാർ, കുട്ടി മധുവെന്ന മധു എന്നിവരായിരുന്നു പ്രതികൾ. പ്രതിയായ പ്രദീപ് അപ്പീൽ പരിഗണനയിലിരിക്കേ ജീവനൊടുക്കി. ഈ കേസ് ഒഴിവാക്കി ബാക്കി നാലുകേസുകളിലാണ് വിധി. വലിയ മധു രണ്ടുപെൺകുട്ടികളെയും പീഡിപ്പിച്ച കേസിലും കുട്ടി മധു, ഷിബു എന്നിവർ മൂത്തപെൺകുട്ടിയെ പീഡിപ്പിച്ച കേസിലും പ്രതിയാണ്.\nContent Highlights: Kerala High Court sets aside aquittal in Walayar minors’ rape-murder case


മുംബൈയിൽ ഗോൾ മഴ; ആറു ഗോളുകൾ പിറന്ന മത്സരത്തിൽ ഒഡീഷക്ക് ജയം\nആറു ഗോളുകൾ പിറന്ന മത്സരത്തിൽ മുംബൈ സിറ്റിക്കെതിരെ ഒഡീഷ എഫ്സിക്ക് ഉജ്ജ്വല ജയം. രണ്ടിനെതിരെ നാലു ഗോളുകൾക്കാണ് ഒഡീഷ സീസണിലെ ആദ്യ വിജയം കുറിച്ചത്. അഡ്രിയാൻ സൻ്റാന ഒഡീഷയ്ക്കായി ഇരട്ട ഗോളുകൾ നേടി. സിസ്കോ ഹെർണാണ്ടസ്, ജെറി എന്നിവരാണ് മറ്റു സ്കോറർമാർ. മുഹമ്മദ് ലർബി, പകരക്കാരനായി ഇറങ്ങിയ ബിപിൻ സിംഗ് എന്നിവരാണ് മുംബൈക്കായി ഗോൾ നേടിയത്.\nകഴിഞ്ഞ രണ്ട് മത്സരങ്ങളിൽ നിന്ന് വ്യത്യസ്തമായി അതിഗംഭീരമായിരുന്നു ഒഡീഷയുടെ കളി. ഒരു ടീം എന്ന നിലയിൽ വളരെ ഒത്തിണക്കം കാണിച്ച ഒഡീഷ തുടക്കം മുതൽ തന്നെ മുംബൈ ഗോൾ പോസ്റ്റിലേക്ക് ഇരച്ചു കയറി. ജെറി, സിസ്കോ ഹെർണാണ്ടസ്, അഡ്രിയാൻ സൻ്റാന എന്നിവർ ചേർന്ന് മുംബൈ പ്രതിരോധ നിരയെ വിറപ്പിച്ചു നിർത്തി. ആറാം മിനിട്ടിൽ തന്നെ സിസ്കോ ഒഡീഷയെ മുന്നിലെത്തിച്ചു. ഒരു ത്രോ ഇനിൽ നിന്ന് അഡ്രിയാൻ സൻ്റാന നൽകിയ അസിസ്റ്റ് സിസ്കോ ഉജ്ജ്വലമായി വലയിലെത്തിച്ചു. തിരിച്ചടിക്കാൻ മുംബൈ കടുത്ത ശ്രമം നടത്തിയെങ്കിലും ഒഡീഷ ആക്രമണ നിര അതിനുള്ള ഇട നൽകിയില്ല. ആക്രമണം തുടർന്ന ഒഡീഷ തുടർച്ചയായി മുംബൈ ഗോൾ മുഖത്ത് അപകടം വിതച്ചു കൊണ്ടിരുന്നു. 21ആം മിനിട്ടിൽ അഡ്രിയാൻ സൻ്റാനയിലൂടെ ഒഡീഷ ലീഡ് അധികരിപ്പിച്ചു. ശുഭം സാരംഗിയുടെ ത്രൂ ബോളിൽ നിന്ന് ജെറി നൽകിയ ക്രോസ് സൻ്റാന ബോക്സിനു പുറത്തു നിന്ന് ഒരു ഫസ്റ്റ് ടൈം ഷോട്ടിലൂടെ ഗംഭീരമായി ഫിനിഷ് ചെയ്തു. വീണ്ടും ഒഡീഷയുടെ ആധിപത്യം തന്നെയായിരുന്നു കളിയിൽ കണ്ടത്. ഇടക്കിടെ മുംബൈ തിരിച്ചടിക്കാൻ ശ്രമിച്ചെങ്കിലും അതൊക്കെ ഒഡീഷയുടെ പ്രതിരോധ മതിലിൽ തട്ടി തകർന്നു. 41ആം മിനിട്ടിൽ ഒഡീഷ ലീഡ് മൂന്നാക്കി ഉയർത്തി. ശുഭം സാരംഗി നൽകിയ ക്രോസിൽ നിന്ന് നന്ദകുമാർ ശേഖർ തൊടുത്ത ഷോട്ട് ഗോൾ കീപ്പർ അമരീന്ദർ തട്ടിയകറ്റി. പക്ഷേ, പന്ത് വീണത് ജെറിയുടെ കാൽച്ചുവട്ടിലാണ്. അത് അദ്ദേഹം അനായാസം ഫിനിഷ് ചെയ്തു. ആദ്യ പകുതിൽ മൂന്ന് ഗോൾ ലീഡൊടെയാണ് കളി അവസാനിച്ചത്.\nരണ്ടാം പകുതിയുടെ 51ആം മിനിട്ടിൽ മുംബൈ തിരിച്ചടിച്ചു. സെർജ് കെവിനെ ഒഡീഷ ഗോളി ഫ്രാൻസിസ്കോ ഡൊറോൻസോറോ ബോക്സിൽ വീഴ്ത്തിയതിന് റഫറി പെനൽട്ടി സ്പോട്ടിലേക്ക് കൈചൂണ്ടി. കിക്കെടുത്ത മുഹമ്മദ് ലർബിക്ക് പിഴച്ചില്ല. ഈ ഗോളോടെ ആദ്യമായി മുംബൈ കളിയിലേക്ക് തിരികെ വരുന്നു എന്ന സൂചന ലഭിച്ചു. ലീഡ് സംരക്ഷിച്ച് കളി തീർക്കാൻ ഒഡീഷ ശ്രമിക്കവേ മുംബൈ ആക്രമിക്കാൻ തുടങ്ങി. പക്ഷേ, വീണ്ടും ഗോളടിച്ചത് ഒഡീഷയാണ്. ആ ഗോളിനു പിന്നിലും ജെറി ആയിരുന്നു. വിങ്ങിൽ നിന്ന് ജെറി തൊടുത്ത ക്രോസിൽ തല വെക്കുക എന ചുമതല മാത്രമേ സൻ്റാനക്ക് ഉണ്ടായിരുന്നുള്ളൂ. അത് അനായാസം അദ്ദേഹം ചെയ്തതോടെ ഒഡീഷ ജയം ഉറപ്പിച്ചു. സൻ്റാനക്ക് മത്സരത്തിലെ രണ്ടാം ഗോൾ. തളരാതെ മുംബൈ ആക്രമണം നടത്തിയെങ്കിലും ഗോൾ അകന്നു നിന്നു. മുംബൈ ആക്രമണങ്ങളുടെ മുനയൊടിച്ച ഒഡീഷ രണ്ടാം പകുതിയുടെ അധിക സമയത്തിൻ്റെ അവസാന മിനിട്ട് വരെ പിടിച്ചു നിന്നു. 95ആം മിനിട്ടിൽ മുംബൈ രണ്ടാം ഗോളലടിച്ചു. ബിപിൻ സിംഗായിരുന്നു സ്കോറർ. ബിപിൻ സിംഗ് ലെഫ്റ്റ് വിങിൽ നിന്ന് തൊടുത്ത ഷോട്ട് കൈപ്പിടിയിലൊതുക്കാൻ ഡൊറോൻസോറോക്ക് സാധിച്ചില്ല. പന്ത് ഗോൾ വര കടന്നു. സ്കോർ 2-4.\nRead more on: ISL 2019 | Mumbai city FC | odisha fc


ടൂറിസം മേഖലയില് അതിജീവനം വരുമാനം ഉയരുന്നു\nപ്രളയകാലത്തിന് മുമ്പ് 68 ലക്ഷം രൂപ വരെ ചുരുങ്ങിയ മാസങ്ങള്‍ക്കൊണ്ട് വരുമാനം നേടിയിരുന്ന വയനാട്ടിലെ വിനോദ കേന്ദ്രങ്ങള് നഷ്ടക്കണക്കുകളില് നിന്നും പതിയെ കരകയറുകയാണ്. പ്രളയത്തെ തുടര്‍ന്ന് ഇവിടങ്ങളിലെ വരുമാനം അഞ്ചു ലക്ഷം വരെയായി കുറഞ്ഞിരുന്നു. ആഗസ്റ്റിലെ പ്രളയം ടൂറിസം മേഖലയെ ഒന്നാകെ പിടിച്ചുലച്ചിരിന്നു. പ്രതിസന്ധികളില് പകച്ചുനില്‍ക്കാന് മേഖല തയ്യാറായിരുന്നില്ല. ഈ മേഖയിലെ കാര്യക്ഷമമായ ഇടപെടല് വിവിധ കേന്ദ്രങ്ങളുടെ വരുമാനം വര്‍ദ്ധിപ്പിക്കുന്നു.\n2017-2018 നവംബര് വരെ പൂക്കോട് തടാകം സന്ദര്‍ശിക്കാന് 8,80,666 സഞ്ചാരികളെത്തി. അമ്പലവയല് ഹെറിറ്റേജ് മ്യൂസിയം 1,01,839 പേര് സന്ദര്‍ശിച്ചു. എടയ്ക്കല് ഗുഹ സന്ദര്‍ശിച്ചത് 4,08,884 പേരാണ്. കുറുവയില് പാല്‍വെളിച്ചം ഭാഗത്തു ഡിടിപിസിയും പാക്കം വഴി വനംവകുപ്പും 475 വീതം സഞ്ചാരികളെയാണ് ദിവസേന ദ്വീപിലേക്ക് പ്രവേശനം അനുവദിക്കുന്നത്. കുറുവാദ്വീപില് 1,03,331 സന്ദര്‍ശകര് നവംബര് 30 വരെയെത്തി. കാന്തന്‍പാറ വെള്ളച്ചാട്ടം സന്ദര്‍ശിച്ചത് 4,59,18 പേരാണ്. 75,408 പേര് കര്‍ലാട് തടാകത്തിലെത്തി.\nമുന് വര്‍ഷങ്ങളില് ടൂറിസം മേഖലയിലുണ്ടായ നേട്ടങ്ങള്‍ക്കപ്പുറം എത്താനുള്ള ശ്രമങ്ങളാണ് ജില്ലാ ഭരണകൂടത്തിന്റെ നേതൃത്വത്തില് നടത്തിവരുന്നത്. പുതിയ കേന്ദ്രങ്ങള് കണ്ടെത്തി ഇവിടങ്ങളില് ടൂറിസം വികസന പ്രവൃത്തികള് നടത്താനുള്ള ശ്രമങ്ങളും പുരോഗമിക്കുന്നു. സഞ്ചാരികള് ഏറെയെത്തുന്ന കുറുമ്പാലക്കോട്ടയും പുതിയ കേന്ദ്രമാക്കാനാണ് തീരമാനം.


കൊവിഡ് 19; മരണസംഖ്യ പതിനായിരം കടന്നു\nകൊറോണ വൈറസ് ബാധിച്ച് ലോകത്ത് മരിച്ചവരുടെ എണ്ണം പതിനായിരം കടന്നു. ലോകത്ത് 11,187 പേരാണ് രോഗം ബാധിച്ച് മരിച്ചത്. 90,603 പേര്‍ക്ക് രോഗം സുഖപ്പെട്ടിട്ടുണ്ട്. 89 ശതമാനം പേരും സുഖം പ്രാപിച്ചെന്നാണ് കണക്കുകള് സൂചിപ്പിക്കുന്നത്. ഇറ്റലിയിലെ മരണസംഖ്യ 4,032 ആയി. 627 പേരാണ് ഇറ്റലിയില് ഇന്നലെ മാത്രം മരിച്ചത്.\nഅതേസമയം, രാജ്യത്ത് കൊവിഡ് 19 സ്ഥിരീകരിച്ചവരുടെ എണ്ണം 250 ആയി. മഹാരാഷ്ട്രയില് രോഗികളുടെ എണ്ണം 53 ആയി ഉയര്‍ന്നു. വിവിധ സംസ്ഥാനങ്ങളില് സ്വീകരിച്ച പ്രതിരോധ പ്രവര്‍ത്തനങ്ങള് മുഖ്യമന്ത്രിമാരുമായുള്ള വിഡിയോ കോണ്‍ഫറന്‍സില് പ്രധാനമന്ത്രി നരേന്ദ്ര മോദി വിലയിരുത്തി. ശക്തമായ നിയന്ത്രണങ്ങള്‍ക്കിടയിലും രാജ്യത്ത് പോസിറ്റീവ് കേസുകള് ക്രമാതീതമായി ഉയരുകയാണ്.\nതെലുങ്കാന, ഗുജറാത്ത് പശ്ചിമ ബംഗാള്, ആന്ധ്രാപ്രദേശ്, പഞ്ചാബ്, ഗുജറാത്ത്, രാജസ്ഥാന് തുടങ്ങിയ സംസ്ഥാനങ്ങളിലെല്ലാം ഇന്നും പുതിയ പോസിറ്റീവ് കേസുകള് റിപ്പോര്‍ട്ട് ചെയ്തു. ഞായറാഴ്ചയിലെ ജനകീയ കര്‍ഫ്യൂവുമായി സഹകരിക്കണമെന്ന് മുഖ്യമന്ത്രിമാരോട് പ്രധാനമന്ത്രി നരേന്ദ്ര മോദി ആവശ്യപ്പെട്ടു.


ബലാത്സംഗം തമാശയാക്കേണ്ടതല്ല; വാസു അണ്ണന് ട്രോളുകളെ കുറിച്ച് മന്യ - OMF Media Live\nCelebrities Celebrity News ബലാത്സംഗം തമാശയാക്കേണ്ടതല്ല; വാസു അണ്ണന് ട്രോളുകളെ കുറിച്ച് മന്യ\nബലാത്സംഗം തമാശയാക്കേണ്ടതല്ല; വാസു അണ്ണന് ട്രോളുകളെ കുറിച്ച് മന്യ\nഈയ്യടുത്ത് സോഷ്യല് മീഡിയയില് ചര്‍ച്ചയായി മാറിയ സംഭവമായിരുന്നു വാസു അണ്ണന് ട്രോളുകള്. 2002 ല് പുറത്തിറങ്ങിയ കുഞ്ഞിക്കൂനന് എന്ന ചിത്രത്തിലെ വില്ലന് കഥാപാത്രമായ വാസുവിനേയും ചിത്രത്തിലെ നായികേയും ചേര്‍ത്തു വച്ചു കൊണ്ടുള്ള ട്രോളുകള് ഏറെ വിമര്‍ശനങ്ങള്‍ക്ക് ഇടവരുത്തിയിരുന്നു. പീഡനത്തെ നിസാരവത്കരിക്കുന്നതും സ്ത്രീവിരുദ്ധവുമാണ് ഈ ട്രോളുകളെന്നായിരുന്നു വിമര്‍ശനം. ഇപ്പോഴിതാ ഈ ട്രോളുകളെ കുറിച്ച് മനസ് തുറക്കുകയാണ് ചിത്രത്തിലെ നായികയായ മന്യ. മാതൃഭൂമി ഡോട്ട് കോമിന് നല്‍കിയ അഭിമുഖത്തിലായിരുന്നു മന്യയുടെ പ്രതികരണം.\n”എനിക്ക് മലയാളം വായിക്കാനറിയില്ല. എല്ലാ ട്രോളുകളും ഞാന് കണ്ടിട്ടില്ല. കുറേ മീമുകളെല്ലാം കണ്ടിരുന്നു. അതില് എന്താണ് എഴുതിയിരിക്കുന്നത് എന്നൊന്നും എനിക്ക് അറിയില്ല. ഉയിരിന് ഉയിരേ എന്ന ഗാനം വച്ചുള്ള ഒരു ട്രോളാണ് ഞാന് കണ്ടത്. അതെനിക്ക് എന്റെ സുഹൃത്താണ് അയച്ചു തരുന്നത്. കണ്ടപ്പോള് ആരോ ചെയ്ത ഒരു തമാശ, അങ്ങനെയേ തോന്നിയുള്ളൂ” മന്യ പറയുന്നു.\n”റേപ്പ് എന്നത് ഏറെ ഗൗരവകരമായ വിഷയമാണ്, അതിനെ ആരും പിന്തുണയ്ക്കില്ല, പിന്തുണയ്ക്കപ്പെടാനും പാടില്ല. ഞാനൊരു സ്ത്രീയാണ്, എനിക്കൊരു മകളാണുള്ളത്. നമുക്കെല്ലാം ഒരു കുടുംബമുണ്ട്. അതുകൊണ്ട് തന്നെ ബലാത്സംഗം പോലൊരു വിഷയം ലളിതമായി കാണേണ്ടതോ തമാശയാക്കേണ്ടതോ അല്ലെന്ന് നമുക്കറിയാം. ഒരിക്കലും ന്യായീകരിക്കപ്പെടേണ്ട ഒന്നല്ല അത്”.\nഎന്റെ ഭര്‍ത്താവ് സിനിമാ മേഖലയുമായി ബന്ധമുള്ള ആളല്ല. ഈ ട്രോളുകളും മറ്റും അദ്ദേഹത്തിനും കുടുംബത്തിനും സുപരിചിതമായ കാര്യമല്ല. അതുകൊണ്ട് തന്നെ അദ്ദേഹത്തിനും കുടുംബത്തിനും വിഷമമാവരുത് എന്നെനിക്കുണ്ടെന്നും മന്യ പറയുന്നു. ”ട്രോളുകള് എനിക്ക് മാറ്റാനാകില്ല, അതെന്റെ കയ്യിലല്ല. എന്റെ കുടുംബത്തെ ബാധിക്കാത്തിടത്തോളം എനിക്കതിനെ ഗൗരവമായി കാണാനാവില്ലല്ലോ” മന്യ പറഞ്ഞു.\nPrevious articleആക്രമകാരിയായ ഒരു കാളയില് നിന്നും അമ്മൂമ്മയെ രക്ഷിക്കുന്ന ബാലന്; വീഡിയോ\nNext articleചീരുവിന്റെ ചിത്രത്തിനരികെ നിറവയറിൽ മേഘ്‌ന; സീമന്ത ചടങ്ങ്..വീഡിയോ


വെഞ്ഞാറമൂട് ഇരട്ടക്കൊലപാതകം: കനത്ത സുരക്ഷയില് പുലര്‍ച്ചെ രണ്ട് മണിക്ക് തെളിവെടുപ്പ് - Keralabhooshanam Daily വെഞ്ഞാറമൂട് ഇരട്ടക്കൊലപാതകം: കനത്ത സുരക്ഷയില് പുലര്‍ച്ചെ രണ്ട് മണിക്ക് തെളിവെടുപ്പ്\nHome/NEWS/BREAKING NEWS/വെഞ്ഞാറമൂട് ഇരട്ടക്കൊലപാതകം: കനത്ത സുരക്ഷയില് പുലര്‍ച്ചെ രണ്ട് മണിക്ക് തെളിവെടുപ്പ്\nതിരുവനന്തപുരം: വെഞ്ഞാറമൂട് ഇരട്ടക്കൊലപാതക കേസില് അസാധാരണ നടപടിയുമായി പോലീസ്. പുലര്‍ച്ചെയാണ് മുഖ്യപ്രതികളുമായി പോലീസ് തെളിവെടുപ്പ് നടത്തിയത്. സുരക്ഷാ പ്രശ്‌നങ്ങള് കാരണമായിരുന്നു പുലര്‍ച്ചെ തെളിവെടുപ്പ് നടത്തിയത്.\nപുലര്‍ച്ചെ രണ്ടുമണിയോടെയാണ് പ്രതികളെ തേമ്പാമൂട്ടില് എത്തിച്ച് തെളിവെടുപ്പ് നടത്തിയത്. അനിഷ്ടസംഭവങ്ങള് ഉണ്ടാകുമെന്ന ഇന്റലിജന്‍സ് റിപ്പോര്‍ട്ടിന്റെ അടിസ്ഥാനത്തില് കനത്ത സുരക്ഷയൊരുക്കിയാണ് തെളിവെടുപ്പ് നടന്നത്. അജിത്, ഷജിത്, അന്‍സര് എന്നിവരെയാണ് തെളിവെടുപ്പിനു കൊണ്ടുവന്നത്.\nവെള്ളിയാഴ്ചയാണ് പ്രതികളുടെ തെളിവെടുപ്പ് വച്ചിരുന്നത്. എന്നാല്, കൊലപാതകം നടന്ന സ്ഥലത്ത് ഡി.വൈ.എഫ്.ഐ. സംസ്ഥാന നേതാക്കള് പങ്കെടുത്ത പ്രതിഷേധ പരിപാടിയുള്ളതിനാല് തെളിവെടുപ്പ് മാറ്റിവെച്ചു. കൊലനടന്ന തേമ്പാംമൂട് കവല, ഗൂഢാലോചന നടന്ന മുത്തിക്കാവ് ഫാം ഹൗസ്, മാങ്കുഴി, ആയുധങ്ങള്‍കൊണ്ടു വന്ന സ്ഥലങ്ങള് എന്നിവിടങ്ങളിലാണ് തെളിവെടുപ്പ് നടത്തിയത്.\nകൊലപാതകം നടത്തിയിട്ട് സജീവും ഉണ്ണിയും ഒരേ സ്‌കൂട്ടറില് മുളങ്കാട് മാങ്കുഴി ഭാഗത്തേക്കു രക്ഷപ്പെട്ടു. അതുവഴി നെടുമങ്ങാട് കയറി തമിഴ്‌നാട്ടിലേക്കു പോകാനാണ് ആദ്യം പദ്ധതിയിട്ടിരുന്നത്. എന്നാല്, മാങ്കുഴിയില് വച്ച് പെട്രോള് തീര്‍ന്ന് വാഹനംനിന്നു. ഇവര്‍ക്ക് പെട്രോള് വാങ്ങിക്കൊടുത്ത രണ്ടുപേരെയും പോലീസ് പിടികൂടിയിരുന്നു. ഇതില് ഒരാള് സംഭവങ്ങള് ഒന്നുമറിയാതെയാണ് പെട്രോള് വാങ്ങാന്‍പോയത്. അദ്ദേഹത്തെ പിന്നീട് പോലീസ് വിട്ടയച്ചു.\nസജീവും സനലും ഈ സ്‌കൂട്ടറില് മദപുരത്ത് എത്തി. അവിടെനിന്നു ജില്ല വിട്ടുപോകാന് ശ്രമിക്കുന്നതിനിടെയാണ് ഇരുവരും പിടിയിലായത്. 27ന് സജീവ് സഞ്ചരിച്ച ഓട്ടോറിക്ഷയില് ഹക്ക് മുഹമ്മദും സംഘവും തടികൊണ്ട് അടിച്ചതാണ് തിരിച്ചടി നല്‍കാന് കാരണമായത് എന്ന മൊഴിതന്നെയാണ് പ്രതികള് ആവര്‍ത്തിക്കുന്നത്.\nപ്രതികാരം ചെയ്യണമെന്നു തീരുമാനിച്ചതുകൊണ്ടാണ് പോലീസില് അന്ന് കേസ് കൊടുക്കാതിരുന്നതെന്നും പ്രതികള് ചോദ്യംചെയ്യലില് പറഞ്ഞു. സംഭവം നടക്കുന്ന ദിവസം രാവിലെ മുത്തിക്കാവ് ഫാം ഹൗസില് ഇരുന്നാണ് ഒരുക്കങ്ങള് നടത്തിയത്. അന്ന് രാത്രി സനലിന്റെ വീട്ടുപരിസരത്തിരുന്നും അവസാന ഗൂഢാലോചന നടത്തി. പ്രതികളുടെയും കൊല്ലപ്പെട്ടവരുടെയും ഫോണ്‍വിളി സംബന്ധിച്ച അന്വേഷണമാണ് ഇപ്പോള് നടക്കുന്നത്.\n#congress dyfi vengaranmudu murder


Emalayalee.com - ഐഎന്‍എക്സ് മീഡിയ അഴിമതിക്കേസ്; പ്രിയങ്കയ്ക്ക് പിന്നാലെ ചിദംബരത്തെ പിന്തുണച്ച് രാഹുലും\nന്യൂഡല്‍ഹി: ഐഎന്‍എക്സ് മീഡിയ അഴിമതിക്കേസില് മുന് കേന്ദ്രമന്ത്രി പി. ചിദംബരത്തെ പിന്തുണച്ച് രാഹുല് ഗാന്ധിയും രംഗത്ത്. സിബിഐ, എന് ഫോഴ്സ്മെന്‍റ് ഡയറക്ടറേറ്റ്, നട്ടല്ലില്ലാത്ത ചില മാധ്യമങ്ങള് എന്നിവയെ ഉപയോഗിച്ച് ചിദംബരത്തെ വ്യക്തിഹത്യ നടത്തുകയാണെന്ന് രാഹുല് ആരോപിച്ചു.\nനേരത്തെ നാണം കേട്ട ഭീരുക്കള് ചിദംബരത്തെ വേട്ടയാടുകയാണെന്ന് ആരോപിച്ച് പ്രിയങ്ക ഗാന്ധിയും രംഗത്ത് എത്തിയിരുന്നു. അതേസമയം ഐഎന്‍എക്സ് മീഡിയ അഴിമതിക്കേസില് ചിദംബരത്തിനെതിരെ സിബിഐ ലുക്ക് ഔട്ട് നോട്ടീസ് പുറപ്പെടുവിച്ചു.


മാർച്ച് 30: താഴ്ത്തപ്പെടലും ഉയർത്തപ്പെടലും – Catholic VOX Online NEWS | Christian News | Malayalam News | Vatican News\nHome/Meditation/Daily Reflection/മാർച്ച് 30: താഴ്ത്തപ്പെടലും ഉയർത്തപ്പെടലും\nമാർച്ച് 30: താഴ്ത്തപ്പെടലും ഉയർത്തപ്പെടലും\nക്രിസ്തുശിഷ്യർ എന്നനിലയിൽ നാം താരതമ്യം ചെയ്യേണ്ടത് നമ്മുടെ ഗുരുവും നാഥനായ ക്രിസ്തുവിനോടാണ്\nദേവാലയത്തിലേക്കു പ്രാർത്ഥിക്കാൻ പോകുന്ന ഫരിസേയന്റെയും ചുങ്കക്കാരന്റെയും ഉപമയാണ് (ലൂക്ക 18:9-14) ഇന്ന് ദിവ്യബലിയിൽ നാം വായിച്ചുകേൾക്കുന്നത്. രണ്ടുപേരും ദൈവസന്നിധിയിൽ അവതരിപ്പിക്കുന്നത് അവരുടെ ഇപ്പോഴുള്ള അവസ്ഥയാണ്. ഫരിസേയൻ താൻ ചെയ്യുന്ന കാര്യങ്ങൾ തന്നെയാണ് പറയുന്നത്, ചെയ്യാത്ത കാര്യങ്ങൾ അല്ല – “ഞാൻ ആഴ്ചയിൽ രണ്ടു പ്രാവശ്യം ഉപവസിക്കുന്നു. ഞാൻ സമ്പാദിക്കുന്ന സകലത്തിന്റെയും ദശാംശം കൊടുക്കുന്നു”. ഇതെല്ലാം മതപരമായ ജീവിതത്തിലെ സ്തുത്യർഹങ്ങളായ കാര്യങ്ങളാണ്. ഒരു യഹൂദൻ നിർബന്ധമായും ഉപവസിക്കേണ്ടത് പാപപരിഹാരദിനത്തിൽ മാത്രമായിരുന്നു. അതായത്, വർഷത്തിൽ ഒരിക്കൽ മാത്രം. എന്നാൽ, ഈ ഫരിസേയൻ ആഴ്ചയിൽ രണ്ടു പ്രാവശ്യം ഉപവസിക്കുന്നു. അതുപോലെതന്നെ, വയലിൽ നിന്നും ലഭിക്കുന്ന ഫലങ്ങളുടെ ദശാംശം മാത്രം കൊടുത്താൽ മതി എന്നിരിക്കെ, അയാൾ സമ്പാദിക്കുന്ന സകലത്തിന്റെയും ദശാംശം കൊടുക്കുന്നു. നാം മനസ്സിലാക്കേണ്ടത്, അയാൾ മതപരമായ ജീവിതത്തെ അതിന്റെ ഗൗരവത്തിൽ തന്നെ കണ്ടിരുന്ന ആളാണ്. എന്നിരുന്നാലും അയാളുടെ പ്രാർത്ഥനയിൽ കുറവുവന്നുപോയി.\nചുങ്കക്കാരനും ദൈവസന്നിധിയിൽ അവതരിപ്പിക്കുന്നത് തന്റെ ജീവിതാവസ്ഥയാണ്. ചുങ്കക്കാരെ സമൂഹം പാപികൾ എന്ന ഗണത്തിലാണ് കണക്കാക്കിയിരുന്നത്. രണ്ടുപേരും അവതരിപ്പിക്കുന്നത് തങ്ങളുടെ ഇപ്പോഴുള്ള അവസ്ഥയാണെങ്കിലും, അവതരിപ്പിക്കുന്ന രീതികളിൽ വ്യത്യാസമുണ്ട്. ഫരിസേയൻ താൻ ചെയ്യുന്ന നല്ല കാര്യങ്ങൾ എടുത്തുപറഞ്ഞുകൊണ്ട് മറ്റുള്ളവരെ വിധിക്കുകയും അവരുമായി താരതമ്യം ചെയ്തുകൊണ്ട് സ്വയം നീതീകരിക്കുകയും ചെയ്യുന്നു. ഫരിസേയൻ പറയുന്നത്, “ഞാൻ അക്രമികളും നീതിരഹിതരും വ്യഭിചാരികളുമായ മറ്റുമനുഷ്യരെപ്പോലെയോ ഈ ചുങ്കക്കാരനെപ്പോലെയോ അല്ല”. എന്നാൽ ചുങ്കക്കാരനാകട്ടെ, തന്നെത്തന്നെ എളിമപ്പെടുത്തികൊണ്ട് പ്രാർത്ഥിക്കുന്നു. അയാളുടെ ശരീരഭാഷയും വാക്കുകളും അയാളുടെ എളിമപ്പെടലിനെ വരച്ചുകാട്ടുന്നുണ്ട്. സ്വയം നീതീകരിക്കുന്നവന്റെ ദീഘമായ വാഗ്വിലാസത്തെക്കാൾ ദൈവത്തിന് പ്രീതീകരം എളിമയുള്ളവന്റെ അൽപവാക്കുകളാണ്. മറിയത്തിന്റെ സ്തോത്രഗീതത്തിൽ പറയുന്നപോലെ, “അവിടുന്ന്…ഹൃദയവിചാരത്തിൽ അഹങ്കരിക്കുന്നവരെ ചിതറിച്ചു…എളിയവരെ ഉയർത്തി” (ലൂക്ക 1:51-52).\nഇന്ന് നമ്മുടെ സ്വയം നീതീകരിക്കുന്ന സ്വഭാവത്തെക്കുറിച്ച് ആത്മപരിഹോധന നടത്താം. മറ്റുള്ളവരെ പുച്ഛിച്ച് വിലകുറഞ്ഞവരായി കാണുന്ന സ്വഭാവം നമ്മുടെ അഹങ്കാരത്തിന്റെ പ്രതിഫലനമല്ലേ? പലരും തങ്ങളെത്തന്നെ താരതമ്യം ചെയ്യുന്നത് തങ്ങളേക്കാൾ ഒരു പടിയെങ്കിലും താഴെനിൽക്കുന്നവരെന്നു അവർ തന്നെ ചിന്തിക്കുന്നവരുമായിട്ടാണ്. ക്രിസ്തുശിഷ്യർ എന്നനിലയിൽ നാം താരതമ്യം ചെയ്യേണ്ടത് നമ്മുടെ ഗുരുവും നാഥനായ ക്രിസ്തുവിനോടാണ്. അപ്പോഴാണ്, ഇനിയും എത്രയോ പുണ്യങ്ങളും നന്മകളുമാണ് നാം കൈവരിക്കാനുള്ളതെന്നു നമുക്ക് മനസ്സിലാവുക.\nDr. THOMAS ALPHONSE says:\n31st March 2019 at 2:29 pm\nവളരെ നല്ല വ്യാഖ്യാനം\nഅച്ചനെ ഈശോ അനുഗ്രഹിക്കട്ടെ


കൊവിഷീൽഡ് ആദ്യ ഡോസ് വാക്‌സിൻ ലഭിച്ചവർക്ക് രണ്ടാമത് നൽകിയത് കൊവാക്‌സിൻ - Express Malayali\nHome National കൊവിഷീൽഡ് ആദ്യ ഡോസ് വാക്‌സിൻ ലഭിച്ചവർക്ക് രണ്ടാമത് നൽകിയത് കൊവാക്‌സിൻ\nആദ്യ ഡോസ് കൊവിഷീൽഡ് വാക്‌സിൻ ലഭിച്ച ഗ്രാമീണർക്ക് ആശുപത്രിയിൽ നിന്ന് രണ്ടാമത് നൽകിയത് കൊവാക്‌സിൻ. ആന്ധ്രാ പ്രദേശിലെ ചിറ്റൂർ ജില്ലയിലാണ് ആശുപത്രി അധികൃതരിൽ നിന്ന് ഗുരുതരമായ അനാസ്ഥയുണ്ടായത്. ചിറ്റൂരിലെ ഗുഡയാനംപള‌ളി ഗ്രാമത്തിൽ ഏപ്രിൽ ആദ്യവാരം ഗ്രാമവാസികൾക്ക് കൊവിഷീൽഡ് കുത്തിവച്ചു. തുടർന്ന് രണ്ടാം ഘട്ട വാക്‌സിനേഷനെത്തിയവരിലാണ് ഞായറാഴ്‌ച കൊവാക്‌സിൻ കുത്തിവച്ചത്.\nഎന്നാൽ കുത്തിവയ്‌പ്പെടുത്ത 27 പേർക്കും പ്രശ്‌നമൊന്നുമില്ലെന്നും ഇവരുടെ വാക്‌സിനേഷൻ വിവരങ്ങൾ അപ്ഡേ‌റ്റ് ചെയ്‌ത സോഫ്‌റ്റ്‌വെയറിലെ തകരാറുകൊണ്ടാണ് വാക്‌സിൻ മാറി നൽകിയതെന്നാണ് ആരോഗ്യവകുപ്പ് നൽകുന്ന വിശദീകരണം. എന്നാൽ കുത്തിവയ്‌പ്പെടുത്തവരോട് ആരോഗ്യവകുപ്പ് അധികൃതർ വിവരങ്ങളൊന്നും ചോദിച്ചില്ലെന്നാണ് വിവരം.\nസംഭവത്തിന് കാരണക്കാരായവരെ ശിക്ഷിക്കുമെന്നാണ് അധികൃതർ അറിയിക്കുന്നത്. ‘സാങ്കേതിക പ്രശ്‌നങ്ങൾ കാരണം കുത്തിവയ്‌പ്പ് എടുത്തവരുടെ വിവരങ്ങളെടുക്കാൻ നഴ്‌സിന് കഴിഞ്ഞില്ല. അതാണ് കുഴപ്പമായത്. എന്നാൽ കുത്തിവയ്‌പ്പെടുത്ത 27 പേരും പ്രശ്‌നങ്ങളൊന്നുമില്ലാതെയിരിക്കുന്നു.’ ജില്ലാ മെഡിക്കൽ ഓഫീസർ ഡോ.യു. ശ്രീഹരി പറഞ്ഞു.\nസംഭവത്തിൽ ആന്ധ്രാ ആരോഗ്യവകുപ്പ് അന്വേഷണം ആരംഭിച്ചിട്ടുണ്ട്. എന്നാൽ ഗ്രാമവാസികൾക്ക് കുത്തിവയ്പ്പ് നൽകിയ നഴ്‌സിനെ കുറിച്ച് ഗ്രാമത്തിലെ ജനങ്ങൾക്ക് വളരെ നല്ല അഭിപ്രായമാണ്. നഴ്സിനെതിരെ നടപടിയെടുക്കരുതെന്നാണ് ഗ്രാമവാസികൾ ആവശ്യപ്പെടുന്നത്. വാക്‌സിനെടുക്കാനെത്തിയയാൾ തെറ്റായ വാക്‌സിൻ വയൽ എടുക്കുന്നത് കണ്ടതോടെയാണ് സംഭവം പുറത്ത് അറിഞ്ഞത്.\nPrevious articleസുധാകരന് പണ്ട് തന്റെ മക്കളെ തട്ടിക്കൊണ്ട് പോകാന് പദ്ധതിയിട്ടു;മുഖ്യമന്ത്രി\nNext articleപ്രേതങ്ങളുടെ കാട്, മരങ്ങളുടെ കടൽ: ഭീതി നിറച്ച് ഓക്കിഗഹാറ


ഹൈക്കോടതി വിധി സുപ്രിംകോടതി തള്ളി; ശ്രീപത്മനാഭ സ്വാമി ക്ഷേത്രത്തിന്റെ അവകാശം രാജകുടുംബത്തിന് തന്നെ |supreme-court-verdict-on-sree-padmanabhaswamy-temple\nHome News Kerala ഹൈക്കോടതി വിധി സുപ്രിംകോടതി തള്ളി; ശ്രീപത്മനാഭ സ്വാമി ക്ഷേത്രത്തിന്റെ അവകാശം രാജകുടുംബത്തിന് തന്നെ\nഹൈക്കോടതി വിധി സുപ്രിംകോടതി തള്ളി; ശ്രീപത്മനാഭ സ്വാമി ക്ഷേത്രത്തിന്റെ അവകാശം രാജകുടുംബത്തിന് തന്നെ\nതിരുവനന്തപുരം: ശ്രീപത്മനാഭ സ്വാമി ക്ഷേത്രത്തിന്റെ ഭരണച്ചുമതല രാജ കുടുംബത്തിനു തന്നെയെന്ന് സുപ്രിംകോടതി. രാജകുടുംബത്തിന് ഭരണച്ചുമതല ഇല്ലെന്ന ഹൈക്കോടതി വിധി സുപ്രീംകോടതി തള്ളി. രാജാവ് അന്തരിച്ചുവെന്നത് രാജ കുടുംബത്തിനുള്ള അവകാശങ്ങള് ഇല്ലാതാക്കുന്നില്ലെന്ന് സുപ്രീം കോടതി വിധിച്ചു. ക്ഷേത്ര ഭരണത്തിന് രാജ കുടുംബാംഗങ്ങളും കേന്ദ്ര-സംസ്ഥാന സര്‍ക്കാര് പ്രതിനിധികളും അടങ്ങുന്ന പുതിയ കമ്മിറ്റി രൂപീകരിക്കാനുള്ള തിരുവിതാംകൂര് രാജകുടുംബത്തിന്റെ നിര്‍ദേശവും ജസ്റ്റിസ് യു യു ലളിത് അധ്യക്ഷനായ ബെഞ്ച് അംഗീകരിച്ചു.\nതിരുവിതാംകൂറിലെ അവസാനത്തെ രാജാവിന്റെ കാലശേഷം ക്ഷേത്രം അനന്തരാവകശിക്ക് കൈമാറാന് വ്യവസ്ഥയില്ലെന്നും സര്‍ക്കാര് ഏറ്റെടുക്കണമെന്നുമായിരുന്നു 2011 ജനുവരി 31ലെ ഹൈക്കോടതി ഉത്തരവ്. രാജഭരണം ഇല്ലാതായെങ്കിലും രാജാവിന്റെ വ്യക്തിപരമായ അധികാരം ഇല്ലാതായിട്ടില്ലെന്ന് സുപ്രിം കോടതി നിരീക്ഷിച്ചു.\nജില്ലാ ജഡ്ജിയുടെ മേല്‍നോട്ടത്തിലുള്ള കമ്മിറ്റിക്കായിരിക്കും താല്‍കാലിക ഭരണചുമതല. കമ്മിറ്റിയിലുള്ളവര് ഹിന്ദുമത വിശ്വാസികളാകണം. ബി നിലവറ തുറക്കുന്ന കാര്യം പുതിയ ഭരണ കമ്മിറ്റികള്‍ക്ക് തീരുമാനിക്കാം. 2011ല് അമിക്കസ് ക്യൂറി ഗോപാല് സുബ്രഹ്മണ്യവും മുന് സിഎജി വിനോദ് റായിയും സ്വത്തുക്കളില് ക്രമക്കേടുണ്ടെന്ന് കണ്ടെത്തിയതിനാല് ഗുരുവായൂര് മാതൃകയില് ദേവസ്വം രൂപീകരിക്കാമെന്നായിരുന്നു സുപ്രീം കോടതിയില് സംസ്ഥാന സര്‍ക്കാര് നിലപാട്. എന്നാല് ഈ വാദവും തള്ളിയാണ് പത്മനാഭസ്വാമി ക്ഷേത്രത്തിലെ ഭരണപരവും ആചാരപരവുമായ കാര്യങ്ങളില് രാജകുടുംബത്തിനുള്ള അവകാശം സുപ്രീം കോടതി പുനഃസ്ഥാപിച്ചത്.\nശ്രീപദ്മനാഭസ്വാമി ക്ഷേത്രം സംസ്ഥാന സര്‍ക്കാര് ഏറ്റെടുക്കണമെന്ന 2011ലെ കേരള ഹൈക്കോടതി വിധി ചോദ്യം ചെയ്താണ് തിരുവിതാംകൂര് രാജകുടുംബം സുപ്രീം കോടതിയില് ഹര്‍ജി നല്‍കിയത്. ക്ഷേത്രത്തിന്റെ ഭരണവും ആസ്തിയും സര്‍ക്കാര് ഏറ്റെടുക്കണമെന്നായിരുന്നു ഹൈക്കോടതി വിധി.\nPrevious articleസിബിഎസ്ഇ 12ാം ക്ലാസ് ഫലം പ്രസിദ്ധീകരിച്ചു; 88.78 ശതമാനം വിജയം\nNext articleദുബയിലേക്കുള്ള മുഴുവന് യാത്രക്കാര്‍ക്കും കൊവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധം


ബ്ലാസ്റ്റേഴ്സിന് വേണ്ടി ബെംഗളൂരു ഇന്ന് ജാംഷഡ്‌പൂരിനെ നേരിടും | Fanport | Featured News Malayalam\nWednesday, May 12, 2021 09:03 PM\nHome Football Indian Super League ബ്ലാസ്റ്റേഴ്സിന് വേണ്ടി ബെംഗളൂരു ഇന്ന് ജാംഷഡ്‌പൂരിനെ നേരിടും\nബ്ലാസ്റ്റേഴ്സിന് വേണ്ടി ബെംഗളൂരു ഇന്ന് ജാംഷഡ്‌പൂരിനെ നേരിടും\nFebruary 25, 2018 - 3:30 PM\nനിർണായക മത്സരത്തിൽ ജയിച്ച് പ്ലേ ഓഫ് ഉറപ്പിക്കാൻ ജാംഷഡ്‌പൂർ എഫ് സി ഇന്ന് ഒന്നാം സ്ഥാനത്തുള്ള ബെംഗളൂരു എഫ് സിയെ നേരിടും. നേരത്തെ സെമി യോഗ്യത ഉറപ്പിച്ച ബെംഗളുരുവിന് ഇന്നത്തെ മത്സരം നിർണയകമല്ലെങ്കിലും ജാംഷഡ്‌പൂറിന് ഇന്ന് ജയിച്ചാൽ സെമി സാധ്യതകൾ സജീവമാക്കാം. ഇന്നത്തെ മത്സരം ജാംഷഡ്‌പൂർ ജയിച്ചാൽ കേരള ബ്ലാസ്റ്റേഴ്‌സ് സെമി കാണാതെ പുറത്താകും. ആദ്യമായി ഭുവനേശ്വറിൽ ഒരു ഐ എസ് എൽ മത്സരം നടക്കുന്നു എന്ന പ്രേത്യേകതയും ഇന്നത്തെ മത്സരത്തിന് ഉണ്ട്.\nകഴിഞ്ഞ നാല് മത്സരങ്ങളിൽ പരാജയമറിയാതെ കുതിക്കുന്ന ജാംഷഡ്‌പൂർ മികച്ച ഫോമിലാണ്. കഴിഞ്ഞ നാല് മത്സരങ്ങളിൽ മൂന്നും ജാംഷഡ്‌പൂർ ജയിക്കുകയും ചെയ്തിരുന്നു. ചെന്നൈയിന് എതിരെ അവസാന മത്സരത്തിൽ അവസാന മിനുട്ടിൽ ഗോളിൽ ജാംഷഡ്‌പൂർ സമനില വഴങ്ങിയിരുന്നു. മുഹമ്മദ് റാഫിയാണ് അവസാന മിനുട്ടിൽ ജാംഷഡ്‌പൂരിനെ തളച്ച ഗോൾ നേടിയത്. 16 മത്സരങ്ങളിൽ നിന്ന് 26 പോയിന്റുമായി ജാംഷഡ്‌പൂർ നാലാം സ്ഥാനത്താണ്.\nബെംഗളൂരു ആവട്ടെ മികച്ച ഫോമിലാണ് ജാംഷഡ്‌പൂരിനെ നേരിടാനിറങ്ങുന്നത്. കഴിഞ്ഞ ആറ് മത്സരങ്ങളിൽ അവർ ഒന്നിൽ പോലും പരാജയപ്പെട്ടിട്ടില്ല. അഞ്ചു മത്സരങ്ങൾ ജയിച്ച ബെംഗളൂരു കഴിഞ്ഞ മത്സരത്തിൽ പൂനെയോട് സമനില വഴങ്ങുകയായിരുന്നു. കഴിഞ്ഞ മത്സരത്തിൽ മത്സരത്തിൽ ആദ്യ ലീഡ് വഴങ്ങിയതിനു ശേഷം മികുവിലൂടെയാണ് ബെംഗളൂരു സമനില പിടിച്ചെടുത്തത്. എ എഫ് സി കപ്പിലും ബെംഗളൂരു മുന്നേറ്റം നടത്തിയിരുന്നു. 16 മത്സരങ്ങളിൽ നിന്ന് 34 പോയിന്റുമായി ബെംഗളൂരു നേരത്തെ തന്നെ സെമി ഉറപ്പിച്ചിട്ടുണ്ട്.\nPrevious articleഒന്നാം സ്ഥാനം തിരികെ പിടിക്കാൻ യുവന്റസ് ഇന്ന് അറ്റ്ലാന്റ്റാക്കെതിരെ\nNext articleബ്രസീലിനെ ഒളിമ്പിക്സ് ചാമ്പ്യനാക്കിയ മാനേജർ ഇനി പുതിയ ക്ലബിൽ


എട്ടുവയസില് താഴെയുള്ളവരുടേയും മുതിര്‍ന്ന പൗരന്മാരുടെയും പാസ്‌പോര്‍ട്ട് അപേക്ഷ ഫീസില് 10 ശതമാനം കുറവ് വരുത്താന് തീരുമാനം - Pathram Online\nഎട്ടുവയസില് താഴെയുള്ളവരുടേയും മുതിര്‍ന്ന പൗരന്മാരുടെയും പാസ്‌പോര്‍ട്ട് അപേക്ഷ ഫീസില് 10 ശതമാനം കുറവ് വരുത്താന് തീരുമാനം\nന്യൂഡല്‍ഹി: എട്ടുവയസ്സില് താഴെയുള്ളവരുടെയും മുതിര്‍ന്ന പൗരന്മാരുടെയും പാസ്‌പോര്‍ട്ട് അപേക്ഷ ഫീസ് കുറക്കാനൊരുങ്ങി വിദേശകാര്യ മന്ത്രാലയം. സാധാരണ നിരക്കിനേക്കാള് 10 ശതമാനം കുറക്കാനാണ് തീരുമാനമെന്ന് വിദേശകാര്യ മന്ത്രി സുഷമ സ്വരാജ് അറിയിച്ചു.\nഉള്‍നാടന് പ്രദേശക്കാര്‍ക്ക് വരെ പാസ്‌പോര്‍ട്ട് സേവനങ്ങള് വീട്ടുപടിക്കല് എത്തിക്കാന് ശ്രമിച്ചുവരുകയാണ്. വേഗത്തിലും സുതാര്യമായും അപേക്ഷകള് കൈകാര്യംചെയ്യാന് നടപടിക്രമങ്ങള് പരിഷ്‌കരിക്കും. അവസാന പേജ് അച്ചടിക്കേണ്ടതില്ലെന്ന തീരുമാനം ഇതിന്റെ ഭാഗമാണ്.\nമുന്‍വര്‍ഷത്തെ അപേക്ഷിച്ച് കഴിഞ്ഞവര്‍ഷം പാസ്‌പോര്‍ട്ട് അപേക്ഷകളുടെ എണ്ണത്തില് 19 ശതമാനം വര്‍ധനയുണ്ടായെന്നും അവര് പറഞ്ഞു.\nപോളിയോ വാക്സിനുപകരം സാനിറ്റൈസര് തുള്ളി നല്‍കി; 12 കുട്ടികള് ആശുപത്രിയില്


കർണാടകയിൽ ഇന്ന് കോവിഡ് സ്ഥിരീകരിച്ചത് 1806 പേര്‍ക്ക്; 2748 പേര് രോഗമുക്തി നേടി - News Bengaluru\nകർണാടകയിൽ ഇന്ന് കോവിഡ് സ്ഥിരീകരിച്ചത് 1806 പേര്‍ക്ക്; 2748 പേര് രോഗമുക്തി നേടി\nബെംഗളൂരു: കർണാടകയിൽ ഇന്ന് കോവിഡ് സ്ഥിരീകരിച്ചത് 1806 പേര്‍ക്കാണ്. 2748 പേര് രോഗമുക്തി നേടി. 42 കോവിഡ് മരണങ്ങള് ഇന്ന് രേഖപ്പെടുത്തി. സംസ്ഥാനത്ത് ഇതുവരെ രോഗം സ്ഥിരീകരിച്ചവരുടെ എണ്ണം 2880370 ആണ്. രോഗമുക്തി നേടിയവരുടെ എണ്ണം 2812869. വിവിധ ജില്ലകളിലായി ഇപ്പോള് കോവിഡ് ചികിത്സയിലുള്ളവരുടെ എണ്ണം 31399. സംസ്ഥാനത്തെ ആകെ കോവിഡ് മരണം 36079. ഇന്നത്തെ പോസിറ്റിവിറ്റി നിരക്ക് 1.18 ശതമാനമാണ്. 152908 പരിശോധനകളാണ് ഇന്ന് നടത്തിയത്.\nബെംഗളൂരു അര്‍ബനില് ഇന്ന് 411 പേര്‍ക്കു കൂടി കോവിഡ് സ്ഥിരീകരിച്ചു. 549 പേര് ഇന്ന് ജില്ലയില് രോഗമുക്തി നേടി. 10 പേര് ഇന്ന് ജില്ലയില് കോവിഡ് ബാധിച്ച് മരിച്ചു. ഇതോടെ ജില്ലയില് കോവിഡ് ബാധിച്ച് മരിച്ചവരുടെ എണ്ണം 15781 ആയി. പുതിയ റിപ്പോര്‍ട്ടുകള് പ്രകാരം ബെംഗളൂരു അര്‍ബനില് ഇതുവരെ രോഗം ബാധിച്ചവരുടെ എണ്ണം 1221371 ആണ്. ചികിത്സയിലുള്ളവര് 12376.\nബക്രീദ് പ്രമാണിച്ച് ലോക്ക്ഡൗണ് ഇളവുമായി കേരള സര്‍ക്കാര്: ഞായര്, തിങ്കള്, ചൊവ്വ ദിവസങ്ങളില് രാത്രി എട്ടുവരെ എല്ലാ കടകളും തുറക്കാം


ആര്‍എസ്എസ് നേതാക്കളെ വധിക്കാന് ഗൂഢാലോചന: ബിജെപി ന്യൂനപക്ഷ സെല് മുന് ഭാരവാഹി അറസ്റ്റില് – Azhimukham\nആര്‍എസ്എസ് നേതാക്കളെ വധിക്കാന് ഗൂഢാലോചന: ബിജെപി ന്യൂനപക്ഷ സെല് മുന് ഭാരവാഹി അറസ്റ്റില്\nഡല്‍ഹി പോലീസിന്റെ നിര്‍ദ്ദേശ പ്രകാരം കാസര്‍ഗോഡ് വിദ്യാനഗര് പോലീസാണ് ഇയാളെ 11ന് ചട്ടഞ്ചാലില് നിന്നും അറസ്റ്റ് ചെയ്തത്\nJan 13 2019 01:58 PM\nആര്‍എസ്എസ് നേതാക്കളെ വധിക്കാന് പദ്ധതിയിട്ട ബിജെപി ന്യൂനപക്ഷ സെല് മുന് മേധാവി അറസ്റ്റിലായി. കാസര്‍ഗോഡ് ചെമ്പരിക്ക സ്വദേശി സിഎം മുഹ്ത്തസി(39)മിനെ ആണ് ഡല്‍ഹി പോലീസ് അറസ്റ്റ് ചെയ്തത്. ഇയാള്‍ക്ക് തീവ്രവാദ ബന്ധം സംശയിക്കുന്നതായി പോലീസ് പറഞ്ഞു. മനോരമ ദിനപ്പത്രമാണ് ഇക്കാര്യം റിപ്പോര്‍ട്ട് ചെയ്തത്.\nഡല്‍ഹി പോലീസ് കൂടുതല് വിശദാംശങ്ങള് പുറത്തുവിട്ടിട്ടില്ല. ഇന്നലെ രാവിലെ കോടതിയില് ഹാജരാക്കിയ ശേഷം ഡല്‍ഹിയിലേക്ക് കൊണ്ടുപോയി. സംഘപരിവാറിന്റെ ദക്ഷിണേന്ത്യന് നേതാക്കളെ വധിക്കാന് ഗൂഢാലോചന നടക്കുന്നതായി രഹസ്യാന്വേഷണ റിപ്പോര്‍ട്ടുണ്ടായിരുന്നു. ഇതുമായി ഈ കേസിന് ബന്ധമുണ്ടെന്ന് റിപ്പോര്‍ട്ടുണ്ട്. ഡല്‍ഹി പോലീസിന്റെ നിര്‍ദ്ദേശ പ്രകാരം കാസര്‍ഗോഡ് വിദ്യാനഗര് പോലീസാണ് ഇയാളെ 11ന് ചട്ടഞ്ചാലില് നിന്നും അറസ്റ്റ് ചെയ്തത്. അതേസമയം ഇയാളെക്കുറിച്ചുള്ള വ്യക്തിവിവങ്ങള് തങ്ങള്‍ക്കറിയില്ലെന്നും ഡല്‍ഹി പോലീസിന് മാത്രമേ അതിനെക്കുറിച്ച് എന്തെങ്കിലും പറയാനാകൂവെന്നും വിദ്യാനഗര് പോലീസ് അറിയിച്ചു.\nതലേന്ന് വൈകിട്ട് തന്നെ ഡല്‍ഹി പോലീസ് സ്ഥലത്തെത്തിയിരുന്നു. ഐബി ഉദ്യോഗസ്ഥരും സംഘത്തിലുണ്ടായിരുന്നു. വ്യാജ പാസ്‌പോര്‍ട്ട് നിര്‍മ്മിച്ചതുള്‍പ്പെടെയുള്ള കേസുകള് ഇയാള്‍ക്കെതിരെയുണ്ട്. കാശ്മീരിലെ തീവ്രവാദ സംഘങ്ങളിലേക്ക് യുവാക്കളെ റിക്രൂട്ട് ചെയ്തതെന്ന ആരോപണത്തെ തുടര്‍ന്ന് ഇന്റര്‍പോളും ഐബിയും ഇയാളെ ഒട്ടേറെ തവണ ചോദ്യം ചെയ്തിട്ടുണ്ട്. നാട്ടില് ഡോണ് എന്നാണ് ഇയാള് സ്വയം വിശേഷിപ്പിച്ചിരുന്നത്.\n“ഗുജറാത്ത് മുന് മന്ത്രി ഹരേന് പാണ്ഡ്യയെ വധിക്കാന് ഡിജി വന്‍സാര സൊഹ്രാബുദീന് ഷേഖിന് പണം നല്‍കി”; സാക്ഷിയുടെ വെളിപ്പെടുത്തല്\nന്യൂനപക്ഷ വര്‍ഗീയവാദികള് പണിത പാലത്തിലൂടെയാണ് ഇന്ന് ബിജെപി ആഞ്ഞു ചവിട്ടി നടക്കുന്നത്; ഹമീദ് ചേന്ദമംഗലൂര്\nസന്ദീപാനന്ദഗിരിയുടെ ആശ്രമത്തില് നടന്നത് മാര്‍ക്‌സിസ്റ്റ് ഗൂഢാലോചന: ബിജെപി\nLIVE: യുപി ആള്‍ക്കൂട്ട കൊല – “ഇത് ആര്‍എസ്എസിന്റേയും വിഎച്ച്പിയുടേയും ബജ്രംഗ് ദളിന്റേയും ഗൂഢാലോചന”: ബുലന്ദ്ഷഹര് കലാപത്തില് യുപി മന്ത്രി ഒ പി രാജ്ഭര്


സൂര്യയുടെ 250 കോടി ചിത്രം; ദീപിക പദുക്കോണ് നായികയാകില്ല | Deepika Padukone not part of Suriya, Sundar C's film - Malayalam Filmibeat\nസൂര്യയുടെ 250 കോടി ചിത്രം; ദീപിക പദുക്കോണ് നായികയാകില്ല\n| Published: Saturday, June 11, 2016, 12:17 [IST]\nസൂര്യ കേന്ദ്ര കഥാപാത്രമായി ഒരുങ്ങുന്ന ബിഗ് ബജറ്റ് ചിത്രത്തില് ബോളിവുഡ് താരം ദീപിക പദുക്കോണ് നായികയാകില്ല. കഴിഞ്ഞ ദിവസങ്ങളിലായി പ്രചരിച്ച വ്യാജ വാര്‍ത്തകള്‍ക്ക് ദീപിക പദുക്കോണന്റെ പി ആര് മാനേജറാണ് പ്രതികരിച്ചത്.\nബോളിവുഡിലെ മുന്‍നിര താരം തമിഴിലേക്ക് എത്തുന്നുവെന്ന വാര്‍ത്ത ആരാധകര്‍ക്കും സന്തോഷമായിരുന്നു. എന്നാല് ചിത്രത്തില് ദീപിക പദുക്കോണ് നായികയാകുന്നില്ലെന്ന് താരത്തിന്റെ പിആര് മാനേജര് തന്നെ അറിയിച്ചു. ചിത്രവുമായി ബന്ധപ്പെട്ട് ആരും താരത്തിനെ സമീപിച്ചിട്ടില്ല, പ്രചരിക്കുന്നത് വ്യാജ വാര്‍ത്തായണെന്നും പറയുന്നു.\nതമിഴ്, തെലുങ്ക്, ഹിന്ദി ഭാഷകളിലായി ഒരുക്കുന്ന സൂര്യയുടെ പുതിയ ചിത്രം 250 കോടിയാണ് ചെലവ്. ശ്രീ തെന്‍ഡ്രല് ഫിലിംസിന്റെ നൂറാമത്തെ ചിത്രമായാണ് സൂര്യ ചിത്രം ഒരുക്കുന്നത്. സുന്ദര് സി സംവിധാനം ചെയ്യുന്ന ചിത്രത്തിലേക്ക് മഹേഷ് ബാബുവിനെയാണ് ആദ്യം നായകനായി പരിഗണിച്ചിരുന്നു.\nവിന് ഡീസലിനൊപ്പം ഹോളിവുഡ് ചിത്രമായ ത്രിപ്പിള് എക്‌സിന്റെ മൂന്നാം ഭാഗത്തിലാണ് ദീപിക ഇപ്പോള് അഭിനയിച്ചുക്കൊണ്ടിരിക്കുന്നത്. ദി റിട്ടേണ് ഓഫ് സാന്‍ഡല് കേജ് എന്നാണ് ചിത്രത്തിന്റെ പേരിട്ടിരിക്കുന്നത്.\nRead more about: tamil film actress deepika padukone bollywood actor surya തമിഴ് സിനിമ നടന് സൂര്യ ബോളിവുഡ് നടി ദീപിക പദുക്കോണ്\nDeepika Padukone not part of Suriya, Sundar C's film.\nStory first published: Saturday, June 11, 2016, 12:17 [IST]


June 19 വിശുദ്ധ റോമുവാള്‍ഡ് – Nelson MCBS\n⚜⚜⚜⚜ June 1⃣9⃣⚜⚜⚜⚜\nകാമല്‍ഡോളി സഭയുടെ സ്ഥാപകനായ വിശുദ്ധ റോമുവാള്‍ഡ്\n956-ല് റാവെന്നായിലെ ഹോനെസ്റ്റി എന്ന് വിളിക്കപ്പെടുന്ന പ്രഭുക്കന്‍മാരുടെ കുടുംബത്തിലാണ് വിശുദ്ധ റോമുവാള്‍ഡ് ജനിക്കുന്നത്. ദൈവത്തിനു വേണ്ടി പ്രത്യേകമായി എന്തെങ്കിലും ചെയ്യണമെന്ന ആഗ്രഹം ചെറുപ്പം മുതലേ വിശുദ്ധനുണ്ടായിരുന്നു. വിശുദ്ധന് ഇരുപത് വയസ്സ് പ്രായമുള്ളപ്പോള് അവന്റെ പിതാവായിരുന്ന സെര്‍ജിയൂസ് തന്റെ സ്വന്തത്തിലുള്ള ഒരാളുമായി മല്ലയുദ്ധത്തിലൂടെ തീര്‍ക്കുവാന് തീരുമാനിച്ചു. ഒരു തോട്ടത്തേ ചൊല്ലിയുള്ള തര്‍ക്കത്തെ തുടര്‍ന്നായിരിന്നു അത്. ഈ ക്രൂരമായ പദ്ധതി വിശുദ്ധന് ഒട്ടും ഇഷ്ടമില്ലായിരുന്നു വെങ്കിലും പൈതൃകസ്വത്തിലുള്ള അവകാശം നഷ്ടപ്പെടും എന്ന കാരണത്താല് വിശുദ്ധ ഈ യുദ്ധത്തിനു സാക്ഷ്യം വഹിച്ചു. സെര്‍ജിയൂസ് തന്റെ എതിരാളിയെ പരാജയപ്പെടുത്തി, എന്നാല് ഇതിന് സാക്ഷ്യം വഹിക്കേണ്ടി വന്നതില് പശ്ചാത്താപ വിവശനായ വിശുദ്ധന് അടുത്തുള്ള ബെനഡിക്ടന് ആശ്രമത്തില് 14 ദിവസത്തോളം കഠിനമായ രീതിയില് അനുതപിക്കുകയുണ്ടായി. അവിടത്തെ ജീവിത രീതികളും, കൂടാതെ ദൈവഭക്തനായ ഒരു അത്മായ സഹോദരന്റെ ഉപദേശവും കാരണം വിശുദ്ധന് ആ ആശ്രമത്തില് ചേരുവാന് തീരുമാനിച്ചു.\nവിശുദ്ധന്റെ പിതാവ് ശക്തമായി എതിര്‍ത്തുവെങ്കിലും അവസാനം വിശുദ്ധന് അനുവാദം ലഭിച്ചു. ഏതാണ്ട് ഏഴു വര്‍ഷത്തോളം വിശുദ്ധന് ഈ ഭവനത്തില് വളരെയേറെ ഭക്തിയോടെ ചിലവഴിച്ചു. എന്നാല് വിശുദ്ധന്റെ ജീവിതത്തില് അസൂയാലുക്കളായ ചില സന്യാസിമാര് വിശുദ്ധനെതിരെ ഗൂഡാലോചന നടത്തി. അതിന്റെ ഫലമായി വിശുദ്ധന് അവിടത്തെ ആശ്രമാധിപന്റെ അനുവാദത്തോടെ ആ ആശ്രമം ഉപേക്ഷിച്ച് വെനീസിന്റെ സമീപപ്രദേശത്ത് എത്തുകയും ദിവ്യനായ മാരിനൂസ് എന്ന സന്യാസിയുടെ ശിക്ഷ്യത്വം സ്വീകരിക്കുകയും ചെയ്തു. ഈ ഗുരുവിന്റെ കീഴില് റോമുവാള്‍ഡ് ആത്മീയമായി ഒരുപാടു പുരോഗതി പ്രാപിച്ചു.\nപീറ്റര് ഉര്‍സ്യോളിയായിരുന്നു അപ്പോള് വെനീസിലെ മുഖ്യ ന്യായാധിപന്. അദ്ദേഹത്തിനു മുന്‍പ് ആ പദവി വഹിച്ചിരിന്ന കാന്‍ഡിയാനോ വധിക്കപ്പെട്ടത് ഇദ്ദേഹത്തിന്റെ ഗൂഡാലോചനയുടെ ഫലമായിട്ടാണെന്ന് പരക്കെ സംസാരം ഉണ്ടായിരുന്നു. വെനീസിലെ ചരിത്രകാരന്മാര് ഇത് നിഷേധിക്കുന്നുവെങ്കിലും ഈ കൊലപാതകം ഉര്‍സ്യോളയുടെ പരമാധികാരത്തിനു സഹായകമായി. എന്നിരുന്നാലും അദ്ദേഹം സ്വന്തം മനസാക്ഷിയാല് നിരന്തരം വേട്ടയാടപ്പെട്ടു. അതിനാല് അദ്ദേഹം വിശുദ്ധ ഗ്വാരിനൂസിനോടും വിശുദ്ധ മാരിനൂസിനോടും, വിശുദ്ധ റോമുവാള്‍ഡിനോടും അദ്ദേഹം ഉപദേശങ്ങള് ആരാഞ്ഞിരുന്നു. സന്യാസ ജീവിതമായിരുന്നു ഇവര് അദ്ദേഹത്തിന് ഉപദേശിച്ചത്. അദ്ദേഹം അതിനു സമ്മതിക്കുകയും ചെയ്തു.\nമാരിനൂസും, റോമുവാള്‍ഡും കുസാന് സമീപത്തുള്ള ഒരു മരുഭൂമിയിലേക്ക് പോയി അവിടെ സന്യാസജീവിതം നയിച്ചു, ക്രമേണ അവരെ കാണുവാന് വരുന്ന ആളുകളുടെ എണ്ണം കൂടി. വിശുദ്ധ റോമുവാള്‍ഡ് ആയിരുന്നു അവിടത്തെ ആശ്രമാധികാരി. അവിടെ കഠിനമായ ഉപവാസവും, പ്രാര്‍ത്ഥനയും വിശുദ്ധന്റെ ജീവിതത്തിന്റെ ഭാഗമായി. പ്രാര്‍ത്ഥനയോട് ഒരു അസാധാരണമായ ഇഷ്ടം വിശുദ്ധനുണ്ടായിരുന്നു. ക്രമേണ ഉര്‍സ്യോളിയും തന്റെ ആശ്രമം വിശുദ്ധ റോമുവാള്‍ഡിന്റെ മരുഭൂമിയിലേക്ക് മാറ്റുകയും വിശുദ്ധന്റെ ഉപദേശമനുസരിച്ച് ജീവിക്കുകയും ചെയ്തു.\nലൗകീക ജീവിതം ഉപേക്ഷിച്ചതു മുതല് വിശുദ്ധന് നിരവധി തവണ സാത്താന്റെ പലരീതികളിലുള്ള പരീക്ഷണങ്ങളെ നേരിടേണ്ടതായി വന്നിട്ടുണ്ട്. എന്നാല് രാത്രിമുഴുവനും നീണ്ട പ്രാര്‍ത്ഥനയാല് വിശുദ്ധന് സാത്താന്റെ പരീക്ഷണങ്ങളെ നേരിട്ടു. അഞ്ചു വര്‍ഷത്തോളം നീണ്ട ആന്തരിക മനക്ഷോഭങ്ങളും, സാത്താന്റെ പരീക്ഷണങ്ങളും അതിജീവിച്ചത് വിശുദ്ധന്റെ ഹൃദയത്തെ വിശുദ്ധീകരിക്കുകയും തന്റെ ദൈവനിയോഗം നിറവേറ്റുന്നതിനു വിശുദ്ധനെ തയ്യാറാക്കുകയും ചെയ്തു. ആ പ്രദേശത്തെ പ്രഭുവായിരുന്ന ഒലിവര് ഒരു ദുര്‍മ്മാര്‍ഗ്ഗിയും, ഭൗതീകസുഖഭോഗങ്ങളില് മുഴുകി ജീവിച്ചിരുന്ന വ്യക്തിയായിരിന്നു. അദ്ദേഹം വിശുദ്ധന്റെ ഉപദേശങ്ങളാല് മനപരിവര്‍ത്തനത്തിന് വിധേയനാവുകയും, അനുതപിച്ച് വിശുദ്ധ ബെനഡിക്ടിന്റെ സഭയില് ചേരുകയും ചെയ്തു.\nധാരാളം സ്വത്തുക്കളും അദ്ദേഹം തന്റെ കൂടെ കൊണ്ട് വന്നു. വിശുദ്ധന്റെ ജീവിത മാതൃക കണ്ട് അദ്ദേഹത്തിന്റെ പിതാവായ സെര്‍ജിയൂസ് രാവെന്നാക്ക് സമീപമുള്ള വിശുദ്ധ സെവേരിയൂസിന്റെ ആശ്രമത്തില് ചേര്‍ന്നുവെങ്കിലും പ്രലോഭങ്ങള്‍ക്ക് വിധേയനായി വീണ്ടും ലൗകീക ജീവിതത്തിലേക്ക് തിരികെ വരുവാന് തീരുമാനിച്ചു. തന്റെ പിതാവിനെ അതില് നിന്നും വിലക്കുന്നതിനായി വിശുദ്ധന് ഇറ്റലിയിലേക്ക് തിരികെ വന്നു. അവിടത്തെ ജനങ്ങള്‍ക്ക് വിശുദ്ധന്റെ ദിവ്യത്വത്തില് വളരെയേറെ മതിപ്പുണ്ടാവുകയും, അദ്ദേഹത്തെ അവിടം വിട്ടു പോകുന്നതില് തടയുവാന് പദ്ധതിയിടുകയും ചെയ്തു.\nഅതിനായി അവര് വിശുദ്ധനെ വധിക്കുവാന് തീരുമാനിച്ചു, അങ്ങിനെയാണെങ്കില് വിശുദ്ധന്റെ ശരീരം തങ്ങളുടെ നഗരത്തെ വിനാശങ്ങളില് നിന്നും രക്ഷിക്കും എന്നായിരുന്നു അവര് കരുതിയിരുന്നത്. എന്നാല് അവരുടെ ഈ പദ്ധതിയേ കുറിച്ചറിഞ്ഞ വിശുദ്ധന് ഭ്രാന്ത് അഭിനയിച്ചുകൊണ്ട് അവിടെ നിന്നും രക്ഷപ്പെട്ടു. 994-ല് വിശുദ്ധന് റാവെന്നായിലെത്തി അവിടെ വെച്ച് വിശുദ്ധന് നിരന്തരമായ അപേക്ഷകളും, പ്രാര്‍ത്ഥനകളും വഴി തന്റെ പിതാവിന്റെ മനസ്സ് മാറ്റിയെടുത്തു. വിശുദ്ധന്റെ പിതാവ് തന്റെ അന്ത്യം വരെ അനുതാപ പരമായ ഒരു ജീവിതമായിരുന്നു പിന്നീട് നയിച്ചിരുന്നത്.\nഅതിനു ശേഷം വിശുദ്ധന് ക്ളാസ്സിസ് എന്ന സ്ഥലത്തു പോയി ഏകാന്തവാസമാരംഭിച്ചു. ഇക്കാലയളവിലും വിശുദ്ധനെ സാത്താന് പല രീതികളിലും പ്രലോഭിപ്പിക്കുകയുണ്ടായി. അധികം നാള് കഴിയുന്നതിനു മുമ്പ് തന്നെ ക്ളാസ്സിസിലെ സന്യാസിമാര് വിശുദ്ധനെ അവരുടെ ആശ്രമത്തിന്റെ മേലധികാരിയാക്കി. റാവെന്നായിലുണ്ടായിരുന്ന ഒത്തോ മൂന്നാമന് ചക്രവര്‍ത്തിയുടെ നിര്‍ബന്ധപ്രകാരമായിരുന്നു അത്. ചക്രവര്‍ത്തി വിശുദ്ധന്റെ ഇടുങ്ങിയ മുറിയില് പോയി കാണുകയും ആ രാത്രിയില് വിശുദ്ധന്റെ ലളിതമായ മെത്തയില് കിടന്നുറങ്ങുകയും ചെയ്തു. എന്നാല് വിശുദ്ധന്റെ കഠിനമായ ആശ്രമ രീതികളും, നിയമങ്ങളും കാരണം ആ സന്യാസിമാര് അധികം താമസിയാതെ തന്നെ തങ്ങളുടെ അധികാരിയില് അസന്തുഷ്ടരായി. അവരെ നന്നാക്കിയെടുക്കുവാനുള്ള വിശുദ്ധന്റെ ശ്രമങ്ങളെല്ലാം പാഴായപ്പോള് വിശുദ്ധന് ചക്രവര്‍ത്തിയുടെ അടുത്ത് പോയി തന്റെ പദവി ഉപേക്ഷിച്ചു.\nഅപ്പോള് ചക്രവര്‍ത്തി ടിവോളി ആക്രമിച്ചുകൊണ്ടിരുന്ന സമയമായിരുന്നു, അവിടത്തെ ജനങ്ങള് ലഹള അഴിച്ചുവിട്ടപ്പോള് ചക്രവര്‍ത്തി ലഹളക്കാരുടെ നേതാവും ഒരു റോമന് സെനറ്ററുമായിരുന്ന ക്രസന്റിയൂസിനെ വധിക്കുകയും അദ്ദേഹതിന്റെ ഭാര്യയെ തന്റെ അടിമയാക്കുകയും ചെയ്തു. എന്നാല് പിന്നീട് വിശുദ്ധന്റെ ഉപദേശത്താല് അദ്ദേഹം അനുതപിക്കുകയും, തന്റെ കിരീടം ഉപേക്ഷിച്ച് ആശ്രമജീവിതം നയിക്കുവാന് തീരുമാനിക്കുകയും ചെയ്തു. ചക്രവര്‍ത്തിയുടെ പ്രധാനമന്ത്രിയായിരുന്ന താംന് ഉള്‍പ്പെടെ നിരവധി പേര് വിശുദ്ധന്റെ ഇടപെടല് നിമിത്തം സന്യാസവസ്ത്രം സ്വീകരിച്ചു. വിശുദ്ധ ബോനിഫസും വിശുദ്ധ റോമുവാള്‍ഡിന്റെ ശിക്ഷ്യഗണത്തില് ഉള്‍പ്പെട്ടിരുന്നു. വിശുദ്ധ റോമുവാള്‍ഡ് അനേകം ആശ്രമങ്ങള് പണികഴിപ്പിച്ചു.\nപാരെന്‍സോയില് അദ്ദേഹം പണികഴിപ്പിച്ച ഒരാശ്രമത്തിലായിരുന്നു വിശുദ്ധന് മൂന്ന് വര്‍ഷക്കാലം കഴിഞ്ഞത്. അവിടെ വെച്ച് വിശുദ്ധന് അസാധാരണ പ്രകാശത്തിലൂടെ ദൈവം പ്രത്യക്ഷപ്പെട്ടതായി പറയപ്പെടുന്നു. ഇക്കാലയളവില് വിശുദ്ധന് സങ്കീര്‍ത്തനങ്ങളുടെ ഒരു വ്യാഖ്യാനം തയ്യാറാക്കി. സംഭവിക്കാനിരിക്കുന്ന പല കാര്യങ്ങളും വിശുദ്ധന് മുന്‍കൂട്ടി പറഞ്ഞിരുന്നു. പോളായിലെ മെത്രാന്റെ അപേക്ഷപ്രകാരം വിശുദ്ധന് തന്റെ ആശ്രമം മാറ്റുവാന് തീരുമാനിച്ചു, അതിനായുള്ള കടല്‍യാത്രക്കിടക്ക് കൊടുങ്കാറ്റിനേയും, ഇളകി മറിയുന്ന കടലിനേയും വിശുദ്ധന് ശാന്തമാക്കികൊണ്ട് സുരക്ഷിതനായി കാപ്പറോളയില് എത്തി.\nവിശുദ്ധ റോമുവാള്‍ഡ് ഒരാശ്രമം പണിയുവാന് കുറച്ച് സ്ഥലം നല്‍കണമെന്നപേക്ഷിച്ചുകൊണ്ട് തന്റെ ആളുകളെ മാരിനോ പ്രവിശ്യയിലെ പ്രഭുക്കന്മാരുടെ പക്കലേക്ക് അയച്ചു. വിശുദ്ധന്റെ നാമം കേട്ടമാത്രയില് തന്നെ അവര് വിശുദ്ധനു ഇഷ്ടപ്പെട്ട സ്ഥലം എടുത്തുകൊള്ളുവാന് അനുവാദം കൊടുത്തുവെന്ന് പറയപ്പെടുന്നു. കാസ്ട്രോ താഴ്വരയായിരുന്നു വിശുദ്ധന് അതിനായി തിരഞ്ഞെടുത്തത്. അവിടെ വിശുദ്ധന്റെ പ്രവര്‍ത്തനങ്ങളുടെ ഫലം അളവില്ലാത്തതായിരുന്നു. ഒരു രക്തസാക്ഷിയാകണമെന്ന അടക്കാനാവാത്ത ആഗ്രഹം വിശുദ്ധനുണ്ടായിരുന്നു. പാപ്പായുടെ അനുവാദപ്രകാരം വിശുദ്ധന് സുവിശേഷ പ്രഘോഷണത്തിനായി ഹംഗറിയിലേക്ക് പോയി. ഹംഗറിയില് പ്രവേശിക്കുന്നതിന് മുമ്പായി വിശുദ്ധന് മാരകമായ രോഗം പിടിപ്പെട്ടു. അതിനാല് അദ്ദേഹം തന്റെ ഏഴ് അനുയായികളുമായി തിരികെ വന്നു. തന്റെ മടക്ക യാത്രയ്ക്ക് മുന്‍പ് വിശുദ്ധന് ജെര്‍മ്മനിയില് കുറച്ച് ആശ്രമങ്ങള് സ്ഥാപിച്ചു. തന്റെ സ്വന്തം സന്യാസിമാരില് നിന്നും വിശുദ്ധന്റെ നേര്‍ക്ക് പലപ്പോഴും വധശ്രമങ്ങള് വരെ ഉണ്ടായിട്ടുണ്ട്.\nഇതിനിടെ വിശുദ്ധനെ പാപ്പാ റോമിലേക്ക് വിളിപ്പിച്ചു. അവിടെയെത്തിയ വിശുദ്ധന് നിരവധി അത്ഭുതങ്ങള് പ്രവര്‍ത്തിച്ചതായി പറയപ്പെടുന്നു. അവിടെ നിരവധി ആശ്രമങ്ങള് പണിയുകയും, നിരവധിപേരെ ക്രിസ്തീയ വിശ്വാസത്തിലേക്ക് അടുപ്പിക്കുകയും ചെയ്തു. റോമില് നിന്നും തിരിച്ചു വന്ന വിശുദ്ധന് സിട്രിയ മലയില് കുറേക്കാലം താമസിച്ചു. ഈ കാലഘട്ടത്തില് ഒരു യുവാവ് സാത്താന്റെ പ്രേരണയാല് വിശുദ്ധനെതിരെ അപവാദങ്ങള് പറഞ്ഞുപരത്തി. അവിടത്തെ സന്യാസികള് ആ ഏഷണിയില് വിശ്വസിക്കുകയും അദ്ദേഹത്തെ വിശുദ്ധ കുര്‍ബ്ബാന ചൊല്ലുന്നതില് നിന്നും വിലക്കുകയും, പുറത്താക്കുകയും ചെയ്തു. എന്നാല് വിശുദ്ധന് ഇവയെല്ലാം വളരെയേറെ ക്ഷമയോടെ സഹിച്ചു. നിയമത്തെ അനുസരിച്ചു കൊണ്ട് ഏതാണ്ട് ആറു മാസക്കാലം അള്‍ത്താരയില് പ്രവേശിക്കുക പോലും ചെയ്തില്ല.\nഏഴ് വര്‍ഷക്കാലത്തോളം വിശുദ്ധന് സിട്രിയയില് താമസിച്ചു. തന്റെ വാര്‍ദ്ധക്യ കാലത്തിലും വിശുദ്ധന് വളരെ കഠിനമായ ആശ്രമ ചര്യകളായിരുന്നു പിന്തുടര്‍ന്നിരുന്നത്. സ്വാദിഷ്ടമായ ഭക്ഷണങ്ങള് വിശുദ്ധന് ഒഴിവാക്കിയിരുന്നു. അദ്ദേഹത്തിന്റെ അനുയായികളും വിശുദ്ധനെ അനുകരിച്ചു കൊണ്ട് നഗ്നപാദരായിട്ടാണ് നടന്നിരുന്നത്. തന്റെ അനുയായികളെ അവിടെ ഒരു ആശ്രമം പണികഴിപ്പിച്ചു താമസിപ്പിച്ചതിനു ശേഷം വിശുദ്ധന് ബിഫുര്‍ക്കമിലേക്ക് പോയി. ഒത്തൊ മൂന്നാമന് ശേഷം അധികാരത്തില് വന്ന ഹെന്രി രണ്ടാമന് ചക്രവര്‍ത്തി വിശുദ്ധനെ വളരെയേറെ ആദരവോട്ടു കൂടി തന്റെ രാജധാനിയില് സ്വീകരിക്കുകയും, അമിയാറ്റൂസ് മലനിരയില് ഒരാശ്രമം പണികഴിപ്പിച്ച് നല്‍കുകയും ചെയ്തു.\nടസ്കാനിയിലെ ആരെസ്സോയിലുള്ള കാമല്‍ഡോളി ആശ്രമമായിരുന്നു വിശുദ്ധന്റെ ഏറ്റവും പ്രസിദ്ധമായ ആശ്രമം. 1009-ലാണ് വിശുദ്ധന് ഈ ആശ്രമം പണികഴിപ്പിക്കുന്നത്. മാല്‍ഡോളിയെന്ന ആളില് നിന്നുമായിരുന്നു വിശുദ്ധന് ആ സ്ഥലം ലഭിക്കുന്നത്, അതിനാലാണ് ആ ആശ്രമം കാമല്‍ഡോളി എന്ന് വിളിക്കപ്പെട്ടത്. ഇവിടെ അദ്ദേഹം വിശുദ്ധ ബെനഡിക്ടിന്റെ ആശ്രമനിയമങ്ങളായിരുന്നു പിന്തുടര്‍ന്നിരുന്നത്. അവിടെ നിന്നും കാമല്‍ഡോളി എന്ന് വിളിക്കപ്പെടുന്ന പുതിയൊരു സന്യാസി സമൂഹം ഉടലെടുത്തു. തന്റെ സന്യാസിമാര് വെളുത്ത വസ്ത്രവും ധരിച്ച് ഒരു കോവണി വഴിയായി സ്വര്‍ഗ്ഗത്തിലേക്ക് പോകുന്നതായി ദര്‍ശനം ലഭിച്ച വിശുദ്ധന് തന്റെ സന്യാസിമാരുടെ കറുത്ത വസ്ത്രം മാറ്റി വെളുത്ത വസ്ത്രമാക്കി.\nഈ ആശ്രമത്തില് വെച്ചാണ് വിശുദ്ധന് മരണപ്പെടുന്നത്. മരിക്കുമ്പോള് വിശുദ്ധന് ഏതാണ്ട് എഴുപതു വയസ്സായിരുന്നു പ്രായം. ജൂണ് 19-നായിരുന്നു വിശുദ്ധന് മരണമടയുന്നത്. എന്നാല് ഈ വിശുദ്ധന്റെ മുഖ്യ തിരുന്നാള് ദിനമായി ക്ലമന്റ് എട്ടാമന് നിശ്ചയിച്ചിട്ടുള്ളത് അദ്ദേഹത്തിന്റെ ഭൗതിക ശരീരം മാറ്റി സ്ഥാപിച്ച ദിനമായ ഫെബ്രുവരി 7നാണ്. വിശുദ്ധന്റെ മരണത്തിന് അഞ്ച് വര്‍ഷങ്ങള്‍ക്കു ശേഷം 1466-ല് വിശുദ്ധന്റെ കല്ലറ തുറന്നപ്പോള് അദ്ദേഹത്തിന്റെ ശരീരം ഒട്ടും തന്നെ അഴിയാതിരിക്കുന്നതായി കാണപ്പെട്ടു. 1480-ല് വിശുദ്ധന്റെ മൃതദേഹം മോഷ്ടിക്കപ്പെടുകയും അത് നിലത്ത് പൊടിയില് വീഴുകയും ചെയ്തു. അതേ അവസ്ഥയില് തന്നെ അത് ഫാബ്രിയാനോയിലേക്ക് മാറ്റുകയും അവിടെ ഒരു വലിയ ദേവാലയത്തില് അത് അടക്കം ചെയ്യുകയും ചെയ്തു. വിശുദ്ധന്റെ ശേഷിച്ച തിരുശേഷിപ്പുകളില് നിന്നും ഒരു കരം കാമല്‍ഡോളിലേക്കയച്ചു. വിശുദ്ധന്റെ തിരുശേഷിപ്പുകള് ഉള്ളയിടങ്ങളില് നിരവധി അത്ഭുതങ്ങള് നടന്നിട്ടുണ്ട്. ഇപ്പോള് കാമല്‍ഡോളി സന്യാസി സമൂഹം വിവിധ സന്യാസ സമൂഹങ്ങളായി വിഭജിക്കപ്പെട്ടിട്ടുണ്ട്.\nമേള്‍സബര്‍ഗ് ആര്‍ച്ചു ബിഷപ്പായ ബോനിഫസ്\nവാലിസ് ഗലീലെയായിലെ ദെയോദാത്തൂസ്\nമിലാനിലെ ഗെര്‍വ്വസും പ്രോത്താസും


Movie – Page 40 – East Coast Movies & Entertainments News\nഅഭിനയിക്കാന് വിളിപ്പിച്ചിട്ടു കരയിപ്പിച്ചു വിട്ട സംഭവത്തെക്കുറിച്ച് നടന് റിയാസ് ഖാന്\nസിനിമാ മേഖലയില് തന്റെ ഇരുപത്തിയഞ്ചു വര്‍ഷങ്ങള് പൂര്‍ത്തിയക്കിയിരിക്കുകയാണ് നടന് റിയാസ് ഖാന്. ഈ വര്‍ഷങ്ങളില് സിനിമ മേഖലയില് നിന്നുമുണ്ടായിട്ടുള്ള ദുരനുഭവങ്ങളെ ക്കുറിച്ച് ഒരു മാധ്യമത്തിനു നല്‍കിയ…\nപാതിയില് ഉപേക്ഷിക്കപ്പെട്ട മോഹന്‍ലാല് പ്രിയദര്‍ശന് ചിത്രം!\nമോഹന്‍ലാല് പ്രിയദര്‍ശന് കൂട്ടുകെട്ടുകള് നിരവധി വിജയ ചിത്രങ്ങള് നമുക്ക് സമ്മാനിച്ചിട്ടുണ്ട്. എന്നാല് അധോലോകത്തിന്‍റെയും മയക്കുമരുന്ന് മാഫിയയുടെയും കധ്ജപരയുന്ന ഒരു ചിത്രം ഒരുക്കാന് പ്രിയന് ആഗ്രഹിച്ചിരുന്നു. ആര്യന്റെ മെഗാ…\nആയുസ്സ് കുറഞ്ഞ 10 താര വിവാഹങ്ങള്\nഇപ്പോള് താര വിവാഹങ്ങള് ധാരാളമാണ്. സിനിമാ മേഖലയിലാണ് കൂടുതലും ഇത്തരത്തിലുള്ള കല്യാണ ആഘോഷങ്ങൾ നടക്കുന്നത്. എന്നാല് അവയില് പലതിനും അല്പ്പായുസ് മാത്രമാണുള്ളത്. പല നടിമാരും പ്രണയിച്ചു വിവാഹിതരാകും.…\nനീണ്ട ഇടവേളയ്ക്ക് ശേഷം സിനിമയില് സജീവമായ നടി മഞ്ജുവാര്യര് സിനിമയിലെ ആദ്യ വനിതാ കൂട്ടായ്മയുടെ പ്രവര്‍ത്തകയില് ഒരാള് കൂടിയാണ്. കൂടാതെ രാഷ്ട്രീയവും സാംസ്കാരികവുമായ വിഷയങ്ങളില് തന്റേതായ അഭിപ്രായങ്ങള്…\nസൂര്യക്ക് നായിക മലയാളി നടി\nമലയാളി സുന്ദരി കീർത്തി സുരേഷ് തമിഴകത്തെ താര റാണി ആയി മാറുന്നു. വളരെ ചുരുങ്ങിയ കാലം കൊണ്ട് തന്നെ തന്റെതായ ഒരു സ്ഥാനം നേടിയെടുത്ത നടിയാണ് കീര്‍ത്തി…\nഅത് മറക്കുന്നവരെ ഓർമ്മിപ്പിക്കാൻ വേണ്ടി പ്രേക്ഷകന് തിരഞ്ഞെടുക്കുന്ന വഴി ചിലപ്പോൾ ഭീകരമായിരിക്കും; താരങ്ങള്‍ക്ക് മുന്നറിയിപ്പുമായി പ്രതാപ് പോത്തന്\nആരാധകര് എന്നതിനപ്പുറം പ്രേക്ഷകനെ കുറിച്ച് ചിന്തിക്കാത്ത താരങ്ങള്‍ക്ക് മുന്നറിയിപ്പുമായി നടനും സംവിധായകനുമായ പ്രതാപ് പോത്തന്. തന്റെ ഫേസ് ബുക്ക് കുറിപ്പിലാണ് താരം പ്രേക്ഷകന്റെ വിലയെക്കുറിച്ച് പറയുന്നത്. പ്രതാപ്…\nകാസ്റ്റിംഗ് കൗച്ചില് പുരുഷന് മാത്രമല്ല, സ്ത്രീയും കുറ്റക്കാരി; നടി പേളി\nസിനിമ മേഖലയില് സ്ത്രീകള്‍ക്ക് നേരെയുള്ള ചൂഷണങ്ങള് വര്‍ദ്ധിച്ചു വരുകയാണ്. പല താരങ്ങളും തങ്ങള്‍ക്ക് നേരെ ഉണ്ടായ അത്തരം ചില ദുരനുഭവങ്ങള് പങ്കുവയ്ക്കുകയും ചെയ്തു. ഈ അവസരത്തില് കാസ്റ്റിംഗ്…\nഭയമില്ലാതെ പ്രതികരിക്കാനുള്ള സാഹചര്യമില്ല; നിത്യാ മേനോന്\nഭയമില്ലാതെ പ്രതികരിക്കാനുള്ള സാഹചര്യം സമൂഹത്തില് ഇല്ലെന്നു നടി നിത്യാ മേനോന്. ഭയമില്ലാതെ പ്രതികരിക്കാന് എല്ലാവര്‍ക്കും സമൂഹത്തില് അവസരം ഒരുങ്ങണമെന്ന് അവര് വ്യക്തമാക്കി. ഒരു ദേശീയ മാധ്യമത്തിനു നല്‍കിയ…\nഈ പ്രവണത തികച്ചും കാടത്തം; പൃഥ്വീരാജ്-പാര്‍വതി ചിത്രത്തിന് പിന്തുണയുമായി ജൂഡ്\nമമ്മൂട്ടിയുടെ കസബ എന്ന ചിത്രത്തിലെ സ്ത്രീവിരുദ്ധതയെ വിമര്‍ശിച്ചതിന്റെ പേരില് സൈബര് അക്രമണം നേരിടുകയാണ് നടി പാര്‍വതി. നടിയോടുള്ള ദേഷ്യം ഒരു വിഭാഗം പ്രകടിപ്പിക്കുന്നത് നടി നായികയായി എത്തുന്ന…\nജയലളിതയാകാന് നറുക്ക് നേടിയത് തമിഴകത്തിന്റെ പ്രിയ വില്ലത്തി!!\nഅന്തരിച്ച മുന് മുഖ്യമന്ത്രി ജയലളിതയുടെ ജീവിതം വെള്ളിത്തിരയിലേയ്ക്ക്. ജയലളിത മരിച്ച നാള് മുതല് കേള്‍ക്കുന്നതാണ് ആ ജീവിതം വെള്ളിത്തിരയിലെത്തുന്നുവെന്നത്. ഒടുവില് ആ കാത്തിരിപ്പിന് വിരാമം. ജിഗര്‍തണ്ട, ഇരൈവി…


കുറ്റിപ്പുറത്ത് തനിച്ച് താമസിച്ച വയോധിക ദുരൂഹ സാഹചര്യത്തിൽ മരിച്ച നിലയിൽ | elderly woman living alone in Kuttipuram was found dead under mysterious circumstances\nകുറ്റിപ്പുറം നടുവട്ടം വെള്ളറമ്പിൽ തനിച്ച് താമസിച്ചുവന്ന വയോധികയെ മരിച്ച നിലയിൽ കണ്ടെത്തി. തിരുവാകളത്തിൽ കുഞ്ഞിപ്പാത്തുമ്മ (65)യെയാണ് വീട്ടിലെ വരാന്തയിൽ മരിച്ച നിലയിൽ കണ്ടെത്തിയത്.\nKerala, First Published Jun 18, 2021, 10:28 PM IST\nകുറ്റിപ്പുറം: കുറ്റിപ്പുറം നടുവട്ടം വെള്ളറമ്പിൽ തനിച്ച് താമസിച്ചുവന്ന വയോധികയെ മരിച്ച നിലയിൽ കണ്ടെത്തി. തിരുവാകളത്തിൽ കുഞ്ഞിപ്പാത്തുമ്മ (65)യെയാണ് വീട്ടിലെ വരാന്തയിൽ മരിച്ച നിലയിൽ കണ്ടെത്തിയത്.\nവെള്ളിയാഴ്ച ഇവരെ കാണാത്തതിനെ തുടർന്ന് അയൽക്കാർ വീട്ടിൽ വന്നുനോക്കിയപ്പോഴാണ് പൂമുഖത്ത് രക്തം വാർന്ന് തളംകെട്ടി നിൽക്കുന്ന നിലയിൽ മൃതദേഹം കണ്ടത്. തുടർന്ന് പൊലീസിനെ അറിയിക്കുകയായിരുന്നു.\nഏതാനും വർഷങ്ങൾ വരെ മതാവിനോടൊപ്പമായിരുന്നു ഇവർ താമസിച്ചിരുന്നത് മാതാവ് മരണപ്പെട്ടതോടെ ഒറ്റക്കായി. ബന്ധുക്കളും മറ്റും വന്ന് പോകുന്നതും ഇതുവരെ നാട്ടുക്കാരുടെ ശ്രദ്ധയിൽപ്പെട്ടിട്ടില്ല. സംഭവമറിഞ്ഞ് ജില്ലാ പൊലീസ് മേധാവി സുജിത്ത് ദാസിന്റ നേതൃത്വത്തിൽ ഉന്നത ഉദ്യോഗസ്ഥരും സംഭവസ്ഥലത്തെത്തി അന്വേഷണം നടത്തി.\nആയുധം കൊണ്ടുളള അക്രമമാണ് ഉണ്ടായിരിക്കുന്നതെന്നും ആഴത്തിലുള്ള മുറിവാണ് ഇൻക്വസ്റ്റിൽ കണ്ടെത്തിയതെന്നും ജില്ല പോലീസ് മേധാവി സുജിത്ത് ദാസ് പറഞ്ഞു. മലപ്പുറത്ത് നിന്നെത്തിയ ഫോറൻസിക്ക് വിദഗ്ധരും ഡോഗ് സ്‌ക്വാഡും സ്ഥലത്തെത്തി പരിശോധന നടത്തി.\nLast Updated Jun 18, 2021, 10:28 PM IST\nകുറ്റിപ്പുറം പാലത്തിന് മുകളിൽ ആയുധങ്ങളുമായി യുവാവ്; പരിഭ്രാന്തിയിലായി നാട്ടുകാർ\nവരാനിരിക്കുന്നത് സത്യന് അന്തിക്കാടിന്‍റെ മോഹന്‍ലാല് ചിത്രം? കൂടിക്കാഴ്ച ചര്‍ച്ചയാക്കി ആരാധകര്\nഓൺലൈൻ ക്ലാസ്സിനിടെ സാമൂഹ്യവിരുദ്ധരുടെ അശ്ലീലപ്രദർശനം: അന്വേഷണം വൈകുന്നു, പൊലീസിനെതിരെ സിഡബ്ല്യുസി\nകുറ്റിപ്പുറത്ത് അനധികൃതമായി താമസിച്ചിരുന്ന ബംഗ്ലാദേശ് സ്വദേശിക്കെതിരെ കേസ്


കൊച്ചി: നാഷണല് ബുക്ക് ട്രസ്റ്റും അന്താരാഷ്ട്ര പുസ്തകോത്സവ സമിതിയും സംയുക്തമായി ഫെബ്രുവരി 26, 27 തീയ്യതികളില് എറണാകുളത്തപ്പന് ഗ്രൗണ്ടില് സംഘടിപ്പിക്കുന്ന ചില്‍ഡ്രന്‍സ് ലിറ്ററേച്ചര് ഫെസ്റ്റിവലിന്റെ ഭാഗമായി ‘ബാലസര്‍ഗോത്സവം’ നടത്തുന്നു. കുട്ടികളുടെ കഥ, കവിത, നാടകം, ഉപന്യാസം- (പരമാവധി ആയിരം വാക്കുകള്) എന്നീ ഇനങ്ങളിലാണ് മത്സരം. സ്വാതന്ത്ര്യസമരത്തിലെ അറിയപ്പെടാത്ത സംഭവങ്ങളും നായകരും എന്നതാണ് വിഷയം. മലയാളത്തിലും ഇംഗ്ലീഷിലും രചനകള് അയക്കാം. രചനകള് ജനുവരി 31-നു മുമ്പായി കണ്‍വീനര്, അന്താരാഷ്ട്ര പുസ്തകോത്സവ സമിതി, കലൂര് ടവേഴ്‌സ്, കൊച്ചി-682017 എന്ന വിലാസത്തില് അയക്കണം. ഇമെയില്: bookfestkochi@gmail.com


» യുദ്ധകാലത്ത് വേര്‍പിരിഞ്ഞ കൊറിയന് കുടുംബങ്ങള് 65 വര്‍ഷത്തിനു ശേഷം വീണ്ടും കണ്ടുമുട്ടി\nയുദ്ധകാലത്ത് വേര്‍പിരിഞ്ഞ കൊറിയന് കുടുംബങ്ങള് 65 വര്‍ഷത്തിനു ശേഷം വീണ്ടും കണ്ടുമുട്ടി\nസോള്: യുദ്ധകാലത്തു വേര്‍പിരിഞ്ഞ കുടുംബങ്ങള്‍ക്ക് 65 വര്‍ഷത്തിനു ശേഷം ഒത്തുചേരല്. 1950-53 കാലത്ത്് ഉത്തരദക്ഷിണ കൊറിയന് യുദ്ധകാലത്ത് വേര്‍പിരിഞ്ഞ 180ലധികം കുടുംബങ്ങളുടെ ഒത്തുചേരലിനാണ് ഉത്തര കൊറിയയില് അവസരമൊരുങ്ങിയത്. വീഡിയോ കോണ്‍ഫറന്‍സിങ് വഴി സംവദിക്കാന് കഴിഞ്ഞിട്ടുണ്ടെങ്കിലും ഇതാദ്യമായാണു കുടുംബങ്ങളുടെ നേരിട്ടുള്ള കൂടിച്ചേരല് നടന്നത്. അണ്വായുധങ്ങള് ഉപേക്ഷിക്കാനും കൊറിയന് മേഖലയില് സമാധാനം പുനസ്ഥാപിക്കാനും കഴിഞ്ഞ ഏപ്രിലില് നടന്ന കൂടിക്കാഴ്ചയില് ഇരുകൊറിയന് നേതാക്കളും തമ്മില് ധാരണയായിരുന്നു. ഇതിന്റെ തുടര്‍ച്ചയായാണ് യുദ്ധത്തില് വേര്‍പിരിഞ്ഞ കുടുംബങ്ങളുടെ ഒത്തുചേരലും സാധ്യമായത്.\nകൂടിക്കാഴ്ചയ്ക്കുള്ള സമയം അടുത്തുവന്നതോടെ അവസാന മണിക്കൂറുകളിലടക്കം ദക്ഷിണ കൊറിയയിലെ കുടുംബങ്ങളിലെ ഏതാണ്ട് 57000 പേരാണ് ഒത്തുചേരുന്നതിനുള്ള രജിസ്‌ട്രേഷന് പൂര്‍ത്തിയാക്കിയത്. കൊറിയന് യുദ്ധത്തിലൂടെ വിഭജിക്കപ്പെട്ട കുടുംബങ്ങളെ ഒന്നിപ്പിക്കുന്നതിലൂടെ ഇരു കൊറിയകളും ചേര്‍ന്ന് ചരിത്രം തിരുത്തികുറിച്ചിരിക്കുകയാണ്. ആയിരക്കണക്കിന് കുടുംബങ്ങളാണ് യുദ്ധത്തിലൂടെ വേര്‍പിരിക്കപ്പെട്ട് ഇരു രാജ്യങ്ങളിലുമായി കഴിയുന്നത്. ഉത്തര കൊറിയന് ഭരണാധികാരി കിം ജോങ് ഉന്നും ദക്ഷിണ കൊറിയന് പ്രസിഡന്റ് മൂണ് ജേ ഇന്നും തമ്മില് നടന്ന ഉച്ചകോടിക്ക് തുടര്‍ച്ചയായി നടന്ന ഉന്നതതല ചര്‍ച്ചയിലാണ് ജനങ്ങള്‍ക്ക് സന്തോഷം നല്‍കുന്ന തീരുമാനം കൈക്കൊണ്ടത്.\nകടുത്ത ശത്രുക്കളായിരുന്ന ഇരു കൊറിയകളും തമ്മില് പരസ്പരം സഹകരിച്ച് നീങ്ങുമെന്ന് ഉച്ചകോടിയില് ഇരു രാഷ്ട്ര നേതാക്കളും പ്രഖ്യാപിച്ചിരുന്നു. ഏപ്രില്, മെയ് മാസത്തിലായിരുന്നു ഇന്റര് കൊറിയന് ഉച്ചകോടി നടന്നത്.